Perbahasan  Mengenai  Umur 
Aisyah  Ketika  bernikah 
dengan  Nabi  Muhammad 


Pengenalan 

Penghargaan  Kepada  penulis 
Mukaddima 

Hujah  1 : BERTENTANGAN  DENGAN  FITRAH  MANUSIA 
Hujah  2 BERTENTANGAN  DENGAN  AKAL  YANG  WARAS 
Hujah  3 TIADA  CONTOH  DITEMUI  DI  NEGERI  ARAB  ATAU 
DI  NEGERI-NEGERI  PANAS 

Hujah  4 RIWAYAT  INI  BUKAN  HADIS  RASULULLAH 

15 


Hujah  5 

RIWAYAT  INI  DIRIWAYATKAN  OLEH  HISHAM 

16 

SELEPAS  FIKIRANNYA  BERCELARU 

Hujah  6 

HANYA  PERAWI  IRAO  YANG  MENUKILKAN  RIWAYAT  INI 

18 

Hujah  7 

AISHAH  R. A MASIH  INGAT  AYAT  AL-OURAN  YANG 

DITURUNKAN  DI  TAHUN  EMPAT  KERASULAN 

20 

Hujah  8 

AISHAH  R. A MASIH  INGAT  DENGAN  JELAS 

PERISTIWA  HIJRAH  ABU  BAKAR  R. A.  KE  HABSHAH 

21 

Hujah  9 

AISHAH  R. A.  MENGELAP  LUKA  DAN  HINGUS  USAMAH 

BIN  ZAID  R. A.  YANG  DIKATAKAN  SEBAYA  DENGANNYA 

23 

Hujah  10 

UMMUL  MU’MININ  R. A.  TURUT  SERTA  DI 

DALAM  PEPERANGAN  BADAR 

25 

Hujah  1 1 

AISHAH  R. A.  MENYERTAI  PERANG  UHUD  SEDANGKAN 

KANAK-KANAK  LELAKI  BERUMUR  EMPAT  BELAS 

TAHUN  TIDAK  DIBENARKAN  MENYERTAI  PERANG 

28 

Hujah  12 

AISHAH  R. A.  LEBIH  MUDA  10  TAHUN  DARI  KAKAKNYA 

ASMA.  DAN  SEMASA  PERISTIWA  HIJRAH  ASMA  R. A. 

BERUMUR  27  ATAU  28  TAHUN 

31 

Hujah  13 

AHLI  SEJARAH  AT-TABARI  MENGATAKAN  AISHAH  R. A. 

32 

LAHIR  DI  ZAMAN  JAHILLIYAH  f SEBELUM  KERASULAN) 

Huiah  14 

AISHAH  R. A.  ADALAH  ANTARA  ORANG-ORANG  YANG 

TERAWAL  MEMELUK  ISLAM 33 


Hujah  15 

ABU  BAKAR  R. A.  BERCADANG  MENGAHWINKAN  AISHAH 

R. A.  SEBELUM  BERHIJRAH  KE  HABSHAH 

35 

Hujah  16 

AISHAH  R. A.  DISEBUT  SEBAGAI  ‘GADIS’  DAN  BUKAN 

38 

‘KANAK-KANAK’  SEMASA  DICADANGKAN  UNTUK 

BERNIKAH  DENGAN  RASULULLAH 

Hujah  17 

RASULLULAH  TIDAK  TINGGAL  BERSAMA  AISHAH  R. A. 

40 

KERANA  MASALAH  MENDAPATKAN  MAHAR.  BUKAN 

KERANA  UMUR  AISHAH  YANG  TERLALU  MUDA 

Hujah  18 
41 

HADIS  YANG  MENSYARATKAN  MENDAPAT  PERSETUJUAN 

SEORANG  GADIS  SEBELUM  DIKAHWINKAN  MEMERLUKAN 

GADIS  TERSEBUT  TELAH  CUKUP  UMUR 

Hujah  19 

KEBOLEHAN  LUARBIASA  AISHAH  R. A MENGINGATI  SYAIR 

42 

YANG  BIASA  DI  SEBUT  DI  ZAMAN  JAHILIYAH  MEMBUKTIKAN 

BELIAU  LAHIR  DI  ZAMAN  JAHILIYAH 

Hujah  20 

KEMAHIRAN  DALAM  SASTERA.  ILMU  SALASILAH  DAN 

44 

SEJARAH  SEBELUM  ISLAM 

Hujah  2 1 

KEINGINAN  MENDAPATKAN  ANAK  DAN  NALURI  KEIBUAN 

51 

TIDAK  MUNGKIN  TIMBUL  DARI  KANAK-KANAK  BAWAH  UMUR 

Hujah  22 
52 

AISHAH  R. A.  SEBAGAI  IBU  ANGKAT  KEPADA  BASHAR  R. A. 

YANG  BERUMUR  TUJUH  TAHUN  SELEPAS  PERANG  UHUD 

Hujah  23 

WUJUDKAH  PERKAHWINAN  GADIS  BAWAH  UMUR  DI  TANAH 

53 

ARAB  DAN  DALAM  MASYARAKAT  BERTAMADUN? 

Hujah  24 

KESEPAKATAN  (IJMAK)  UMAT  DALAM  MENOLAK  AMALAN 

55 

KAHWIN  BAWAH  UMUR 

Bab  Khas 

PERBAHASAN  TENTANG  USIA  SEBENAR  KHADIJAH  R. A. 

56 

SEMASA  BERKAHWIN  DENGAN  RASULULLAH  S.A.W. 


Rujukan 


59 


PENGENALAN 


Hazrat  Allama  Mohammad  Habibur  Rahman  Kandhalwi  (almarhum)  dikenali 
sebagai  salah  seorang  ulama  yang  unggul  di  India  -Pakistan.  Dalam  satu  masa 
yang  sama,  dia  merupakan  seorang  hafiz  dan  qari,  ulama  yang  terkemuka  dalam 
bidang  tafsir  dan  hadis,  juga  seorang  penyusun  dan  pengarang  kepada  kajian 
akademik  yang  tinggi  serta  penterjemah  dari  Bahasa  Arab  ke  Bahasa  Urdu. 


Kertas  kerja  ringkas  ini  adalah  berhubung  dengan  sesuatu  isu  yang  sangat 
sensitif  dan  penting.  Ia  adalah  mengenai  umur  Ummul  Mu’minin  Saiditina 
Aishah  Siddiq  (r. a),  semasa  berkahwin  dan  mula  tinggal  bersama  Rasullullah 
s. a. w.  Isu  ini  menjadi  perbahasan  berlarutan  di  antara  ulamak  dan  penyelidik 
sejak  dahulu.  Tuan  Allama  telah  mengemukakan  idea  baru  dalam  isu  ini  dan 
telah  menyelesaikan  masalah  yang  penting  dan  selalu  dipertikaikan  ini  , dan 
telah  berjaya  menentukan  ‘umur’  sebenar  Saidatina  Aishah  (r. a)  berpandukan 
kepada  Ilmu  Rijal  dan  pernyataan  para  sahabat  r. a.,  ahli  hadis  dan  ahli  tafsir, 
termasuklah  pernyataan  mutlak  oleh  Ummul  Mu’minin  r. a.  sendiri. 


Adalah  penting  untuk  kebaikan  ummah  buku  ini  yang  asalnya  di  dalam  bahasa 
Urdu,  diterbitkan  dalam  Bahasa  Inggeris  (dan  juga  Bahasa  Melayu).  Dengan 
rahmat  Allah,  kami  telah  mencapai  objektif  ini  dengan  jayanya.  Usaha  ini  dan 
juga  khidmat-khidmat  agama  Almarhum  Allama  Habibur  Rahman  Kandhalwi 
adalah  layak  mendapat  setinggi-tinggi  penghargaan  dan  penghormatan.  Semoga 
Allah  taala  memberi  ganjaran  yang  tidak  terhingga  kerana  khidmatnya  yang 
tidak  pernah  mengenal  penat  dan  lelah  ini.  Aamin! 


Akhir  kata,  saya  ingin  merakamkan  ucapan  tahniah  kepada  En.  Nigar  Erfaney, 
seorang  wartawan  dan  juga  penulis  berpengalaman  , yang  telah  mengalihbahasa 
kertas  kerja  yang  rumit  dari  Bahasa  Urdu  ke  dalam  Bahasa  Inggeris  yang 
ringkas  dan  jelas,  tanpa  menghiraukan  kesakitan  dan  kesulitannya  yang 
berpanjangan. 


Shafaat  Ahmed 

Al-Rahman  Publishing  Trust  (Regd) 
Nazimabad,  Karachi  (PC-74600) 
Pakistan. 


9 Dis  1997 


PENGHARGAAN  KEPADA  PENULIS 


Ini  adalah  kertas  kerja  bertajuk  “Umer-e-Aishah”  (Umur  ‘Aishah),  yang  asalnya 
ditulis  dalam  Bahasa  Urdu  dan  telah  diterjemah  dalam  Bahasa  Inggeris  (yang 
kemudiannnya  diterjemah  ke  dalam  Bahasa  Melayu  pula)  . Ia  adalah  tentang 
umur  Saidatina  ‘Aishah  r. a , anak  perempuan  Saidina  Abu  Bakar  r. a dan  isteri 
kedua  Nabi  Muhammad  s. a. w , ketika  berkahwin  dengan  Rasullullah  s. a. w. 
Buku  ini  mengupas  tiga  persoalan  penting  iaitu  : (1)  Bilakah  beliau  dilahirkan? 
(2)  Berapakah  umur  beliau  semasa  bekahwin?  (3)  Bilakah  beliau  mula  tinggal 
bersama  suaminya  s. a. w?  Tujuan  kertas  kerja  ini  ialah  untuk  menolak  daayah 
dan  propaganda  tidak  berasas  yang  dipelopori  oleh  golongan  munafik  dan  Syiah. 
Dengan  berbekalkan  sedikit  pengetahuan,  saya  telah  menterjemahkan  karangan 
yang  berharga  ini  atas  permintaan  peneraju  “Al-Rahman  Publishing  Trust” 
(Karachi,  Pakistan) . Sungguhpun  ianya  adalah  tugas  yang  berat  namun 
kecintaan  saya  terhadap  Ummul  Mu’minin  r. a.  telah  memberikan  peransang  dan 
kekuatan  kepada  saya.  “Al-Rahman  Publishing  Trust”  yang  merupakan  sebuah 
institusi  sukarela  yang  bekerja  untuk  Islam,  seharusnya  mendapat  pujian  yang 
tinggi  kerana  mengendalikan  amanah  penting  ini  . 


Penulis  telah  mengenalpasti  beberapa  agenda  propaganda  oleh  puak  Syiah  , 
berdasarkan  kepada  riwayat  Hisham  seperti  berikut: 


1-  Saidatina  ‘Aishah  r. a.  telah  berkahwin  dengan  Nabi  Muhammad  s. a. w. 

ketika  berumur  enam  tahun  dan  mereka  mulai  tinggal  bersama  semasa 
umurnya  sembilan  tahun,  iaitu  selepas  Hijrah  ke  Madinah;  dan  beliau 
membawa  bersama-sama  anak  patungnya  ke  rumah  suaminya  (Nabi 
s. a. w.). 

2- Saidatina  Khadijah  r. a.  berkahwin  dengan  Nabi  Muhammad  s. a. w.  pada 

ketika  umurnya  40  tahun. 


3-Saidatina  Fatimah  r. a.,  anak  perempuan  Nabi  s. a. w telah  berkahwin  dengan 
Saidina  Ali  r. a.  sewaktu  berumur  sembilan  tahun,  di  Madinah  selepas 
Hijrah. 


Allama  Habibur  Rahman  Kandhalwi  telah  menolak  sekeras-kerasnya  pernyataan 
di  atas  dengan  mengatakannya  adalah  tidak  berasas  dan  merupakan  suatu 
pengkhianatan.  Beliau  seterusnya  mengatakan  bahawa  pernyataan  tersebut 
merupakan  konspirasi  orang  Syiah  untuk  mencemarkan  kehormatan  Nabi 
s. a. w.,  (yang  telah  diketahui  umum  semenjak  dari  Zaman  Jahiliyyah).  Tidak  syak 
lagi,  hasil  kajian  oleh  Allama  Habibur  Rahman  Kandhalwi  ini  telah  menyedarkan 
Dunia  Islam.  Ianya  unik  dan  mempunyai  nilai  akademik  yang  tinggi.  Meskipun  ia 
adalah  sebuah  kertas  kerja  yang  ringkas,  namun  ianya  lengkap  dan  tepat. 

Beliau  telah  mengemukakan  24  hujah  yang  kukuh  untuk  menyokong 
pendapatnya  . Beliau  berhujah  berdasarkan  al-Qur’an  , hadis-hadis  dan  tafsir 
atau  kata-kata  sahabat,  termasuklah  semua  pendapat  berhubung  dengan  al- 
Qur’an  dan  as-Sunnah,  khususnya  dalam  bahagian  pertama  buku  ini  iaitu 
daripada  hujah  pertama  hingga  hujah  kesebelas  . Dalam  bahagian  kedua, 
daripada  hujah  ke  dua  belas  sehingga  hujah  ke  dua  puluh  empat,  Allama  telah 
berhujah  berdasarkan  fakta  sejarah,  sosiologi,  saikologi,  seksologi  dan  statistik  . 
Beliau  berjaya  membuktikan  bahawa  cerita  yang  disebarkan  adalah  tidak 
berasas  dan  direka-reka,  dengan  tujuan  untuk  menjatuhkan  keperibadian  tinggi 
Nabi  s. a. w.,  isterinya  yang  soleh  iaitu  ‘Aishah  r. a.,  dan  mereka  yang  terkemuka 
dalam  Islam,  dengan  niat  jahat  dan  kempen  kotor  yang  didalangi  oleh  golongan 
munafik  dan  Syiah. 


Allama  Habibur  Rahman  Kandhalwi  telah  didorong  oleh  kekuatan  Iman  dan 
pemahaman  yang  mendalam  orang  yang  beriman.  Beliau  telah  menyampaikan 
hujah  dan  pendapatnya  dengan  tepat.  Pengetahuannya  tentang  ilmu  mantik, 
sains  perubatan,  saikologi  terutamanya  saikologi  wanita  berkahwin,  minatnya 
kepada  prosa  dan  puisi,  dan  juga  statistik  dengan  kemahirannya  menganalisa 
fakta-fakta  dan  perangkaan  sepatutnya  mendapat  sanjungan  tinggi.  Beliau  juga 
mempunyai  kemahiran  sebagai  seorang  guru  dalam  merumuskan  keputusan 
sebagai  seorang  pakar  statistik. 


Dengan  izin  dan  kurnia  Allah  s. w. t.,  penulis  telah  menyelesaikan  kekeliruan 
yang  dicipta  oleh  golongan  Syiah  di  dalam  buku-buku  yang  telah  ditulis  pada  13 
abad  yang  lalu.  Beliau  telah  membuktikan  bahawa: 


(1)  Saidatina  ‘Aishah  r. a.  telah  berkahwin  pada  usia  yang  sesuai  iaitu  16 
tahun  (bukannya  enam  tahun),  dan  mula  tinggal  bersama  suaminya  s. a. w. 
ketika  umurnya  19  tahun  (bukannya  sembilan  tahun)  selepas  peristiwa  Hijrah  ke 
Madinah. 


(2)  Umur  Saidatina  Khadijah  r. a.  adalah  25  tahun  (bukannya  40  tahun  ) 
semasa  beliau  mengahwini  Nabi  Muhammad  s. a. w.  yang  mana  pada  ketika  itu 
juga  turut  berumur  25  tahun.  Khadijah  r. a.  bukanlah  seorang  wanita  tua 
semasa  berkahwin  dengan  Rasullullah  s. a. w.,  malah  kedua-duanya  adalah 
sebaya.  Nabi  s. a. w.  telah  melalui  zaman  mudanya  bersama  dengan  seorang 
wanita  sebaya  di  mana  mereka  memperoleh  empat  orang  anak  perempuan  dan 
tiga  orang  anak  lelaki.  Mereka  saling  menyayangi  dan  menghormati  satu  sama 
lain,  dan  menikmati  kebahagiaan  hidup  bersama. 


(3)  Anak  perempuan  Nabi  s. a. w.,  Saidatina  Fatimah  r. a.  telah  dilahirkan  di 
Mekah  sebelum  Nabi  dilantik  sebagai  rasul,  dan  telah  berkahwin  dengan 
Saidina  Ali  r. a.  di  Madinah  pada  usia  yang  sesuai  iaitu  19  tahun  (bukannya 
sembilan  tahun). 


Beliau  telah  berjaya  membuktikan  bahawa  Muhammad  s. a. w.,  rasul  terakhir, 
adalah  manusia  yang  paling  agung  di  alam  semesta  ini  dan  juga  pembimbing 
serta  guru  yang  terhebat  di  kalangan  umat  manusia,  tidak  mengahwini  seorang 
wanita  tua  demi  kekayaan,  juga  tidak  mengahwini  gadis  bawah  umur  (yang 
berumur  sembilan  tahun).  Baginda  ialah  seorang  yang  tinggi  adabnya  dan 
bertamadun  dan  hidup  dalam  masyarakat  yang  bertamadun,  di  mana 
perkahwinan  di  bawah  umur  adalah  sesuatu  yang  hina.  Jadi,  bagaimana 
mungkin  baginda  s. a. w.  mengahwini  seorang  kanak-kanak  yanh  masih  mentah  ? 
Dan  juga  beliau  berjaya  membuktikan  bahawa  tiada  perbezaan  umur  di  antara 
baginda  dan  Saidatina  Khadijah  r. a.,  sorang  janda  muda,  yang  mana 
menunjukkan  bahawa  baginda  melepasi  masa  mudanya  bersama  dengann 
seorang  wanita  yang  sama  padan  iaitu  seorang  bangsawan  yang  telah  mendapat 
gelaran  Wanita  Suci’  semasa  Zaman  Jahiliyah  di  Mekah. 


Penulis  juga  telah  menjelaskan  mengapa  orang-orang  munafik  dan  Syiah 
terus  menerus  mengganggu  Islam  dan  orang-orang  Islam.  Jelasnya  mereka 
mahu  menghalang  Islam  dari  disebarkan  dan  mahu  mencampakkan  keraguan 
orang  Islam  terhadap  Nabi  s. a. w.,  Ummul  Mu’minin  r. a.,  dan  juga  pengikut- 
pengikut  Islam  yang  mulia.  Juga  mereka  ingin  menyediakan  alasan  rapuh 
kepada  orang  bukan  Islam  supaya  menolak  Islam.  Semoga  Allah  menimpakan 
laknat  ke  atas  penipu-penipu  itu.  Orang-orang  munafik  dan  Syiah  telah 
melampaui  batas  apabila  menyebarkan  fitnah  bahawa  Nabi  s. a. w.  telah 
mengahwini  seorang  janda  tua  yang  kaya  untuk  mengambil  kesempatan  ke  atas 
harta  kekayaannya.  Tidak  hairanlah  masyarakat  Kristian  di  Eropah  dan 
Amerika,  mempersendakan  Islam  dan  nabinya  dengan  menyindir  : “Jika  kamu 
tidak  ingin  papa,  kahwinilah  seorang  janda  kaya.” 


Penulis  juga  mendedahkan  bagaimana  puak  Munafik  dan  golongan  Syiah  telah 
memutarbelitkan  fakta  mengenai  Nabi  Muhammad  s. a. w.,  isteri  pertama,  isteri 
kedua  dan  anak  perempuannya,  Saidatina  Fatimah  r. a.  Mereka  menggugurkan 
angka  sepuluh  daripada  19  (tahun),  menjadikan  ianya  9 (tahun)  daripada  umur 
sebenar  Saidatina  Fatimah  r. a.  dan  Saidatina  Aishah  r. a.  (yang  mana  kedua- 
keduanya  sama  usia)  , dan  melancarkan  dakyah  bahawa  kedua-duanya 
berkahwin  pada  usia  sembilan  tahun.  Yakni,  Saidina  Ali  r. a.  mengahwini 
Saidatina  Fatimah  r. a.  semasa  umurnya  sembilan  tahun,  dan  Nabi  Muhammad 
s. a. w.  telah  mengahwini  Saidatina  ‘Aishah  r. a.  semasa  usianya  sembilan  tahun. 
Apakah  tujuannya?  Puak  munafik  dan  Syiah  mahu  menunjukkan  bahawa  umat 
Islam  adalah  kaum  bangsawan  yang  penuh  nafsu  yang  berjuang  untuk  bangsa 
Arab  sahaja  ( untuk  mewujudkan  keamanan,  perpaduan  dan  kuasa  untuk 
bangsa  Arab  sahaja  di  mana  berabad-abad  lamanya  sebelum  ini  telah 
berperang  sesama  mereka  dengan  sia-sia  );iaitu  mereka  itu  telah  berjuang  demi 
‘perkauman’  dan  bukannya  untuk  segenap  umat  manusia;  dengan  ini 


menenggelamkan  mesej  Islam  yang  sebenar  iaitu  untuk  manusia  sejagat  dan 
menyeluruh,  untuk  setiap  zaman  dan  seluruh  negara. 


Manusia-manusia  munafik  ini,  telah  hidup  bersama  Rasullullah  s. a. w.  di 
Madinah.  Allah  telah  membongkar  tentang  keadaan,  niat  dan  kegiatan-kegiatan 
orang  Munafik  ini  di  dalam  Surah  Al-Baqarah.  Sejak  daripada  waktu  itu  mereka 
tidak  mensia-siakan  setiap  peluang  untuk  menghalang  Islam  dan  orang-orang 
Islam.  Mereka  terus  mengganggu,  dan  mengukuhkan  kedudukan  mereka  di  abad 
kedua  Islam.  Mereka  telah  mencampuradukkan  fakta  sejarah  dan  adat  resam 
dengan  pembohongan.  Dengan  berlalunya  masa,  mereka  berjaya  mencampur- 
adukkan pernyataan  yang  benar  dan  palsu. 


Kepalsuan  dan  pembohongan  ini  kekal  selama  berabad  disebabkan  oleh  faktor- 
faktor  berikut: 


Pertama  sekali,  keadaan  geografi  di  abad  Pertengahan  telah  terbukti 
menguntungkan  puak  munafik  dan  para  pendusta  itu.  Kehidupan  pada  ketika 
itu  adalah  ringkas  dan  terbatas  kepada  sesuatu  masyarakat  tertentu  . Manusia 
mengembara  apabila  benar-benar  perlu.  Masyarakat  pada  ketika  itu  hidup 
berjauhan  dan  berasingan  dan  tidak  banyak  berhubung. 


Meskipun  begitu  , ilmu  pengetahuan  terus  berkembang  dalam  setiap  aspek, 
terutama  pengetahuan  tentang  agama.  Seni  kaligrafi  (khat)  telah  berkembang 
pesat,  tetapi  proses  percetakan  belum  dicipta  lagi.  Seseorang  yang  menulis  buku 
mati  tanpa  mencetak  dan  menyebarkannya  . Apabila  masa  berlalu  , manusia- 
manusia  jahat  yang  menyedari  nilai  ilmiah  penulisan  tersebut  mula  menokok 
tambah  ke  dalam  buku-buku  tersebut  perkara-perkara  baru  berdasarkan  khabar 
angin,  cerita  dusta  dan  rekaan.  Kesannya,  tulisan-tulisan  dan  buku-buku  palsu 
banyak  tersebar  di  dalam  masyarakat.  Amalan  ini  telah  berlanjutan  dan  terus- 
menerus  berlaku  sehingga  ke  Abad  Pertengahan. 


Keduanya,  keadaan  sosio-agama  yang  mempengaruhi  keadaan  sosial  dan 
politik.  Orang-orang  bukan  Arab  seperti  Yaman,  Mesir,  Turki,  Parsi  dan  India 
yang  telah  menerima  Islam,  mula  berpindah  ke  Kufah.  Mereka  tidak  dapat 
memahami  Islam  dan  masyarakat  Islam  dengan  benar.  Mereka  tertarik  dan 
condong  kepada  polisi  pemerintah  (yang  menyeleweng  daripada  ajaran  sebenar) 
menyebabkan  wujudnya  perbezaan  yang  bersifat  agama-politik.  Beransur-ansur 
mereka  menjadi  golongan  yang  tersendiri,  dengan  menunjukkan  perbezaan  yang 
ketara  dalam  semua  aspek  kehidupan  dan  kepercayaan.  Ini  merupakan 
perpecahan  yang  besar  di  dalam  Islam.  Pengikut  kepada  golongan  baru  ini 
dipanggil  ‘Sabaites’,  dengan  Hasan  Bin  Sabah  sebagai  ketuanya.  Kemudiannya 
mereka  telah  dikenali  sebagai  “Syi’ah”  oleh  tokoh-tokoh  pemikir  Islam, 
terutamanya  golongan  ahli  Sunnah  . Syiah  adalah  bercanggah  dengan  Islam. 
Puak-puak  Syiah  ini  sentiasa  berusaha  keras  untuk  meyelinapkan  masuk 
penipuan  dan  tambahan  palsu  ke  dalam  ajaran  Islam  dan  seterusnya  dianggap 
‘benar’  oleh  orang-orang  Islam. 


Yang  ketiganya,  Ulama  Ahli  Sunnah  telah  gagal  melihat  peristiwa  ini  secara 
rasional  dan  menganggap  apa  saja  yang  berlaku  ke  atas  keluarga  nabi  sebagai 
sesuatu  yang  khusus  dan  istimewa;  tanpa  menganalisa  secara  logik  untuk 
membezakan  mana  yang  benar  dan  dan  mana  yang  palsu,  bahkan  ramai  di 
kalangan  mereka  ( yang  terperangkap  dengan  daayah  golongan  munafik  dan 
Syiah)  menerima  cerita-cerita  palsu  ini  sebagai  ‘benar’  dan  seterusnya 
menyebarkannya  di  dalam  ucapan  dan  penulisan  mereka.  Akibatnya  golongan 
awam  ahli  sunnah,  dengan  tanpa  sedar,  telah  mengiktiraf  perkara-perkara  karut 
yang  dicipta  oleh  golongan  Syiah  dan  ianya  kekal  hingga  ke  hari  ini. 


Bagaimanapun,  terdapat  ramai  juga  Ulama’  Sunni  dan  orang  awam  Sunni 
yang  tahu  untuk  membezakan  antara  yang  benar  dan  yang  palsu.  Mereka 
dengan  lantangnya  menentang  cerita-cerita  karut  yang  dicipta  oleh  golongan 
Syiah  ini  samada  dalam  ceramah  atau  tulisan  mereka.  Meskipun  mereka  tidak 
berdaya  menghapuskan  pembohongan  yang  beracun  ini  sepenuhnya,  mereka 
telah  berjaya  menyediakan  panduan  yang  jelas  untuk  generasi  akan  datang. 


Keempat,  telah  termaktub  dalam  sejarah  bahawa  para  pendeta  Yahudi  telah 
meminda  ayat-ayat  suci  Taurat  dan  Injil.  Mereka  juga  telah  cuba  untuk  meminda 
al-Qur’an  yang  mulia  tetapi  gagal  oleh  kerana  Al-Quran  merupakan  Ayat-ayat 
Suci  yang  datang  daripada  Allah  yang  Maha  Kuasa  dan  Allah  S. W. T.  sendiri  yang 
bertanggungj awab  untuk  melindunginya.  Namun  begitu,  mereka  telah  berjaya 
menambah  cerita-cerita  Israiliyat  di  dalam  tafsir-tafsir  al-Qur’an.  Mereka  juga 
telah  berjaya  menyebarkan  cerita-cerita  dan  pemikiran  karut  dan  salah  tentang 
adat  resam,  budaya  dan  sejarah  Islam.  Mereka  telah  menyebabkan  sebahagian 
besar  di  kalangan  orang  awam  Islam  terpesong  dari  jalan  lurus  seperti  yang 
dikehendaki  oleh  Allah  taala  sebaliknya  mengikut  ajaran  Syiah  dalam 
kepercayaan  dan  amalan  tanpa  mereka  sedari. 


Akhirnya,  adalah  perlu  untuk  kita  mengenalpasti  siapa  sebenarnya  orang-orang 
munafik  dan  Syiah  ini  , supaya  kita  tidak  berprasangka  buruk  terhadap 
penulis-penulis  dahulu,  samada  mereka  di  kalangan  ahli  hadis  dan  tafsir,  perawi 
atau  penyusun,  ulama  ataupun  ahli  sejarah,  atau  pun  penulis  secara  umumnya. 
Mereka  adalah  Muslim  yang  baik  dan  telah  meninggalkan  warisan  yang 
berharga.  Mereka  telah  meninggalkan  kepada  kita  khazanah  ilmu  dan  penulisan 
yang  amat  bernilai.  Jadi,  sekarang  adalah  tugas  kita  untuk  menggunakannya 
sebaik  mungkin.  Amatlah  perlu  untuk  kita  mencari  kaedah  untuk  mengesan  dan 
menilai  hasil  tulisan  mereka  untuk  membersihkannya  dari  unsur-unsur  palsu 
dan  bohong  dan  juga  cerita-cerita  Israliyat.  Ini  bukanlah  suatu  perkara  baru 
kepada  kita  (orang-orang  Islam)  kerana  kita  telahpun  melakukannya  seawal  dua 
abad  yang  pertama  dahulu  dalam  menilai  ketulinan  hadis.  Kajian  dan  analisis 
ini  akan  membantu  membersihkan  kotoran  daripada  tubuh  Islam  yang  bersih 
ini.  Kita  juga  hendaklah  sentiasa  ingat  bahawa  apa-apa  perbezaan  pendapat  di 
antara  kita  hanyalah  kerana  Allah.  Dan  juga,  kita  tidak  patut  melemahkan 
semangat  dan  memalukan  seseorang  tanpa  apa-apa  keperluan. 


Allama  Habibur  Rahman  Siddiqui  Kandhlawi  telah  menunjukkan  cara  yang 
praktikal  melalui  buku  kecilnya  ini  , bagaimana  cara  yang  wajar  dan  bijak  untuk 
membersihkan  hasil-hasil  penulisan  kita  daripada  cerita-cerita  karut  Syiah.  Ia 
merupakan  satu  sumbangan  yang  besar  daripada  Tuan  Allama  kepada  aqidah  , 
sejarah  dan  adat  resam  kita  . 


Allama  Habibur  Rahman  Siddiqui  Kandhalwi  ialah  seorang  penulis  yang 
berkaliber.  Hasil  tulisannnya  sebagaimanana  buku  kecil  ini  menggambarkan  niat 
baik  dan  keikhlasannya  terhadap  Islam.  Beliau  cuba  untuk  tidak  menyakitkan 
hati  mana-mana  Muslim  atau  golongan  Sunni,  sebaliknya  dengan  beraninya 
mendedahkan  penipuan  dan  kepalsuan  dan  sifat  hipokrit  malah  kata-kata  kufur 
oleh  golongan  Syiah  yang  dilakukannya  secara  profesional  dan  penuh  ilmiah. 
Dia  meminta  ulama  dan  pengarang-pengarang  di  kalangan  ahli  Sunnah  supaya 
sedar  dan  membetulkan  kesilapan  mereka  apabila  menerima  dan  menganggap 
cerita-cerita  karut  Syiah  sebagai  benar,  sebagaimana  Allama  Iqbal  telah  berkata 
dalam  satu  bait: 


“Ummah  ini  telah  hilang  warisan  budayanya,  (dan)  kebenaran  telah  sesat 
dalam  karut  marut.” 


Hasil  kajian  oleh  Tuan  Allama  bukan  sahaja  telah  membersihkan  kekotoran 
yang  menyelaputi  sejarah  malah  menjadi  tauladan  kepada  masyarakat  Islam 
keseluruhannya.  Hendaknya  , para  ulama,  dan  pengarang  menyemak  kembali 
fakta-fakta  yang  ada  pada  mereka  dan  menyebarkan  fakta  sebenar  terutamanya 
tentang  peribadi-peribadi  agung  dalam  Islam  . 


Akhir  kata,  saya  ingin  berterima  kasih  kepada  kawan  saya,  Salim  Faruqi 
yang  telah  banyak  memberi  nasihat  dalam  pelbagai  peringkat  kerja  saya.  Dan 
juga,  saya  amat  berterimakasih  terhadap  En.  Sahafa’at  Ahmad  dari  Yayasan 
Penerbitan  Ar-Rahman  yang  telah  mengamanahkan  tugas  yang  penting  dan 
amat  bermakna  ini  dan  usaha  beliau  menerbitkan  risalah  kecil  ini  patut 
mendapat  penghargaan  setingginya  . Moga-moga  Allah  taala  melimpahkan 
rahmat-Nya  terhadap  kerja  dalam  Bahasa  Inggeris  ini  (dan  juga  Bahasa 
Melayu  .-  penterjemah) 


MUKADDIMAH 

Semenjak  daripada  alam  persekolahan,  kita  telah  membaca  dan  mendengar 
bahawa  Rasullulah  s. a. w.  mengahwini  Aishah,  anak  perempuan  Abu  Bakar  r. a., 
pada  ketika  beliau  r. a.  baru  berumur  enam  tahun  dan  mereka  mula  hidup 
bersama  ketika  Aishah  berumur  sembilan  tahun.  Riwayat  ini  terdapat  dalam 
kitab-kitab  hadis  dan  para  ulama  telah  menjelaskan  bahawa  Tanah  Arab  adalah 
sebuah  tempat  yang  cuacanya  panas,  oleh  itu  kanak-kanak  perempuan  di  sana 
meningkat  baligh  pada  usia  sebegini. 


Bila  kami  datang  ke  Karachi  dan  menetap  di  sana  kami  menemui  orang-orang 
yang  berpendidikan  barat,  yang  secara  terbuka  mencabar  bahawa  hadis  ini 
bertentangan  dengan  akal.  Kami  berasa  penat  untuk  mempertahankan  hadis 
ini.  Kami  telah  melihat  beberapa  orang  yang  merasakan  masyarakat  Inggeris 
lebih  baik  berbanding  Islam  dengan  hanya  berpandukan  hadis  ini. 
Sesetengahnya  mencemuh  Islam,  sementara  setengah  yang  lainnya 
mentertawakan  hadis  tersebut.  Melalui  cara  yang  lebih  sopan,  sebahagian 
mereka  mengatakan  bahawa  ‘sejarah  adalah  lebih  tepat’  dan  hadis  ini  direka 
oleh  orang-orang  Parsi.  Ada  juga  sesetengah  mereka  yang  lebih  berani  dengan 
mengatakan:  " Minta  maaf  tuan.  Bukhari  telah  ditipu  , tugas  tuan  yang  sebenar 
sekarang  ialah  membetulkan  fakta  ini” 


Inilah  sikap  mereka  yang  berpendidikan  barat  dan  pemikiran  sebegini  tersebar 
luas  sehingga  ada  yang  sanggup  mengatakan,  "Tuan,  nafsu  ada  batasnya  , 
adalah  tidak  munasabah  melampiaskan  nafsu  dengan  kanak-kanak  berumur 
sembilan  tahun”.  Semoga  Allah  melindungi  kita  dari  keceluparan  ini. 


Kita  semua  adalah  orang  Islam.  Inilah  yang  kami  dengar  dan  kami  cuba  mencari 
jalan  untuk  menyelesaikannya.  Dalam  usaha  mencari  jawapan  kepada 
permasalahan  ini,  kami  mempelajari  sejarah,  ilmu  salasilah,  jarh  wa  taadil  , ilal 
hadis,  biografi  perawi  dan  ugama  Syi'ah.  Dari  kajian  ini,  kami  dapati  bahawa 
penipuan  terbesar  dalam  Sejarah  Islam  dilakukan  oleh  golongan  Syiah.  Mereka 
mengelabui  pembohongan  ini  atas  nama  sejarah.  Kami  akan  membentangkan 
bukti  pembohongan  ini  di  helaian-helaian  yang  akan  datang  , insyaAllah. 


Kami  menyelidiki  usul  hadis,  biografi  perawi,  illat  hadis  dan  hadis-hadis  palsu 
dan  kami  dapati  ulama  hadis  telah  membina  benteng  yang  amat  kukuh  untuk 
menyekat  kebanjiran  ini  sehingga  golongan  ahli  sunnah  sendiri  tidak  suka  untuk 
melihatnya.  Ulama-ulama  hadis  telah  menggariskan  prinsip-prinsip  dan  asas 
yang  cukup  berharga  untuk  kita  menilai  dan  mengasingkan  setiap  yang  benar 
dan  yang  palsu. 


Imam  Bukhari  telah  membina  benteng  yang  sangat  besar  untuk  menyekat 
kebanjiran  fahaman  Syiah.  Motif  utama  kritikan  terhadap  kitab  Sahih  Bukhari 
ialah  untuk  menyokong  gerakan  Syiah.  Di  sebalik  kritikan-kritikan  tersebut  , 
kepercayaan  kita  terhadap  Sahih  Bukhari  semakin  bertambah.  Sayangnya  tidak 
ramai  orang  awam  faham  hakikat  ini,  disebabkan  dua  faktor  berikut: 


Pertamanya,  pada  waktu  itu,  ketika  cerita-cerita  palsu  membanjiri  dari  segenap 
penjuru,  Imam  Bukhari  telah  berusaha  sedaya-upaya  untuk  menghapuskan 
pembohongan  dengan  penuh  minat  dan  gigih;  dan  usaha  ikhlasnya  itu  tidak 
dapat  ditandingi  sesiapapun  sehingga  hari  ini.  Bagaimanapun,  beliau  adalah 
makhluk  biasa  dan  sebagai  seorang  manusia,  tidak  dapat  mengelak  daripada 
melakukan  silap  dan  salah.  Dan  dengan  melakukan  satu  kesilapan  itu  tidaklah 
sampai  dihukum  gantung.  Lagipun,  kesilapan  tidak  boleh  dianggap  sebagai 
suatu  jenayah  kerana  jenayah  adalah  suatu  perbuatan  yang  disertai  dengan  niat 


dan  dan  dilakukan  dengan  sengaja.  Dengan  kesilapan  kecil  yang  tidak 
disengajakan  Imam  Bukhari  tidaklah  boleh  dituduh  sebagai  penjenayah! 


Keduanya,  Imam  Bukhari  telah  meriwayatkan  hadis  melalui  perantaraan  para 
perawi  dan  sebagaimana  kita  maklum  perawi-perawi  ini  bukan  maksum.  Ramai 
perawi  yang  dianggap  ‘thiqah’  (terpercaya)  oleh  Imam  Bukhari  tetapi  tidak 
dianggap  ‘thiqah’  oleh  orang  lain.  Ianya  tidak  boleh  dianggap  sebagai  jenayah 
atau  sesat. 


Dalam  keadaan  ini,  kami  akan  menilai  semula  riwayat  ini  dan  di  sini  kami 
persembahkan  kepada  pembaca  setelah  meneliti  semua  fakta  yang  ada.  Dalam 
kajian  ini  , kami  tidak  menyebelahi  mana-mana  individu  atau  kumpulan 
tertentu  . 


Di  antara  hasil  kajian  terpenting  dalam  tajuk  ini  setakat  ini  ialah  buku  bertajuk 
“Umur  Aishah”  yang  ditulis  oleh  Hakim  Niaz  Ahmed.  Namun  begitu,  karangan 
tersebut  mengandungi  terlalu  banyak  perbincangan  yang  bersifat  teknikal, 
menyebabkan  ia  sukar  difahami  oleh  pelajar  seperti  kita. 


Kami  tidak  bercadang  untuk  menulis  sebuah  buku  atas  tajuk  ini  dan  juga  kami 
tidak  mempunyai  cukup  masa  untuk  itu.  Kami  hanya  ingin  mencurahkan  idea- 
idea  yang  diperolehi  semasa  kajian  itu  dalam  bentuk  nota  ringkas. 


Timbul  satu  persoalan  sama  ada  mencapai  baligh  pada  usia  sebegini  hanya 
berlaku  kepada  Ummul  Mu’minin  Saidatina  ‘Aishah  r. a seorang  sahaja  , 
ataupun  ianya  adalah  suatu  yang  lazim  di  Semenanjung  Arab.  Semua  negara 
yang  iklimnya  sama  atau  yang  berhampiran  dengan  Arab,  iaitu  wilayah-wilayah 
yang  terdapat  di  negara  Afrika  seperti  Libya,  Tunisia,  Sudan,  Moroko  dan 
wilayah  Asia  yang  terletak  di  zon  khatulistiwa  ataupun  yang  hampir  dengan 
wilayah  ini,  sebagaimana  wilayah  Multan,  Sukkur,  Sibi  dan  Jacobabad,  terkenal 
dengan  cuaca  panasnya.  Berdasarkan  kepada  kriteria  ini,  kanak-kanak 
perempuan  di  situ  sepatutnya  telah  baligh  sewaktu  berumur  sepuluh  atau 
sebelas  tahun;  dan  di  Pakistan  hampir  200,000  atau  400,000  kes  atau  setidak- 
tidaknya  2,000  atau  4,000  kes  sepatutnya  telah  berlaku.  Di  Semenanjung  Arab 
pula  pasti  tidak  terkira  banyaknya  kes  seperti  ini  sepatutnya  berlaku.  Jikalau 
tidak  ada  catatan  dalam  sejarah  tentang  peristiwa  seperti  ini  , anda  boleh 
melihat  sendiri  tanah  Arab  yang  ada  pada  hari  ini  kerana  Tanah  Arab  masih 
berada  di  tempat  yang  sama.  Mekah  dan  Madinah  masih  berada  di  lokasi  yang 
sama  dan  dalam  keadaan  yang  sama.  Tempat-tempat  ini  tidak  berganjak  sedikit 
pun.  Sehingga  hari  ini,  iklim  di  Semenanjung  Arab  adalah  sama  sebagaimana 
seribu  lima  ratus  tahun  dahulu.  Hingga  ke  hari  ini  cuaca  panas  di  Mekah 
memang  di  ketahui  umum.  Saya  ingin  beritahu  bahawa  saya  telah  merasai 
musim  panas  di  Mekah  pada  bulan  Mac  (waktu  di  mana  ia  tidak  begitu  panas  di 
Asia  dan  Afrika) . 


Berbanding  zaman  dahulu,  peralatan  komunikasi  kini  mudah  dan  banyak. 
Beratus-ratus  ribu  orang  Pakistan  bekerja  di  Tanah  Arab,  dan  ramai  daripada 
ahli  keluarga  mereka  tinggal  bersama  mereka  di  sana.  Namun  sehingga  hari  ini, 
tiada  sesiapa  pun  yang  telah  mengejutkan  kita  dengan  cerita  kanak-kanak 
perempuan  telah  mencapai  umur  baligh  bila  sampai  di  sana.  Juga,  sampai  hari 
ini  tiada  orang  Pakistan  yang  berjumpa  dengan  kami  dan  mengatakan;  “Tuan! 
Saya  telah  tinggal  bersama-sam  a isteri  dan  anak-anak  saya  di  Arab  Saudi,  dan 
kesan  daripada  iklimnya,  anak-anak  saya  sudah  boleh  berkahwin,  walaupun 
usianya  baru  sembilan  tahun.  Tuan!  Sekarang  kami  yakin  dengan  sepenuh  hati 
bahawa  Ummul  Mu’minin  telah  mula  hidup  bersama  suaminya  ketika  beliau 
berumur  sembilan  tahun.” 


Apapun  yang  akan  kami  tulis  di  sini  bukanlah  bermakna  kami  menolak  hadis 
yang  diriwayatkan  oleh  Imam  Bukhari  dan  Imam  Muslim  tetapi  matlamat  kami 
ialah  untuk  memberi  jawapan  kepada  musuh-musuh  Islam  yang  telah 
mencalitkan  lumpur  ke  tubuh  mulia  Rasullulah  s. a. w.  Adalah  jelas  bahawa 
kesucian  Rasulullah  s. a. w.  adalah  sesuatu  yang  lebih  utama  daripada  perawi- 
perawi  ‘Bukhari’  dan  ‘Muslim’.  Tanpa  mengakui  kemuliaan  Nabi  Muhammad 
s. a. w.,  tidak  bermakna  iman  dan  Islam  seseorang.  Dan  kita  tidak  diwajibkan 
untuk  menerima  semua  perawi-perawi  ‘Bukhari’  dan  ‘Muslim’  dan  tidak 
menjej askan  iman  sekiranya  kita  mempertikaikan  ( dengan  adil  ) peribadi 
perawi-perawi  tersebut  . 


Sebagai  seorang  Muslim,  kita  yakin  bahawa  peribadi  Rasulullah  s. a. w.  adalah 
adalah  sangat  tinggi  dan  mulia  bahkan  lebih  tinggi  daripada  yang  kita 
gambarkan.  Jika  terdapat  sebarang  riwayat  yang  boleh  menjatuhkan  maruah 
atau  martabat  mana-mana  Nabi  pun,  maka  kita  hendaklah  mencampakkan 
sahaja  riwayat  tersebut. 


Perkataan  ini  bukannya  daripada  kami.  Ulama-ulama  hadis  telah 
menggunakan  istilah  ‘campakkan  riwayat  ini’  berulangkah  dalam  tulisan-tulisan 
mereka.  Mereka  melafazkannya  setiap  kali  melihat  kesilapan  atau  kecacatan 
walaupun  yang  amat  kecil  di  dalam  suatu  riwayat  . 


Di  sini  Nabi  s. a. w.  telah  digambarkan  sebagai  seorang  yang  sangat  bernafsu 
kepada  seks.  Demi  kemuliaan  nabi  s. a. w beratus  ribu  riwayat  sebegini 
hendaklah  dicampakkan  termasuklah  riwayat  oleh  Hisham  bin  Urwah  ini.  Kita 
korbankan  kesemua  riwayat  ini  untuk  memelihara  kemuliaan  Nabi  s. a. w. 


Ulama  hadis  telah  menjelaskan  bahawa  sebarang  hadis  yang  berlawanan 
dengan  akal  yang  sihat  dan  pengalaman  adalah  hadis  ‘maudhu’  (rekaan).  Malah, 
Ibn  Jauzi  telah  mengatakan  sehingga,  sekiranya  sesuatu  riwayat  didapati 
bercanggah  dengan  ‘hikmah’  (kebijaksanaan)  , pasti  ianya  riwayat  ‘maudhu’;  dan 


perbincangan  atau  penilaian  tentang  perawi  riwayat  tersebut  adalah  sia-sia. 
Ulama  hadis  telah  menggunapakai  kaedah  ini  dalam  banyak  kes. 


Kita  juga  faham  penilaian  ulama  hadis  samada  benar  atau  dustanya  seseorang 
perawi,  adalah  berdasarkan  ‘zann’  ( sangkaan  yang  kuat)  . Ini  kerana,  ada 
kemungkinan  bahawa  seorang  yang  kita  anggap  sebagai  benar,  mungkin 
hakikatnya  dia  adalah  seorang  pendusta  dan  mungkin  seseorang  yang  dianggap 
pendusta  adalah  sebenarnya  bukan  pendusta.  Tidak  semestinya  setiap 
pendusta  akan  sentiasa  berbohong  dan  setiap  orang  yang  benar  akan  sentiasa 
berkata  benar. 


Para  muhaddis  akan  menghukumkan  samada  seseorang  perawi  itu  benar, 
dapat  dipercayai  atau  baik  berdasarkan  kepada  penampilannya  atau  persaksian 
daripada  orang  lain.  Ini  merupakan  ‘zann’f  andaian  mereka  yang  kuat  ) , namun 
kemungkinan  tetap  ada  bahwa  dia  bukan  seorang  yang  benar  dan  mungkin  dia 
hanya  berpura-pura  berkelakuan  baik  dan  warak  . Dan  sesiapa  yang  didakwa 
sebagai  pendusta,  mungkin  dia  difitnah  oleh  musuhnya  padahal  sebenarnya 
beliau  bukanlah  seorang  pendusta. 


Berdasarkan  kepada  alasan  inilah,  kadang-kadang  ‘penilaian’  di  kalangan 
para  ulama  hadis  terhadap  seseorang  perawi  berbeza  . Sebagai  contoh,  dalam 
kes  Abdur  Razak  bin  Hamam,  sesetengah  ulama  hadis  telah  mengatakan 
bahawa  beliau  adalah  seorang  yang  ‘thiqah’  (boleh  dipercayai).  Yahya  bin  Main 
bagaimanapun  mengatakan  beliau  adalah  seorang  Syiah.  Imam  Ahmad  bin 
Hanbal  pula  mengatakan  beliau  ( Abdur  Razak)  tidak  mempunyai  apa-apa 
masalah.  Yazid  bin  Zaree’a  mengatakan  bahawa  beliau  ialah  seorang  Syiah 
Rafidhah,  dan  beliau  mengatakan,  “Demi  Allah  dia  adalah  lebih  dusta  daripada 
Waqidi” 


Bagi  kita,  kesemua  ulama  hadis  ini  amat  terhormat  dan  sangat  mulia.  Mereka 
mengeluarkan  pendapat  berdasarkan  kepada  pengalaman  dan  pengamatan 
masing-masing.  Adalah  menjadi  tanggungjawab  kita  pula  untuk  membuat 
keputusan  dengan  memilih  hanya  satu  sahaja  daripada  pendapat  yang  berbagai 
itu. 


Para  ulama  hadis  ini  tidak  mempunyai  alat  atau  perkakas  yang  memberi  tahu 
yang  mana  benar  dan  yang  mana  salah.  Jikalau  ada,  sudah  tentu  tidak  akan 
wujud  perbezaan  pendapat  di  kalangan  mereka.  Dan,  kita  sendiri  pun  tidak 
memiliki  peralatan  itu,  malahan  tiada  peralatan  seperti  itu  yang  telah  tercipta 
sehingga  ke  hari  ini;  suatu  alat  yang  mana  dapat  membezakan  kebenaran  dan 
penipuan  yang  dilakukan  oleh  seseorang  yang  telah  mati! 


Jelas  daripada  perbincangan  ini,  bila  seorang  Muhaddis  mengatakan  bahawa 
hadis  ini  adalah  benar  ataupun  hadis  itu  adalah  tidak  benar,  beliau  hanyalah 
mengemukakan  pendapatnya;  dan  tidak  semestinya  pendapatnya  tepat. 
Walaupun  seseorang  ulama  hadis  memberi  pendapat  yang  salah,  kita  tidak  boleh 


mengatakannya  sebagai  pembohong  kerana  dia  tidak  berniat  melakukan 
pendustaan  tetapi  memberi  pendapatnya  berdasarkan  maklumat  yang  ada 
padanya. 


Dalam  hal  ini,  adalah  mungkin  bahawa  seseorang  menerima  pendapat  Imam 
Ahmad,  sementara  yang  lainnya  yang  menolak  riwayat  oleh  perawi  ini  (Abdur 
Razak  bin  Hamman)  , bersetuju  dengan  pendapat  muhaddis  yang  lain. 


Perbincangan  ini  telah  menjelaskan  kaedah  ‘apabila  muhaddisin  menerima 
sesuatu  hadis  adalah  sahih,  itu  adalah  pendapat  dan  pandangan  ( zann) 
mereka’  . Jika  ada  seseorang  berpendapat  sesuatu  hadis  adalah  tepat  dan 
sempurna  sebagaimana  al-Quran  yang  mulia  , dan  seorang  lagi  berpendapat 
sebaliknya,  kedua-keduanya  , pada  pendapat  kami  adalah  salah  . Apa  yang 
dipanggil  ‘ishque’  (cinta)  ’ ialah  suatu  kekacauan  fikiran.  Perbezaannya  hanyalah, 
seseorang  cenderung  untuk  mempercayai  semua  perkara  adalah  benar  , 
sedangkan  yang  seorang  lagi  memiliki  kecenderungan  untuk  mendustakannya. 
Ada  yang  sentiasa  menerima  apa  saja  yang  diutarakan  oleh  muhaddis  dan  ada 
yang  sentiasa  memusuhi  mereka.  Ada  orang  yang  mendewa-dewakan  orang 
terdahulu  manakala  sebahagian  lagi  tidak  suka  dikaitkan  dengan  orang  dahulu. 


Dalam  kedua-dua  keadaan  ini,  semuanya  dikatakan  ‘cinta’  (kecenderungan),  dan 
menurut  penyair  Mirza  Ghalib,  Penyair  Agung  Urdu: 


‘Apa  yang  orang  panggil  cinta  itu  ialah  keadaan  minda  yang  meracau’ 


Kita  semua  tahu  tiada  yang  maksum  kecuali  nabi-nabi  a. s.  Orang  yang  beriman 
pun  tidak  terkecuali  daripada  melakukan  kesilapan  atau  terlupa.  Tanggapan 
yang  mengatakan  Imam  Bukhari  dan  Imam  Muslim  atau  mana-mana  perawi 
thiqah  tidak  melakukan  kesilapan  atau  tidak  mungkin  terlupa  adalah  serangan 
keatas  ‘kemaksuman’  nabi  s. a. w.  Konsep  ‘maksum’  pada  seseorang  selain 
daripada  nabi-nabi  a. s.  hanya  terdapat  dalam  ajaran  Syiah,  bila  mereka 
mengatakan  Imam  Dua  Belas  sebagai  maksum.  Ironinya,  saudara-saudara  kita 
ahli  sunnah  menyediakan  beratus  ribu  individu  maksum  tanpa  mereka  sedari! 


Dengan  alasan  inilah  para  ulama  hadis  menghukumkan  beberapa  hadis  yang 
diriwayatkan  oleh  perawi  thiqah  sebagai  mungkar  .Di  dalam  kitab  rijal  kita 
boleh  menemui  contoh  yang  tidak  terkira  banyaknya.  Ibnu  al-Madini 
mengatakan  tiga  riwayat  oleh  Imam  Malik  adalah  mungkar  . Ahmad  bin  Hanbal 
telah  mengatakan  Sufyan  bin  Uyainah  meriwayatkan  lebih  daripada  30  hadith 
mungkar.  Ibn  Hazm  telah  mengatakan  riwayat  tentang  ‘mi’raj’  yang 
diriwayatkan  Bukhari  sebagai  ‘mungkar’. 


Ummul  Mu’minin  Aishah  r.  a.  telah  mengkritik  beberapa  riwayat  yang 
diceritakan  oleh  para  Sahabat  r. a.  dan  berkata  , “Saya  tidak  mengatakan  bahawa 
mereka  berdusta,  tetapi  seringkah  telinga  tersilap  dengar”.  Di  dalam  ‘Saheh 


Bukhari’  dan  ‘Saheh  Muslim’,  terdapat  beberapa  riwayat  sebegini  . Ini 
menunjukkan  bahawa  kadang-kadang  suatu  riwayat  mungkin  salah  walaupun 
diriwayatkan  oleh  perawi  yang  paling  thiqah. 


Keadaan  ini  berlaku  kerana  kadang-kadang  seorang  perawi  itu  tidak  mendengar 
sesuatu  percakapan  dengan  sepenuhnya.  Kadang-kadang  pula  perawi  itu 
tersalah  dalam  memahami  maksud  sebenar  sesuatu  ucapan.  Adakalanya  dia 
terlupa  perkataan  yang  didengarinya.  Ummul  Mu’minin  r. a.  juga  ada 
mengatakan  seorang  perawi  mungkin  silap  mendengar  sesuatu  percakapan  . 
Contohnya,  perkataan  sebenar  yang  diucapkan  ialah  “sembilan  belas”,  tetapi 
perawi  itu  hanya  mendengar  perkataan  “sembilan”. 


Sedangkan  para  sahabat  r. a.  yang  mulia  pun  tidak  terlepas  daripada  berbuat 
silap,  meskipun  dia  Saidina  Umar  r. a.,  Abu  Hurairah  r. a.,  dan  Ibn  Umar  r. a. 
atau  tabiin  Urwah  bin  Azzubair  dan  anak  lelakinya  Hisham.  Dengan  mengatakan 
‘sahabatpun  boleh  melakukan  kesilapan’  tiada  sesiapa  mengatakan  bahawa 
Ummul  Mu’minin  Saidatina  Aishah  r. a.  sebagai  seorang  anti-hadis.  Begitulah 
sekiranya  bila  kita  mengatakan  seorang  perawi  mungkin  melakukan  kesilapan 
kita  tidak  boleh  dikatakan  sebagai  orang  yang  menolak  hadis  kerana  ‘menolak 
hadis’  dan  ‘mendedahkan  kesilapan’  adalah  dua  perkara  yang  berbeza.  Dalam 
erti  kata  lain,  berdusta  ialah  suatu  kesalahan  tetapi  melakukan  kesilapan 
bukanlah  suatu  kesalahan. 


Berhubung  dengan  riwayat  tentang  “umur  Aishah  semasa  berkahwin  dengan 
Rasulullah  s. a. w.’,  kami  tidak  mengatakan  bahawa  riwayat  dari  Hisham  bin 
Urwah  di  dalam  ‘Bukhari’  dan  ‘Muslim’  itu  sebagai  hadis  Maudhu  (rekaan)  dan 
juga  kami  tidak  mengatakan  bahawa  perawi  tersebut  seorang  pendusta. 
Sebaliknya,  kami  berpendapat  Hisham  telah  melakukan  kesilapan  di  dalam 
riwayat  ini  dengan  menyebut  ‘sembilan  belas’  sebagai  ‘sembilan’  dengan  tidak 
disengajakan.  Kami  mempunyai  banyak  hujah  untuk  menyokong  pendapat  kami. 
Jikalau  tidak  mempunyai  apa-apa  hujah  sekalipun,  kami  akan  tetap 
mengatakan  bahawa  hadis  ini  mungkar  kerana  kami  lebih  mencintai  Rasulullah 
s.  a. w.  dari  perawi-perawi  riwayat  ini. 


HUJAH  PERTAMA  - BERTENTANGAN  DENGAN  FITRAH 


MANUSIA 


Riwayat  ini  bertentangan  dengan  pengalaman  dan  fitrah  manusia.  Adalah 
mustahil  ia  dilakukan  oleh  Nabi  s.a.w.  dan  ia  sebenarnya  tidak  pernah  berlaku. 
Jika  peristiwa  sedemikian  pernah  terjadi,  maka  musuh-musuh  Islam  dan  juga 
musuh-musuh  Nabi  Muhammad  s.a.w.  pada  waktu  itu  sudah  tentu  telah 
mengambil  kesempatan  untuk  mempermainkan  dan  menghina  baginda  s.a.w. 
Dan,  apabila  tiada  apa-apa  serangan  terhadap  peribadi  Rasulullah  s.a.w.  oleh 
musuh-musuh  Islam  pada  masa  itu  , ianya  membuktikan  bahawa  peristiwa 
tersebut  tidak  pernah  berlaku.  Sekiranya  tidak,  ianya  adalah  peluang 
keemasan  kepada  musuh  Islam  untuk  menyerang  Islam  dan  rasulnya. 


Tidak  syak  lagi  riwayat  ini  adalah  tidak  benar.  Sumber  utama  riwayat  ini  ialah 
Hisham  dan  perawi-perawi  yang  menukilkan  darinya;  oleh  itu  keraguan  berkisar 
hanya  sekitar  Hisham. 


HUJAH  KEDUA  - BERTENTANGAN  DENGAN  AKAL 
YANG WARAS 


Suatu  riwayat  yang  bertentangan  dengan  akal  adalah  palsu  dan  dongeng.  Ibnu 
Jauzi,  salah  satu  nama  besar  dalam  lapangan  pengkritikan  hadis,  ialah  orang 
yang  bertanggung] awab  memperkenalkan  prinsip  ini.  Riwayat  oleh  Hisham  ini 
adalah  bercanggah  dengan  akal  dan  akal  yang  waras  tidak  dapat  menerimanya  . 
Apa  sudah  jadi  dengan  kewarasan  dan  kebijaksanaan  kita  ? Amat  aneh  bila 
kita  dapati  tidak  ramai  cendiakawan  yang  samada  menolak  atau  meragui 
riwayat  ini. 

HUJAH  KETIGA  - TIADA  CONTOH  DITEMUI  DI 
NEGERI ARAB  ATAU  DI  NEGERI-NEGERI  PANAS 


Sehingga  hari  ini  tidak  ditemui  kes  seperti  ini  di  Semenanjung  Arab  dan  negara- 
negara  beriklim  panas  yang  lain.  Jika  sekiranya  ia  menjadi  amalan  masyarakat 
ini  nescaya  kita  akan  dapati  wujud  beribu-ribu  contoh  tersebut  dalam  catatan 
sejarah.. 


Sebaliknya,  sekiranya  peristiwa  begini  berlaku  pada  hari  ini  , ianya  akan 
menjadi  berita  sensasi  , contohnya,  seorang  lelaki  gila  merogol  seorang  kanak- 
kanak  perempuan  berumur  sembilan  tahun... dan  orang  yang  melakukan 
perbuatan  sedemikian  digelar  orang  gila. 


Ulama  kita  dan  para  pencinta  Nabi  s.a.w.  tidak  menunjukkan  keberanian 
untuk  menyangkal  riwayat  ini  dan  yang  sedihnya  sebahagian  daripada  mereka 
tidak  dapat  menjadi  contoh  kepada  ummah  bila  mereka  sendiri  mengahwinkan 
anak  dara  sunti  mereka  yang  berumur  sembilan  tahun  , atas  nama  sunnah  dan 


berbangga  kerana  menghidupkan  sunnah  !!  Kami  adalah  ‘orang  bodoh’  dan 
berdosa. Ulama  sepatutnya  menunjukkan  contoh  yang  praktikal  supaya  kami 
dapat  mengikuti  contoh  tersebut. 


Mungkin  anda  tidak  akan  percaya  bahawa  ulama  kita  pada  suatu  ketika  dahulu 
telah  menolak  penemuan  saintifik  yang  bertentangan  dengan  pendapat  mereka, 
malah  sebaliknya  tidak  mengiktiraf  hasil  kajian  saintifik  tersebut  . Contoh  klasik 
ialah,  ramai  daripada  mereka  yang  berpendapat  matahari  mengelilingi  bumi, 
tetapi  apabila  kajian  saintifik  mengatakan  sebaliknya  mereka  berkeras  dengan 
pendapat  mereka.  Dalam  bahasa  yang  mudah  mereka  berkata,  ‘ Saya  tidak 
akan  menerimanya  dalam  apa  pun  keadaan’. 


Beginilah  sikap  mereka  dalam  hal  ini  , iaitu  , tentang  umur  Aishah  r. a.  semasa 
berkahwin  dengan  Rasulullah  s. a. w. 


Dengan  hanya  berkata  “kami  tidak  menerima  fakta  sejarah”,  tidak  memberi  apa- 
apa  makna  kepada  ummah. 


Berkenaan  ‘sejarah’,  di  satu  pihak  mereka  mendakwa  bahawa  mereka  tidak 
menerima  ‘sejarah’,  tetapi  pada  masa  yang  sama  mereka  melaung-laungkan 
cerita  “Yazid  yang  jahat’  dari  mimbar-mimbar  khutbah  ( walaupun  ianya  cerita 
sejarah  yang  direka).  Bahkan  cerita  berkenaan  Karbala  telah  diulas  oleh  ulama 
kita  lebih  hebat  daripada  ahli  sejarah. 


Kami  akan  menyentuh  tentang  aspek  sejarah  di  bahagian  kedua  kertas  ini. 
Buat  masa  ini  kami  akan  membentangkan  hujah  berdasarkan  hadis,  usul 
hadis,  biografi  perawi  ( ilmu  rijal)  dan  illal  hadis  kerana  ulama  kita  mengiktiraf 
ilmu-ilmu  ini.  Adalah  tujuan  kami  untuk  menarik  perhatian  mereka  dalam  aspek 
ini. 


HUJAH  KEEMPAT-  RIWAYAT  INI  BUKAN  HADIS 
RASULULLAH  S.A.W. 


Kami  telah  mengkaji  dengan  terperinci  hadis  yang  diriwayatkan  oleh  Hisham. 
Untuk  kajian  ini,  kami  telah  mengumpulkan  bukti-bukti  daripada  kitab-kitab 
‘Saheh  Bukhari’,  ‘Saheh  Muslim’,  ‘Sunan  Abu  Daud’,  ‘Jami’  Tirmizi’,  ‘Sunan  Ibnu 
Majah’,  ‘Sunan  Darimi’  dan  ‘Musnad  Humaidi’.  Selepas  menelaah  kitab-kitab 
tersebut,  sesuatu  kemusykilan  telah  timbul.  Sebahagian  perawi  mengatakan 
riwayat  tersebut  sebagai  kata-kata  oleh  Aishah  r. a.,  sedangkan  setengah  yang 
lain  mengatakannya  sebagai  kata-kata  Urwah  r. a.  Yang  pastinya  , ia  bukan 
kata-kata  Nabi  Muhammad  s. a. w.  sendiri.  Ia  sama  ada  kata-kata  ‘Aishah  r. a. 
ataupun  kata-kata  Urwah  r. a.  yang  merupakan  seorang  ‘tabiin’  iaitu  anak 
kepada  seorang  sahabat  ( Zubair  bin  Awwam  r. a ) dan  juga  anak  kepada  kakak 
Aishah  r. a sendiri  ( Asma  binti  Abu  Bakar  r. a ) . Jika  riwayat  ini  adalah  kata-kata 
Urwah,  ia  tidak  mempunyai  apa-apa  nilai  dalam  syariah.  Dan,  kita  juga  tahu 


bahawa  apabila  berlaku  perbezaan  pendapat  sama  ada  suatu  riwayat  itu 
‘Muttasil’  (bersambung)  ataupun  ‘Mauquf  (terputus)  , ulama  hadis  pada 
amnya  akan  mengatakan  ianya  sebagai  ‘Mauquf’  (terputus)  . Berdasarkan 
prinsip  ini,  bolehlah  disimpulkan  bahwa  riwayat  ini  adalah  cerita  sejarah  oleh 
Urwah  ( dan  bukannya  hadis);  dan  tidak  berdosa  untuk  menolak  kata-kata 
Urwah. 


Riwayat  ini  akan  tetap  dianggap  cerita  sejarah  sehingga  ulama  membuktikan 
sebaliknya  ( iaitu  riwayat  ini  ‘muttasil’)  bersambung))  . 

HUJAH  KELIMA  - RIWAYAT  INI  DIRIWAYATKAN  OLEH 
HISHAM  SELEPAS  FIKIRANNYA  BERCELARU 


Urwah  menceritakan  riwayat  ini  kepada  anaknya  Hisham.  Pada  pandangan 
kami,  segala  kekeliruan  dalam  riwayat  ini  adalah  berpunca  daripada  Hisham. 
Adalah  penting  untuk  diketahui  bahawa  dengan  hanya  menjadi  perawi  dalam 
‘Saheh  Bukhari’  dan  ‘Saheh  Muslim’  tidak  bermakna  perawi  tersebut  sempurna 
dan  tidak  melakukan  sebarang  kesilapan  . Kami  telah  menghabiskan  masa 
bertahun-tahun  lamanya  mengkaji  biografi  perawi  dan  kami  dapati  ada  dua 
zaman  dalam  kehidupan  Hisham  iaitu  zaman  Madani  (semasa  di  Madinah)  dan 
zaman  Iraqi  (semasa  di  Iraq) . 


Zaman  Madaninya  ialah  sehingga  tahun  131  H.  Dalam  tempoh  ini  di  antara 
muridnya  yang  paling  penting  ialah  Imam  Malik.  Imam  Malik  telah 
meriwayatkan  beberapa  hadis  daripada  Hisham  di  dalam  kitabnya  ‘Muwatta’, 
tetapi  riwayat  perkahwinan  Ummul  Mukminin  Aishah  r. a.  dengan  Rasulullah 
s. a. w tidak  ditemui  dalam  kitab  Imam  Malik  tersebut. 


Imam  Abu  Hanifah  r. a.  juga  merupakan  anak  muridnya  dalam  tempoh  tersebut, 
dan  beliau  juga  tidak  pernah  meriwayatkan  cerita  ini. 


Zaman  kedua  Hisham  bermula  selepas  tahun  131  H.  Adalah  tidak  diragukan 
bahawa  Hisham  adalah  seorang  perawi  ‘thiqah’  (boleh  dipercayai)  sehinggalah 
tahun  131  H,  dan  Hisham  merupakan  sumber  asas  (madar)  kepada  banyak 
hadis  yang  diriwayatkan  oleh  Saidatina  ‘Aishah  r. a.  Kemudian  suatu  yang 
malang  berlaku.  Pada  tahun  131  H Hisham  berhutang  sebanyak  seratus  ribu 
dirham  untuk  melangsungkan  perkahwinan  anak  perempuannya,  dengan 
harapan  mendapat  wang  daripada  Khalifah  yang  sedang  berkuasa  untuk 
menjelaskan  hutangnya.  Namun  apa  yang  terjadi  adalah  diluar  jangkaan  Hisham 
di  mana  pemerintahan  Bani  Umaiyyah  berpindah  tangan  kepada  Bani  Abbas. 
Hisham  tiba  di  Baghdad  dengan  penuh  harapan,  dan  telah  menghulurkan 
tangannya  meminta  duit  daripada  Khalifah  Mansur  ( Khalifah  Abbasiyah) . 


Pada  mulanya,  Khalifah  mencelanya  tetapi  selepas  didesak  Khalifah  Mansur 
telah  memberinya  sepuluh  ribu  dirham  . Kejadian  ini  merupakan  kejutan 
pertama  ke  atas  Ukirannya,  dan  akibatnya  beliau  mula  menjadi  ‘tidak  tetap’ 


dalam  meriwayatkan  hadis-hadis.  Dia  mula  meriwayatkan  hadis  yang  beliau 
mengaku  didengar  daripada  ayahnya  (Urwah)  tetapi  sebenarnya  beliau  tidak 
pernah  mendengar  hadis  tersebut.. 


Dengan  harapan  mendapat  pinjaman  tambahan  daripada  Khalifah  beliau 
kembali  ke  Baghdad  dan  berjaya  mendapat  sedikit  wang  . Selepas  membayar 
sebahagian  hutangnya,  sekali  lagi  beliau  datang  ke  Baghdad  dan  kemudiannya 
menetap  di  sana  sehingga  meninggal  dunia 


Beliau  meninggal  dunia  di  Baghdad  pada  tahun  146  H.  Semua  kekacauan 
dalam  riwayat-riwayatnya  berlaku  semasa  berada  di  tanah  Iraq.  Seolah-olahnya, 
apabila  beliau  tiba  di  Iraq,  ingatannya  telah  bertukar  dan  telah  mengalami 
perubahan  yang  besar. 


Ya’aqub  bin  Abi  Shaibah  mengatakan  bahawa  sebelum  pindah  ke  Iraq  tiada 
riwayat  Hisham  yang  ditolak,  tetapi  apabila  beliau  pergi  ke  Iraq  beliau  telah 
menceritakan  banyak  riwayat  yang  disandarkan  kepada  ayahnya  Urwah  yang 
tidak  disukai  oleh  penduduk  Madinah.  Seperkara  lagi,  semasa  tinggal  di 
Madinah,  Hisham  hanya  menceritakan  hadis  yang  didengari  daripada  ayahnya. 
Tetapi  semasa  di  Iraq,  dia  mula  menceritakan  hadis  yang  didengari  daripada 
orang  lain  . Oleh  itu,  riwayat  Hisham  yang  dinukilkan  oleh  orang  Iraq  adalah 
tidak  boleh  dipercayai.  (Tahzib-ul-Tahzib,  m/s  48,  jilid  11) 


Semoga  Allah  merahmati  Ibn  Hajar,  yang  mendapat  ilham  daripada  Ya’aqub  bin 
Abi  Shaibah  dengan  mengatakan  bahawa  ‘riwayat  Hisham  yang  diceritakan  oleh 
orang  Iraq  tidak  boleh  dipercayai’  . Di  antara  riwayat  tersebut  ialah  riwayat 
‘Saidatina  Aishah  r. a.  hidup  bersama  suaminya  (Nabi  s. a. w.)  semasa  berumur 
sembilan  tahun  dan  telah  berkahwin  sewaktu  usianya  enam  tahun  . Juga  cerita 
berkenaan  Rasulullah  s. a. w.  terkena  sihir.  Cerita  mengenai  ‘Aishah  r. a.  ‘bemain 
dengan  anak  patung’  juga  telah  diriwayatkn  oleh  orang  Iraq  daripada  Hisham. 


Sekalung  penghargaan  untuk  Ya’aqub  bin  Abi  Shaibah  dan  Hafiz  Ibn  Hajar 
kerana  mengatakan:  “Riwayat-riwayat  yang  dibawa  oleh  orang  Iraq  tidak  boleh 
dipercayai”.  Mereka  tidak  mengecualikan  riwayat-riwayat  dalam  ‘Saheh  Bukhari’ 
dan  ‘Saheh  Muslim’  daripada  prinsip  ini.  Oleh  sebab  itu,  kita  hendaklah 
bersungguh-sungguh  mengenalpasti  dan  mencari  hadis-hadis  yang  telah 
diriwayatkan  oleh  orang  Iraq  daripada  Hisham.  Jika  kita  mengisytiharkan 
kesemua  hadis  tersebut  sebagai  yang  ‘tidak  boleh  dipercayai’,  ulama  kita  tidak 
boleh  membantah  kemudiannya  kerana  prinsip  ini  telah  diberi  oleh  ulama  salaf 
yang  terdahulu.  Kami  mendoakan  kepada  mereka  yang  baik  ini  yang  (dengan 
mengemukakan  prinsip  ini),  telah  melindungi  Rasulullah  s. a. w.  daripada 
serangan-  orang-orang  Iraq. 


Hafiz  az-Zahabi  telah  menulis  tentang  Hisham:  “terjadi  perubahan  dalam 
ingatannya  di  akhir  usianya  , dan  Abui  Hasan  bin  Al-Qattan  mendakwa  bahawa 
beliau  keliru  dalam  meriwayatkan  hadis  bila  di  akhir  usianya”  Hafiz  Uqaili  telah 


menulis  dengan  lebih  jauh  lagi:  “dia  telah  nyanyuk  di  tahun-tahun  terakhir 
ke  hidup  annya” . 


Di  dalam  ‘Mizan  al-I’tidal’  , Hafiz  az-Zahabi  menulis  bahawa  ingatan  Hisham 
yang  kuat  di  waktu  mudanya,  tidak  kekal  di  usia  tuanya.  Dan  di  Iraq,  dia  tidak 
dapat  meriwayatkan  hadis  dengan  baik  dan  tepat  (‘Mizan  al-I’tidal,  Jilid  IV) 


Imam  Malik,  salah  seorang  anak  murid  Hisham,  telah  meriwayatkan  beberapa 
riwayat  Hisham  di  dalam  ‘Muwatta’nya  di  masa  beliau  menganggap  riwayat 
Hisham  adalah  muktamad  di  dalam  semua  perkara.  Beliau  juga  tidak  bersetuju 
dengan  Hisham  semasa  beliau  ( Hisham)  tinggal  di  Iraq.  Beliau  menolak  riwayat 
Hisham  yang  diceritakan  oleh  orang-orang  Iraq.  Ibn  Hajar  mengatakan  “ 
Penduduk  Madinah  menolak  riwayat  Hisham  yang  diceritakan  oleh  orang-orang 
Iraq” 


Angka  “sembilan  tahun”  ini  telah  menghantui  pemikiran  Hisham  sehingga  dia 
mengaku  berkahwin  dengan  isterinya  semasa  isterinya  berumur  sembilan 
tahun.  Az-  Zahabi  telah  menceritakan  peristiwa  ini  sebagaimana  berikut: 
“Fatimah  binti  Al-Munzir  adalah  sebelas  tahun  lebih  tua  dari  suaminya, 
Hisham.  Sekiranya  dia  datang  ke  rumah  Hisham  untuk  tinggal  bersamanya 
semasa  berumur  sembilan  tahun  beliau  perlu  menunggu  dua  tahun  sebelum  ibu 
Hisham  melahirkannya  dan  sebelum  kelahirannya,  Hisham  tidak  menbenarkan 
orang  lain  melihat  isterinya.  Kami  belum  pernah  menyaksikan  perkara  se  ajaib 
ini”.  Az-Zahabi  kemudian  menerangkan  bahawa  Fatimah  tinggal  bersama 
suaminya  ketika  berumur  sekitar  28-  29  tahun.  Dalam  erti  kata  lain,  Hisham 
telah  menggugurkan  angka  ‘20’  dari  angka  ’29’.  Dengan  cara  yang  sama,  dalam 
hal  Ummul  Mukminin  r. a.  angka  ‘9’  timbul  selepas  menggugurkan  ‘10’  daripada 
angka  ‘19’. 


Menurut  Hafiz  Ibn  Hajar,  Hisham  pernah  mengaku  bahawa  isterinya  tiga  belas 
tahun  lebih  tua  daripadanya... kami  sedar  bahawa  iklim  Iraq  telah  merosakkan 
fikiran  ramai  orang  baik-baik 

HUJAH  KEENAM  - HANYA  PERAWI  IRAO  YANG 
MENUKILKAN  RIWAYAT  INI 


Kami  agak  tekejut  apabila  mendapati  bahawa  kesemua  perawi  tentang  ‘Umur 
Aishah’  adalah  orang  Iraq  yang  samada  dari  Kufah  ataupun  Basrah.  Riwayat  ini 
tidak  pernah  dinukilkan  oleh  mana-mana  perawi  Madinah,  Mekah,  Syam, 
mahupun  Mesir.  Tiada  perawi  bukan  Iraq  yang  meriwayatkan  kisah  ini, 
sebabnya  cerita  ini  dikeluarkan  oleh  Hisham  semasa  beliau  tinggal  di  Iraq. 


Perawi-perwai  berikut  telah  menyalin  kisah  ini  daripada  Hisham: 


1 .  Sufyan  bin  Said  Al-Thawri  Al-Kufi 
2.Sufyan  bin  ‘Ainia  Al-Kufi 

3.  Ali  bin  Mas’her  Al-Kufi 

4.  Abu  Muawiyah  Al-Farid  Al-Kufi 

5.  Waki  bin  Bakar  Al-Kufi 

6.  Yunus  bin  Bakar  Al-Kufi 

7.  Abu  Salmah  Al-Kufi 

8.  Hammad  bin  Zaid  Al-Kufi 

9.  Abdah  bin  Sulaiman  Al-Kufi 


Sembilan  orang  tersebut  berasal  daripada  Kufah.  Manakala  perawi  dari  Basrah 
pula  adalah  : 

1.  Hammad  bin  Salamah  Al-Basri 

2. Jafar  bin  Sulaiman  Al-Basri 

3.  Hammad  bin  Said  Basri 

4. Wahab  bin  Khalid  Basri 


Inilah  mereka  yang  telah  meriwayatkan  kisah  ini  daripada  Hisham. 
Semasa  beliau  tiba  di  Iraq  pada  tahun  131  H , beliau  berumur  71  tahun. 
Adalah  tidak  masuk  akal  beliau  tidak  dapat  mencari  orang  untuk 
meriwayatkan  kisah  ini  sehinggalah  beliau  berumur  71  tahun. 


Dalam  hal  ini,  riwayat  ini  tidak  terlepas  dari  dua  keadaan  , iaitu,  sama  ada 
orang  Iraq  yang  merekanya  dan  mengatakan  Hisham  sebagai  sumbernya, 
ataupun  iklim  Iraq  telah  mempengaruhi  Hisham  dengan  teruk  menyebabkan 
dia  tidak  sedar  akan  ‘dirinya’,  bahawa  dia  membawa  isterinya  Fatimah  binti  Al- 
Munzir  untuk  tinggal  bersama  ketika  umur  isterinya  sembilan  tahun,  iaitu 
empat  tahun  sebelum  kelahirannya  sendiri.!  Setelah  tiba  di  Iraq,  tahap 
kebijaksanaan  dan  kesedaran  mentalnya  telah  merosot  hingga  ke  tahap  ini.. 


Kami  mengagumi  Hisham  , dan  nasihat  semasa  beliau  tinggal  di  Madinah 
masih  lagi  segar  dalam  ingatan  kami  . Anda  juga  patut  mengingatinya,  bak  kata 
pepatah  Parsi  yang  masyhur  ‘sesuatu  yang  disimpan  pasti  ada  gunanya  suatu 
hari  nanti”  . Nasihatnya  yang  satu  ini  amat  berguna  . Katanya: 


“Apabila  seorang  Iraq  meriwayatkan  seribu  hadis,  kamu  patut  mencampakkan 
sembilan  ratus  sembilan  puluh  daripadanya  ke  tanah,  dan  berasa  sangsi 
terhadap  sepuluh  yang  masih  tinggal.” 


Jika  kita  berpandukan  kepada  nasihat  Hisham  ini,  banyak  masalah  yang  akan 


terjawab  dengan  sendirinya. 


Selain  daripada  itu,  kita  juga  patut  memberi  perhatian  kepada  prinsip  ulama 
hadis  yang  dinukilkan  oleh  Baihaqi  dari  Abdur-Rahman  bin  al-Mahdi: 


“Apabila  kami  meriwayatkan  hadis  mengenai  ‘halal  dan  haram’  dan  ‘perintah  dan 
larangan’,  kami  menilai  dengan  ketat  sanad-sanad  dan  mengkritik  perwi- 
perawinya,  akan  tetapi  apabila  kami  meriwayatkan  tentang  faza’il  ( keutamaan  ) , 
pahala  dan  azab,  kami  mempermudahkan  tentang  sanad  dan  berlembut  tentang 
syarat-syarat  perawi.”  (Fatehul-  Ghaith,  ms  120) 


Abdur  Rahman  bin  al-Mahdi  merupakan  guru  kepada  Imam  Bukhari  dan  Imam 
Muslim.  Beliau  adalah  salah  seorang  tokoh  penting  dalam  ilmu  rijal  (biografi 
perawi).  Bagi  pihak  ulama  hadis,  beliau  mengatakan  muhaddisin  menilai  sanad 
dengan  ketat  bila  menilai  hadis  berkenaan  halal  dan  haram  dan  juga  tentang 
‘perintah’  dan  ‘larangan’.  Bagi  hadis  yang  tidak  berkaitan  dengan  halal  dan 
haram  serta  perintah  dan  larangan  ( seperti  ‘fazail’  ( keutamaan)  , sirah  dsb) 
ulama  hadis  bersikap  mudah  tentang  peribadi  perawi  dan  mengabaikan 
kesilapan  dan  kelemahan  mereka.  Sebagai  contoh,  ulama  hadis  tidak  melakukan 
kajian  terperinci  dan  menyeluruh  ke  atas  riwayat  yang  berkenaan  dengan  Fazaiel 
(Kelebihan)  sama  ada  ia  berkaitan  dengan  perwatakan  atau  amalannya 
seseorang,  balasan  azab  terhadap  sebarang  perbuatan  maksiat,  ataupun 
peristiwa  daripada  sejarah.  Mungkin  ini  adalah  sebabnya  mengapa  ulama  hadis 
tidak  merasakan  perlu  untuk  membincangkan  dengan  teliti  riwayat  yang 
berkenaan  umur  sebenar  Saidatina  ‘Aishah  (semasa  berkahwin  dengan 
Rasulullah  s. a. w.  ) Besar  kemungkinan,  Imam  Bukhari  memegang  prinsip  yang 
sama  iaitu  tidak  ketat  dalam  menilai  riwayat  seperti  ini,  yang  mana 
kemudiannya  menjadi  ‘fitnah’  kepada  kita  semua. 


Satu  lagi  prinsip  hadis  ialah  jika  ingatan  seseorang  perawi  menjadi  lemah, 
maka  riwayat  yang  disalin  oleh  para  muridnya  ketika  itu  adalah  ditolak.  Hafiz 
Ibn  Hajar  mendakwa  bahawa  Imam  Bukhari  tidak  mengambil  sebarang  riwayat 
daripada  perawi  seperti  itu.  Akan  tetapi,  dengan  kesalnya  kami  terpaksa 
mengatakan  bahawa  setelah  datang  ke  Iraq,  ingatan  Hisham  menjadi  lemah. 
Penduduk  Iraq  yang  telah  menyalin  riwayat  tersebut  daripadanya,  menyalinnya 
setelah  ingatannya  menjadi  lemah.  Imam  Bukhari  sepatutnya  tidak 
memasukkan  hadis  daripada  Hisham  semasa  tinggal  di  Iraq. 


HUJAH  KETUJUH  - AISHAH  R.A  MASIH  INGAT  AYAT  AL- 
OURAN  YANG  DITURUNKAN  DI  TAHUN  EMPAT 
KERASULAN 


Marilah  kita  membincangkan  satu  lagi  hadis  daripada  kitab  Saheh  Bukhari,  di 
mana  Imam  Bukhari  telah  memasukkannya  dalam  ‘Kitabul  Tafsir’  sebagaimana 
berikut: 


‘Ummul  Mu’minin  ‘Aishah  r. a.  mengulas  bahawa  ketika  ayat  al-Qur’an  berikut 
diturunkan  , 


"(Bukan  kekalahan  itu  sahaja)  bahkan  hari  Qiamat  ialah  hari  yang  dijanjikan 
kepada  mereka  (untuk  menerima  balasan  yang  sepenuh-penuhya) . Dan  (azab 
seksa)  hari  Qiamat  itu  amat  dahsyat  dan  amat  pahit."  (Surah  al-Qamar,  ayat  46), 


saya  masih  kanak-kanak  yang  bermain  ke  sana  ke  mari.” 


Surah  al-Qamar  ini  telah  diturunkan  berhubung  dengan  kejadian  ‘Shaqqul 
Qamar’  (Peristiwa  Nabi  s. a. w.  membelah  bulan  ) . Para  pentafsir  al-Qur’an  telah 
menjelaskan  bahawa  surah  ini  diturunkan  pada  tahun  ke-4  kenabian,  dan 
Ummul  Mu’minin  ‘Aishah  r. a.  ketika  itu  adalah  seorang  kanak-kanak  yang 
selalu  bermain  ke  hulu  dan  ke  hilir. 


Pada  pandangan  kami,  riwayat  ini  bertentangan  dengan  riwayat  Hisham.  Ini 
kerana,  dalam  riwayat  Hisham,  Ummul  Mu’minin  r. a.  telah  dilahirkan  pada 
tahun  ke-5  kenabian  dan  ini  diterima  oleh  ulama  kita.  Kalau  begitu  Ummul 
Mu’minin  r. a.  telah  mempelajari  ayat  ini  sebelum  beliau  dilahirkan,  dan  beliau 
juga  telah  biasa  bermain  ke  hulu-hilir  di  sekitar  Mekah  sebelum  kelahirannya  .... 
Alangkah  peliknya  !!  Oleh  itu,  kita  perlu  memilih  salah  satu  di  antara  dua 
kemungkinan  iaitu: 


1 . Riwayat  Hisham  adalah  benar,  dan  riwayat  Bukhari  salah;  atau 


2. Riwayat  Bukhari  adalah  benar  dan  riwayat  Hisham  salah. 


Ulama  kita  nampaknya  telah  menerima  pilihan  pertama,  tetapi  kami  lebih 
cenderung  kepada  pilihan  kedua. 


Riwayat  ini  membuktikan  bahawa  Ummul  Mu’minin  r. a.  sudah  besar  sewaktu 
tahun  ke-4  Kerasulan,  di  mana  beliau  r. a.  selalu  bermain  dengan  kanak-kanak 
perempuan  lain;  dan  beliau  r. a.  mampu  mengingati  dan  memahami  bahawa 
ayat  yang  diturunkan  adalah  ayat  daripada  al-Quran  yang  mulia.  Sekiranya  kita 
membuat  andaian  bahawa  umurnya  adalah  enam  tahun  pada  tahun  ke-4 
Kerasulan,  bermakna  Ummul  Mu’minin  r. a.  telah  dilahirkan  dua  tahun 
sebelum  Wahyu  Pertama  diturunkan  (Perlantikan  Nabi).  Berdasarkan  pengiraan 
ini,  usianya  ialah  17  tahun  semasa  mula  tinggal  dengan  nabi  s. a. w. 


HUJAH  KELAPAN  - AISHAH  R.A  MASIH  INGAT  DENGAN 


JELAS  PERISTIWA  HIJRAH  ABU  BAKAR  R.A.  KE 
HABSHAH 


Di  dalam  ‘Saheh  Bukhari’,  ada  satu  riwayat  telah  dinukilkan  oleh  Zuhri  dari 
Urwah  daripada  Ummul  Mu’minin  r. a.  Riwayat  ini  tidak  pernah  disebut  oleh 
orang  Iraq  tetapi  diriwayatkan  oleh  dua  orang  perawi  Mesir,  seorang  perawi 
Sham  dan  dua  orang  perawi  Madinah. 


Ummul  Mu’minin  r. a.  berkata  : “Sejak  saya  mengerti  dan  faham  keadaan 
sekeliling,  saya  dapati  keluarga  saya  telah  menganut  agama  Islam,  dan  tiada 
sehari  pun  yang  berlalu  tanpa  Nabi  s. a. w.  datang  ke  rumah  kami  pada  waktu 
pagi  dan  petang”. 


Apabila  penindasan  terhadap  orang-orang  Islam  meningkat,  Abu  Bakar  r. a. 
berniat  untuk  berhijrah  ke  Habshah  . Beliau  r. a memulakan  perjalanan  sehingga 
sampai  ke  suatu  tempat  bernama  ‘ Birk  al-Ghamd’  di  mana  beliau  r. a.  bertemu 
dengan  ketua  kabilah  Qarah  bernama  Ibn  Dughunah.  Beliau  bertanya,  “Wahai 
Abu  Bakar!  Kemanakah  kamu  hendak  pergi?”  Abu  Bakar  r. a.  menjawab, 
“Kaumku  telah  menghalau  aku.”  Ibn  Dughunah  berkata,  “Seorang  lelaki  seperti 
kamu  tidak  boleh  keluar  dan  tidak  akan  dihalau.  Kamu  menolong  orang  miskin, 
menghubungkan  silaturrahim,  menanggung  orang  susah,  melayan  tetamu  dan 
orang  asing  dan  menanggung  kesusahan  orang  lain  demi  kebenaran.  Pulanglah 
dan  beribadatlah  kepada  tuhanmu  , di  kampung  mu  sendiri” 


Kemudiannya,  Abu  Bakar  pulang  dengan  ditemani  ibn  Dughunah.  Pada 
petangnya  Ibn  Dughunah  bertemu  pemuka-pemuka  Quraisy  lalu  berkata,  “Orang 
seperti  Abu  Bakar  tidak  sepatutnya  keluar  atau  dihalau.  Adakah  kamu  ingin 
mengusir  orang  yang  membantu  orang-orang  miskin,  menghubungkan 
silaturrahim,  menghilangkan  kesusahan  orang,  melayan  tetamu  dan  berusaha 
menegakkan  kebenaran?”.  Orang-orang  Quraish  tersebut  tidak  menolak 
perlindungan  yang  diberi  oleh  Ibn  Dughunah,  tetapi  mereka  berkata  kepadanya, 
“Pergilah  beritahu  Abu  Bakar  supaya  menyembah  tuhannya  di  dalam  kawasan 
rumahnya  sahaja  dan  bersembahyang  di  dalam  rumahnya.  Dia  boleh  membaca 
apa-apa  yang  dia  suka,  tapi  dia  jangan  menyakiti  hati  kami.  Dan  juga  dia  tidak 
boleh  menunaikan  sembahyangnya  secara  terbuka.  Dan  juga  dia  tidak  boleh 
membaca  al-Quran  kecuali  di  dalam  rumahnya  sahaja.” 


Untuk  memenuhi  syarat  tersebut,  Abu  Bakar  r. a berfikir,  agaknya  boleh  diterima 
sekiranya  dia  mendirikan  sebuah  surau  di  halaman  rumahnya.  Lalu  beliau  r. a. 
membina  sebuah  surau  di  dalam  kawasan  rumahnya,  dan  mulai  bersolat  dan 
membaca  al-Qur’an  al-Karim  di  situ.  Kanak-kanak  dan  wanita  musyrikin  mula 
terpesona  dengan  apa  yang  mereka  saksikan  . Abu  Bakar  r. a.  adalah  seorang 
yang  lembut  hatinya  dan  mudah  mengalirkan  air  mata  bila  membaca  al-Quran. 


Bangsawan  Quraisy  menjadi  bingung  dengan  keadaan  ini.  Mereka  memanggil 


Abu  Dughunah  kembali  dan  bersungut  kepadanya  bahawa  mereka  bersetuju 
Abu  Bakar  diberi  perlindungan  dengan  syarat  dia  menyembah  Tuhannya  di 
rumah  sendiri,  tetapi  Abu  Bakar  telah  mencabul  syarat  tersebut  dengan 
membina  surau  di  halaman  rumahnya  dan  membaca  al-Quran  dengan  suara 
yang  nyaring  bila  bersembahyang.  Mereka  berkata,  “Kami  bimbang  kaum  wanita 
dan  kanak-kanak  kami  akan  tergoda  dengan  fitnah  ini.  Oleh  itu  laranglah  dia 
daripada  berbuat  demikian  . Jika  Abu  Bakar  bersetuju  untuk  bersembahyang  di 
dalam  rumahnya,  kami  tidak  akan  menghalangnya.  Kami  tidak  suka  menarik 
balik  jaminan  perlindungan  kamu,  tetapi  kami  tidak  akan  sekali-kali 
membenarkan  Abu  Bakar  membaca  al-Qur’an  secara  terbuka.” 


Ummul  Mu’minin  r. a.  berkata  bahawa  Ibn  Dughunah  datang  berjumpa  Abu 
Bakar  r. a.  dan  berkata  kepadanya,  “Tahukah  kamu,  orang  Quraisy  telah 
menerima  perlindunganku  ke  atas  kamu  dengan  syarat  kamu  mengotakan 
janjimu  . Sekiranya  engkau  bersetuju  untuk  memegang  janjimu,  aku  akan  terus 
memberi  perlindungan  kepadamu.  Aku  tidak  suka  kaum  Arab  berkata  aku  tidak 
bertanggungj awab  ke  atas  orang  yang  aku  beri  jaminan” 


Saidina  Abu  Bakar  r. a.  menjawab;  “Saya  kembalikan  semula  perlindungan  kamu 
dan  dan  cukuplah  untukku  perlindungan  Allah.”  (Bukhari,  Jilid  I,  m/ s 553) 


Di  dalam  hadis  ini,  Ummul  Mu’minin  ‘Aishah  r. a.  menghuraikan 
pemerhatiannya  tentang  keadaan  daripada  tempoh  mula  kerasulan  sehingga 
peristiwa  hijrah  ke  Habshah  dalam  dua  ayat  iaitu  “ Sejak  saya  mengerti  dan 
faham  keadaan  sekeliling  saya  dapati  keluarga  saya  telah  memeluk  Islam”  dan 
“Saya  melihat  Nabi  Muhammad  s. a. w.  datang  ke  rumah  kami  setiap  hari  pada 
pagi  dan  petang”. 


Di  bahagian  pertama  hadis  ini  Ummul  Mu’minin  r. a.  telah  menceritakan 
pemerhatiannya  di  dalam  dua  ayat,  iaitu  “Sejak  saya  mengerti  dan  faham 
keadaan  sekeliling  , saya  telah  melihat  keadaan  ini”.  Dan  di  bahagian  kedua 
iaitu  selepas  balighnya,  Ummul  Mu’minin  r. a.  menyatakannya  sebagai  zaman 
persengketaan.  Iaitu  zaman  yang  menyebabkan  sahabat-sahabat  utama  di  awal 
Islam  berhijrah  ke  Habshah.  ‘Aishah  r. a.  kemudiannya  telah  menceritakan 
secara  terperinci  peristiwa  penghijrahan  ayahnya,  Abu  Bakar  r. a ke  Habshah. 


Bahagian  ketiga  daripada  hadis  ini  yang  tidak  kami  nukilkan  di  sini  ialah  hijrah 
ke  Madinah. 


Ada  dua  riwayat  tentang  peristiwa  Hijrah  ke  Madinah.  Pertamanya,  “Nabi  s. a. w. 
keluar  dari  rumah  Abu  Bakar”  di  mana  Aishah  r. a.  menyatakan  dia  diberitahu 
oleh  Amir  bin  Fahirah  (bekas  hamba  Abu  Bakar  r. a.  dan  temannya  semasa 
Hijrah  ) . Keduanya,  peristiwa  Suraqah  di  mana  beliau  r. a.  menyatakan 
diberitahu  oleh  Suraqa  kepadanya.  Dengan  kata  lain,  sejak  daripada  Ummul 
Mu’minin  r. a.  boleh  berfikir,  Abu  Bakar  r. a.  dan  Ummu  Rumman  r. a.  telah 
memeluk  Islam.  Dan  juga,  sejak  beliau  faham  keadaan  sekelilingnya  , beliau 


melihat  Rasulullah  s. a. w.  sentiasa  melawat  rumah  mereka  setiap  hari  pada 
waktu  pagi  dan  petang. 


Di  dalam  hadis  ini  Aishah  r. a.  telah  mendakwa  secara  jelas  bahawa  beliau  r. a. 
telah  faham  keadaan  sekelilingnya  pada  ketika  nabi  s. a. w.  dilantik  menjadi 
rasul  dan  menyaksikan  semua  peristiwa  yang  berlaku  dalam  tempoh  tersebut. 
Namun  ulama  kita  telah  mentakwilkan  bahawa  oleh  sebab  riwayat  Hisham 
menyatakan  ‘Aishah  r. a.  berusia  sembilan  tahun  semasa  mula  hidup  bersama 
Rasulullah  s. a. w.,  Ummul  Mu’minin  r. a.  mungkin  telah  mendengar  cerita-cerita 
ini  daripada  orang  lain. 


Ummul  Mu’minin  r. a.  berkata  bahawa  “apabila  saya  telah  faham  keadaan 
sekeliling,  saya  telah  melihat  perkara  yang  berlaku”  Ulama  kita  mengatakan 
bahawa  beliau  belum  lagi  dilahirkan!  Ringkasnya,  boleh  dikatakan,  Ummul 
Mu’minin  telah  melihat  peristiwa  tersebut  lima  atau  enam  tahun  sebelum 
kelahirannya.  Kami  menyerahkan  kepada  anda  untuk  membuat  keputusan 
siapakah  yang  benar. 


Keseluruhan  perbincangan  ini  membuktikan  bahawa  sewaktu  nabi  s. a. w. 
dilantik  menjadi  rasul  Ummul  Mu’minin  r. a.  merupakan  seorang  kanak-kanak 
yang  telah  mengerti  keadaan  sekelilingnya  iaitu  berumur  sekurang-kurangnya 
lima  hingga  enam  tahun.  Dengan  kata  lain,  seorang  kanak-kanak  yang  sudah 
boleh  mengingati  siapa  yang  datang  dan  keluar  dari  rumahnya  dan  faham 
bahawa  apa  yang  ibu  bapanya  lakukan  adalah  bercanggah  dengan  penduduk 
Mekah.  Ini  adalah  peringkat  usia  seorang  kanak-kanak  di  mana  mempunyai 
naluri  ingin  tahu  dan  berfikir  mengapa  dan  bagaimana  sesuatu  perkara  berlaku. 


Kesimpulan  dari  perbincangan  ini  ialah,  anda  hendaklah  mengaku,  berdasarkan 
hadis  ini,  bahawa  Ummul  Mu’minin  r. a.  sudah  tentu  sekurang-kurangnya 
berumur  antara  lima  hingga  enam  tahun  pada  sewaktu  perian  tikan  nabi  s.  a.  w. 
sebagai  rasul.  Oleh  itu,  pengiraan  ringkas  menunjukkan  umur  beliau  r. a.  adalah 
sekitar  sembilan  belas  atau  dua  puluh  tahun  semasa  mula  tinggal  dengan 
Rasulullah  s. a. w. 


Dan  sekaligus  ia  membuktikan  bahawa  Ummul  Mu’minin  Aishah  r. a.  dan 
Saidatina  Fatimah  r. a.  adalah  sebaya.  Dengan  itu,  terpulanglah  kepada  anda 
samada  untuk  menerima  riwayat  Hisham  ( dengan  menolak  dua  hadis  di  dalam 
kitab  Bukhari  di  atas)  atau  mengakui  kesilapan  Hisham. 


HUJAH  KESEMBILAN  - AISHAH  R.A.  MENGELAP  LUKA 
DAN  HINGUS  USAMAH  BIN  ZAID  R.A.  YANG  DIKATAKAN 


SEBAYA  DENGANNYA 


Saidatina  Aishah  r. a.  menceritakan  bahawa  Usamah  telah  jatuh  tergelincir  di 
bendul  pintu  dan  luka  di  mukanya.  Rasulullah  s. a. w.  berkata  kepada  saya, 
“Bersihkan  kotoran  itu  daripada  Usamah.”  Saya  terasa  jijik  bila  melihat  Usamah 
mula  menjilat  darahnya  untuk  membersihkan  mukanya. 


Dalam  riwayat  Ibn  Majah,  “Hingus  keluar  dari  hidung  Usamah.  Nabi  s. a. w. 
menyuruh  saya  bangkit  dan  membersihkan  hidung  Usamah.  Saya  berasa  jijik, 
lalu  Nabi  s. a. w.  sendiri  yang  bangun  dan  membersihkan  hidungnya.” 


Di  dalam  riwayat  Tirmizi  ada  pula  disebut  bahawa  Nabi  s. a. w.  hendak 
membersihkan  hidung  Usamah.  Kemudian  Ummul  Mu’minin  r. a.  meminta  izin 
untuk  membersihkan  hidungnya  (Usamah).  Nabi  s. a. w.  kemudian  berkata, 
“Wahai  ‘Aishah!  Sayangilah  Usamah,  kerana  saya  juga  menyayangi  Usamah.” 
(Tirmizi:  Jilid  II,  m/s  246) 


Juga,  Baihaqi  menerusi  Sha’abi,  daripada  Ummul  Mu’minin  r. a.  katanya 
“Rasulullah  s. a. w.  meminta  saya  bangun  dan  membasuh  muka  Usamah.  Saya 
memberitahunya  saya  tidak  tahu  membersihkan  muka  kanak-kanak  kerana 
saya  tidak  mempunyai  anak.  Tolonglah  pegang  dia  dan  basuh  mukanya.  Nabi 
s. a. w.  memegang  Usamah  dan  membasuh  mukanya”.  Dan  baginda  berkata,  “Dia 
(Usamah)  telah  memudahkan  kita  kerana  dia  bukan  seorang  kanak-kanak 
perempuan.  Jika  dia  seorang  kanak-kanak  perempuan,  saya  akan 
menghiaskannya  dengan  perhiasan-perhiasan  dan  akan  berbelanja  banyak 
untuknya.” 


Imam  Ahmad,  melalui  Baihaqi,  telah  meriwayatkan  daripada  ‘Aishah  r. a. 
bahawa  Usamah  jatuh  tergelincir  di  atas  bendul  pintu.  Mukanya  telah  luka.  Nabi 
Muhammad  s. a. w.  telah  mengelap  dan  membersihkannya,  dan  Baginda  s. a. w. 
berkata,  “Wahai  Usamah!  Jikalau  kamu  seorang  kanak-kanak  perempuan, 
pastinya  saya  akan  memakaikan  dan  menghiasi  kamu  dengan  perhiasan.  Saya 
akan  berbelanja  besar  untuk  mu.” 


Sekali  lagi,  perhatikan  semua  riwayat  ini.  Anda  akan  dapati  bahawa  Usamah 
bin  Zaid  r. a adalah  seorang  kanak-kanak  yang  jauh  lebih  muda  daripada 
Ummul  Mu’minin  r. a..  Ada  masanya  dia  r. a.  tercedera  atau  hidungnya 
berhingus.  Adakalanya  Ummul  Mu’minin  r. a.  mengangkat  dan 

membersihkannya  dan  kadang-kadang  Rasulullah  s. a. w.  yang  melakukannya. 
Adakalanya  Ummul  Mu’minin  r. a.  berasa  jijik,  dan  pernah  suatu  kali  beliau 
meminta  maaf  dengan  berkata,  “Saya  tidak  mempunyai  anak,  jadi  saya  tidak 
mempunyai  pengalaman  membasuh  muka  kanak-kanak.” 


Pertama  sekali,  perkataan  ‘saya  tidak  mempunyai  anak’  tidak  mungkin  keluar 
daripada  mulut  seorang  kanak-kanak  perempuan  berusia  sembilan  atau  sepuluh 
tahun.  Perkataan  ini  hanya  boleh  diucapkan  oleh  seorang  wanita  yang  umurnya 
sesuai  untuk  mendapat  anak. 


Yang  keduanya,  ini  jelas  menunjukkan  bahawa  Usamah  adalah  jauh  lebih  muda 
dari  Ummul  Mu’minin  r. a.  Jika  Ummul  Mu’minin  ‘Aishah  r. a.  adalah  sebaya  atau 
lebih  muda  daripada  Usamah,  Rasulullah  s. a. w.  tidak  mungkin  akan  menyuruh 
‘Aishah  r. a.  untuk  membersihkan  darah  dan  hidungnya  (Usamah).  Arahan  begitu 
selalunya  diberi  kepada  seseorang  yang  lebih  tua  daripada  kanak-kanak 
tersebut.  Tidak  pernah  berlaku  dalam  sejarah  seorang  kanak-kanak  berusia 
lapan  tahun  disuruh  untuk  melayan  atau  merawat  seorang  kanak-kanak  berusia 
sepuluh  tahun  !! 


Para  ulama  mengatakan,  ‘dari  Riwayat  Hisham,  Ummul  Mu’minin  berusia  18 
tahun  semasa  kewafatan  nabi  ’.  Dengan  itu,  adalah  perlu  untuk  mengetahui 
berapakah  usia  Usamah  di  waktu  kewafatan  Rasulullah  s. a. w. 


Imam  Zahabi  telah  menulis  di  dalam  bukunya  ‘Siyar  A’lam  al-Nubala’  bahawa 
Usamah  berusia  18  tahun  pada  waktu  itu. 


Sesuatu  yang  menarik  untuk  dperhatikan  di  sini  ialah  seorang  kanak-kanak 
perempuan  telah  membersihkan  hidung  seorang  kanak-kanak  lelaki  yang  sebaya 
dengannya! 


Waliuddin  Al-Khatib,  penulis  ‘Mishkat’,  menulis  di  dalam  bab  ‘Al-Ikmal  fi  Asma’ 
al-Rijal’ 


“Apabila  Nabi  Muhammad  s. a. w.  wafat,  Usamah  berumur  20  tahun.”  (‘Mishkat’, 
m/s  585) 


Telah  disepakati  oleh  ulama  hadis  dan  ahli  sejarah  bahawa  sebelum 
kewafatannya,  Rasululullah  menyusun  satu  pasukan  tentera  untuk  menyerang 
tentera  Rom  dan  menakluki  Syria  untuk  menebus  kekalahan  dalam  Perang 
Mu’tah.  Usamah  r. a merupakan  panglima  angkatan  tentera  ini,  dan  sahabat 
besar  seperti  Saidina  Umar  r. a.  telah  diperintahkan  untuk  berperang  di  bawah 
arahannya.  Pada  ketika  itu,  beliau  berumur  dua  puluh  tahun,  menurut 
Waliuddin  Al-Khatib,  dan  sembilan  belas  tahun  menurut  Hafiz  Ibn  Kathir: 


“Semasa  Rasulullah  s. a. w.  wafat,  Usamah  berumur  19  tahun.”  (Al-Bidayah-wan- 
Nihayah,  Jilid  8,  m/s  67) 


Setelah  dibaia’kan,  Saidina  Abu  Bakar  r. a.  menyempurnakan  tugasan  ini 
dengan  menghantar  tentera  Usamah,  yang  mana  dengan  izin  Allah  S. W. T.  telah 
kembali  dengan  kemenangan. 


Usamah  r. a.  telah  dilahirkan  pada  tahun  ke-3  kerasulan.  Dan  kejadian  di  mana 
beliau  cedera  terjatuh  di  muka  pintu  rumahnya,  atau  hidungnya  berhingus,  atau 
Nabi  Muhammad  s. a. w.  membasuh  mukanya  ataupun  Baginda  s. a. w.  menyuruh 
Ummul  Mu’minin  r. a.  supaya  membasuh  atau  membersih  mukanya  dan 
sebagainya,  adalah  kerana  Usamah  pada  masa  itu  ialah  seorang  kanak-kanak 
kecil.  Dan  juga,  arahan  supaya  Ummul  Mu’minin  merawat  Usamah  adalah 
kerana  Ummul  Mu’minin  adalah  lebih  tua  daripada  Usamah.  Jika  Usamah  r. a. 
adalah  lebih  muda  daripada  Ummul  Mu’minin  r. a.  dan  usianya  (Usamah)  sekitar 
19-20  tahun  di  waktu  kewafatan  Nabi  s. a.  w.,  umur  Ummul  Mu’minin 
r. a. sepatutnya  sekurang-kurangnya  lima  tahun  lebih  tua  (daripada  Usamah), 
dengan  itu  barulah  arahan  mengenai  membersihkan  darah  dan  hidung  itu 
sesuai. 

HUJAH  KESEPULUH  - UMMUL  MU’MININ  R.A.  TURUT 
SERTA  DI  DALAM  PEPERANGAN  BADAR 


Di  dalam  ‘Saheh’nya  Imam  Muslim  melalui  Urwah  bin  Zubair,  telah 
meriwayatkan  daripada  Saidatina  Aishah  r. a.  bahawa  beliau  (Saidatina  ‘Aishah 
r. a.)  berkata  Nabi  Muhammad  s. a. w.  mara  ke  medan  pertempuran  Badar  dan 
semasa  tiba  di  Harratul  Wabrah,  seorang  lelaki  yang  terkenal  dengan 
kegagahan  dan  keberanian  datang  kepadanya.  Para  Sahabat  r. a.  teramat 
gembira  melihat  kedatangan  lelaki  tersebut  . Beliau  berkata  kepada  Nabi 
Muhammad  s. a.  w.,  “Saya  telah  datang  kepadamu  dengan  tujuan  untuk 
menyertai  peperangan,  dan  saya  ingin  menanggung  kesukaran  ini  bersama 
kamu.”  Baginda  s. a. w bertanya,  “ Adakah  kamu  beriman  kepada  Allah  dan  Nabi- 
Nya?”  Pemuda  itu  menjawab,  “Tidak”.  Lalu  Baginda  s. a. w.  berkata,  “Pergi, 
baliklah.  Saya  tidak  memerlukan  sebarang  bantuan  daripada  seorang  musyrik.” 


Ummul  Mu’minin  r. a.  berkata  bahawa  pemuda  tersebut  pun  berlalu  dari  situ. 
Tetapi  apabila  mereka  sampai  di  Shajarah,  orang  yang  sama  telah  datang 
semula.  Baginda  s. a. w.  sekali  lagi  menanyakan  soalan  yang  sama  iaitu  sama  ada 
beliau  beriman  kepada  Allah  dan  Nabi-Nya.  Sekali  lagi  pemuda  itu  menjawab 
tidak.  Kemudian  Rasulullah  s. a. w.  telah  berkata  bahawa  baginda  s. a. w tidak 
memerlukan  sebarang  pertolongan  daripada  seorang  musyrik.  Maka  pemuda  itu 
pun  sekali  lagi  berlalu  pergi. 


Ummul  Mu’minin  r. a.  menceritakan  bahawa  apabila  mereka  tiba  di  sebuah 
tempat  bernama  Baida’,  pemuda  yang  sama  muncul  kembali.  Sekali  lagi  Nabi 
Muhammad  s. a. w.  bertanyakan  soalan  yang  serupa,  “Adakah  kamu  beriman 
kepada  Allah  dan  Nabi-Nya?”  Pemuda  tersebut  mengiyakannya.  Lalu  Baginda 
s. a. w.  berkata,  “Bagus!  Kamu  boleh  turut  serta.”  (‘Sahih  Muslim’,  Jilid  II,  m/s 
118) 


Bagaimanapun  pensyarah-pensyarah  hadis  telah  mentakwilkan  bahawa 
perkataan  ‘kami’  yang  digunakan  oleh  Ummul  Mu’minin  r. a.  mungkin  telah 
bermaksud  ‘para  sahabat  ’ r. a.  dan  beliau  (Aishah  r. a.)  sendiri  sebenarnya  tidak 


termasuk  dalam  ungkapan  ‘kami’  itu.  Dan  Ummul  Mu’minin  r. a.  mungkin  telah 
pergi  hingga  ke  Baida’  untuk  mengucapkan  selamat  jalan  kepada  Nabi 
Muhammad  s. a. w. 


Namun,  kami  tidak  dapat  menerima  takwilan  ini.  Daripada  hadis  imam  Muslim 
ini,  kami  membuat  kesimpulan  bahawa  Ummul  Mu’minin  ‘Aishah  r. a.  telah 
turut  serta  dalam  peperangan  Badar,  dan  ‘Aishah  r. a.  adalah  satu-satunya 
wanita  yang  menyertai  peperangan  Badar.  Ahli-ahli  sejarah  dan  para  penulis 
sirah  Nabi  Muhammad  s. a. w.  yang  mengatakan  bahawa  Baginda  s. a. w.  mula 
tinggal  bersama  ‘Aishah  r. a.  di  bulan  Syawal,  tahun  ke-2  H mungkin  dipengaruhi 
golongan  Syiah.  Yang  tepatnya,  Ummul  Mu’minin  r. a.  telah  mulai  hidup 
bersama  Baginda  s. a. w.  pada  bulan  Syawal,  tahun  pertama  selepas  hijrah,  dan 
hadis  Muslim  di  atas  adalah  benar  . 


Di  samping  membuktikan  bahawa  Ummul  Mu’minin  r. a.  turut  serta  dalam 
Peperangan  Badar  dan  hidup  bersama  Nabi  s. a. w.  mulai  bulan  Syawal  di  tahun 
pertama  hijrah,  hadis  ini  juga  membuktikan  bahawa  ‘Aishah  r. a.  telah  hidup 
bersama  Rasulullah  s. a. w.  selama  sepuluh  tahun.  Dakwaan  ahli  sejarah  yang 
mengatakannya  sembilan  tahun  ataupun  Riwayat  Hisham  yang  menyatakan 
tempoh  sembilan  tahun,  adalah  salah. 


Apabila  Saidina  Umar  r. a.  telah  memperuntukkan  sejumlah  elaun  untuk  para 
Sahabat  r. a.  sewaktu  beliau  menjadi  Khalifah,  beliau  telah  memberikan  elaun 
yang  lebih  kepada  mereka  yang  telah  menyertai  Perang  Badar,  berbanding 
dengan  mereka  yang  tidak  menyertai  Peperangan  Badar.  Dan,  apabila  elaun 
untuk  isteri-isteri  Rasulullah  s. a. w dibahagikan,  jumlah  elaun  Ummul  Mu’minin 
Saidatina  ‘Aishah  r. a.  adalah  yang  tertinggi  yang  mana  menurut  ahli  sejarah 
disebabkan  beliau  adalah  isteri  yang  paling  disayangi  oleh  Rasulullah  s. a. w. 
Alasan  ini  mungkin  juga  benar.  Akan  tetapi,  sebabnya  yang  sebenar  pada 
pandangan  kami  ialah  beliau  (‘Aishah  r. a.)  telah  turut  serta  di  dalam  Perang 
Badar,  dan  isteri  yang  lain  tidak  memiliki  kelebihan  ini,  malah  wanita  lain  di 
muka  bumi  ini  juga  tidak  memiliki  penghormatan  ini. 


Semoga  Allah  S. W. T.  melimpahkan  rahmat-Nya  ke  atas  Imam  Muslim  yang  telah 
menyampaikan  riwayat  ini  dengan  sanad  yang  paling  sahih  sehingga  tiada 
perawinya  dipertikaikan.  Beliau  telah  membuktikan  Ummul  Mu’minin  Saidatina 
‘Aishah  r. a.  turut  serta  di  dalam  Peperagan  Badar,  dan  menjalani  kehidupan 
sebagai  isteri  kepada  Nabi  s. a. w.  pada  tahun  1 (selepas  hijrah),  dan  terus  kekal 
sebagai  isteri  Nabi  s. a. w.  selama  sepuluh  tahun  (sehingga  kewafatannya)  ; maka 
tempoh  selama  sembilan  tahun,  sebagaimana  yang  disebut  di  dalam  Riwayat 
Hisham,  adalah  tidak  benar. 


Semoga  Allah  mengurniakan  kesejahteraan  terhadap  Imam  Muslim  di  dalam 
taman-taman  syurga,  kerana  dengan  meriwayatkan  peristiwa  ini  telah 
membuktikan  Ummul  Mu’minin  r. a.  tidaklah  bermain  dengan  anak  patung  tetapi 
bermain  dengan  pedang;  bahkan  beliau  telah  dibesarkan  di  bawah  bayang- 
bayang  pedang.  Ini  merupakan  sifat  semulajadinya,  kerana  seorang  kanak- 


kanak  yang  senantiasa  melihat  permainan  pedang,  tidak  bermain  dengan  anak 
patung.  Bermain  dengan  anak  patung  adalah  kebiasaan  orang  Ajami  (Iran), 
bukannya  permainan  orang  Arab.  Para  Perawi  Iraq  ini  mahu  mengatakan  Ummul 
Mu’minin  Aishah  r. a.  suka  bermain  dengan  anak  patung  sebagaimana 
kegemaran  wanita-wanita  di  sana.  Berkemungkinan,  tujuan  mereka  ialah  ingin 
mengatakan  ‘bagaimanana  mungkin  seorang  kanak-kanak  perempuan  yang 
menghabiskan  masanya  dengan  bermain  anak  patung  dapat  memahami  maksud 
al-Qur’an  dan  Sunnah’. 


Riwayat  ini  juga  telah  membuktikan  bahawa  Ummul  Mu’minin  ‘Aishah  r. a. 
bukanlah  seorang  kanak-kanak  berumur  sembilan  tahun  ketika  itu.  Jika  beliau 
adalah  seorang  kanak-kanak  berusia  sembilan  tahun,  apakah  tujuannya  untuk 
pergi  ke  medan  perang?  Ini  kerana,  wanita  yang  berada  di  medan  perang,  tugas 
mereka  ialah  untuk  berperang  dan  memberikan  khidmat  ketenteraan.  Aspek  ini 
akan  dijelaskan  dalam  halaman-halaman  seterusnya. 


Di  dalam  Peperangan  Badar,  sudah  termasyhur  bahawa  bendera  yang 
disediakan  pada  hari  itu,  adalah  diperbuat  daripada  kain  tudung  yang 
digunakan  oleh  wanita  Islam  untuk  menutup  kepala  dan  badan.  Sekiranya 
peristiwa  ini  benar-benar  terjadi,  ia  merupakan  bukti  yang  lebih  kukuh,  bahawa 
Ummul  Mu’minin  r. a.  mulai  hidup  bersama  Rasulullah  pada  tahun  pertama 
Hijrah  dan  beliau  (‘Aishah)  menyertai  Peperangan  Badar.  Ini  kerana,  adalah 
tidak  masuk  akal  untuk  mengambil  kain  tudung  kanak-kanak  perempuan  yang 
belum  berkahwin  lagi.  Begitu  juga  agak  sukar  dipercayai  bahawa  Baginda  s. a. w. 
membawa  kain  tudung  seorang  pengantin  baru  dan  mara  ke  medan  Badar,  dan 
ia  juga  tidak  mungkin  bahawa  beliau  (Saidatina  ‘Aishah)  pergi  hingga  ke  Baida’ 
semata-mata  untuk  mengucapkan  selamat  jalan  kepada  Rasulullah  s. a. w.,  dan 
telah  meninggalkan  kain  tudungnya  di  sana.  Ini  bukan  sebuah  kisah  cinta  !! 


Yang  sebetulnya,  keadaan  peperangan  yang  datang  secara  mengejut 
menyebabkan  kesukaran  untuk  mendapatkan  kain  bendera.  Kemungkinannya, 
tiada  kain  di  dalam  khemah  untuk  dijadikan  bendera.  Kemudiannya  Ummul 
Mu’minin  r. a.  memberikan  kain  tudungnya  dan  meletakkan  sehelai  kain  sapu 
tangan  di  atas  kepalanya  dan  beliau  r. a.  telah  bersedia  untuk  berperang. 
Namun  perawi-perawi  Iraq  menggambarkannya  sebagai  sebuah  kisah  cinta  yang 
romantik! ! 


Juga  perhatikan  bahawa  bendera-bendera  tersebut  telah  disediakan  di  tempat 
yang  bernama  ‘Rawja’  yang  jauhnya  40  batu  dari  Madinah. 


Sehelai  bendera  telah  dibuat  untuk  orang  Ansar  dan  yang  sehelai  lagi  untuk 
Muhajirin.  Bendera  Muhajirin  telah  diberi  kepada  Mus’ab  bin  Umair  r. a.,  akan 
tetapi  Waqidi  (seorang  perawi  Syiah)  berkata  ia  telah  diberi  kepada  Saidina  Ali 
r. a.  Riwayat  ini,  kemudianya  telah  dikutip  oleh  ulama  ahli  sunnah  yang 
menganggap  setiap  riwayat  perlu  dikutip  untuk  memenuhi  kewajipan  agama  . 
Maka  timbullah  cerita  sehelai  bendera  telah  diberi  kepada  Mus’ab  r. a.  dan 
sehelai  lagi  diberi  kepada  Ali  r. a.  Kemudian  daripada  itu  ahli-ahli  sejarah  Syiah 


telah  memotong  nama  Mus’ab  r. a.  dan  memasyhurkan  nama  Ali  r. a.  sebagai 
satu-satunya  pembawa  bendera. 


Pada  hari  ini  ‘sejarah’  yang  kita  miliki,  adalah  sejarah  yang  diputarbelit  dan 
diselewengkan.  Semua  kaki  dan  tangannya  sudahpun  dipotong  oleh 
pembohong-pembohong  Syiah.  Untuk  menyambungkan  kembali  tangan  dan 
kakinya  yang  dipotong  ini  adalah  hanya  mungkin  apabila  kita  mendapatkan 
‘anggota’  yang  sebenar. 


Kebanyakan  orang  sibuk  untuk  mengorek  dan  menggali  sejarah.  Kita  geledah  di 
mana-mana  untuk  mencari  ‘anggota-anggota’  yang  hilang  itu.  Walaupun  kita 
menjumpai  anggota-anggota  ini  kita  sebenarnya  tidak  dapat  mempastikan 
bahawa  ianya  bukan  organ  palsu.  Malah  adalah  dibimbangi  kita  mungkin 
kehilangan  tubuh  yang  sedia  pincang  ini  setelah  mendapat  anggota  yang 
kononnya  ‘asli’  tetapi  pada  hakikanya  adalah  palsu. 


Sebagai  contoh,  pada  awal  abad  ini,  jenazah,  yang  dikatakan  milik  Saidina 
Huzaifah  dan  Saidina  Jabir  bin  Abdullah  telah  ditemui.  Menurut  ahli  sejarah  dan 
ulama  hadis,  Jabir  r. a.  telah  dikebumikan  di  perkuburan  Baqi’  di  Madinah. 
Mungkin  kubur  palsu  ini,  yang  siap  dengan  ukiran,  telah  di  bina  pada  zaman 
Bani  Buwaihah  ataupun  selepas  kematian  sahabat  besar  ini  mereka  telah 
menggali  satu  terowong  yang  panjang  dan  berjalan  sampai  ke  Baghdad!; 
sebagaimana  empat  orang  anak  perempuan  Saidina  Husin  r. a.  yang  telah  sampai 
ke  Lahore,  dan  kubur  mereka  yang  terkenal  dengan  nama  ‘Nik  Bibiyun”  (Anak- 
anak  perempuan  yang  baik)  hingga  ke  hari  ini,  atau  Saidina  Ali  r. a.  mungkin 
telah  dikebumikan  di  Najaf  (Iraq),  di  Koh  Mawla,  Baluchistan  (Pakistan)  dan  di 
Koh  Mawla,  Deccan  (India)  pada  satu  masa. 


Sebenarnya  , ini  semua  kerja  puak-puak  Bathiniah  ( salah  satu  ajaran  Syiah)  . 
Kita  tidak  mampu  meneropong  rahsia  dan  konspisrasi  di  balik  tabir.  Halangan 
yang  paling  besar  yang  kita  hadapi  sekarang  ini  ialah  kurangnya  ‘ilmu’  di 
kalangan  kita  . Sekiranya  kita  membuang  buku-buku  ke  dalam  sungai  seperti 
yang  dilakukan  oleh  al-Ghazali  , al-Rumi,  Junaid  dan  Shibli,  maka,  kita  akan 
dikuasai  oleh  orang-orang  jahil  dan  jahat. 


HUJAH  KE- 11-  AISHAH  R. A.  MENYERTAI  PERANG 
UHUD  SEDANGKAN  KANAK-KANAK  LELAKI  BERUMUR 
EMPAT  BELAS  TAHUN  TIDAK  DIBENARKAN  MENYERTAI 
PERANG 


Peperangan  Uhud  adalah  satu  peperangan  di  mana  Nabi  Muhammad 
s. a. w.  telah  tercedera  parah.  Menurut  Hadis  Bukhari,  hanya  dua  orang  sahabat 
yang  tinggal  bersamanya  iaitu  Sa’ad  bin  Abi-Waqas  dan  Talhah  bin  Ubaidullah 
r. a.  Sebahagian  sahabat  kebingungan,  sebahagiannya  berjuang  bersendirian 
dan  terputus  hubungan  dengan  yang  lain.  Sebahagian  yang  lain  pula  telah 


memanjat  bukit  untuk  menyelamatkan  nyawa;  dan  telah  tersebar  dengan  luas 
kabar  angin  bahawa  Nabi  Muhammad  s. a. w.  telah  syahid. 


Pada  hari  itu,  Abu  Talhah  Ansari  r. a.  iaitu  ayah  tiri  Anas  r. a.,  telah 
mempertahankan  Nabi  s. a. w.  dengan  sepenuh  jiwa  dan  tenaganya.  Beliau 
berkali-kali  merayu  kepada  Rasulullah  s. a. w.  sambil  berkata  , “Saya  korbankan 
ibubapa  ku  demi  keselamatanmu!  Jangan  tinggalkan  tempatmu  kerana  saya 
takut  anda  akan  dipanah”. 


Inilah  satu-satunya  peperangan  semasa  hayat  Rasulullah  s. a. w.  di  mana 
orang  Islam  telah  ditewaskan  dan  seramai  70  orang  sahabat  r. a.  telah  syahid. 
Dan,  barangkali  tiada  seorang  pun  yang  tidak  mendapat  kecederaan  . Beberapa 
orang  wanita  juga  turut  serta  dalam  pertempuran  ini. 


Sebelum  kami  mengulas  dengan  lebih  lanjut  tentang  siapakah  wanita  yang 
turut  serta  dalam  peperangan  ini,  dan  apakah  tanggungjawab  mereka,  perlu 
dijelaskan  bahawa  Rasulullah  s. a. w.  menyedari  akan  bahaya  yang  akan 
dihadapi.  Itulah  sebabnya  mengapa  Baginda  s. a. w.  tidak  membenarkan  kanak- 
kanak  lelaki  yang  berumur  14  tahun  ke  bawah  untuk  mengambil  bahagian 
dalam  peperangan  ini.  Di  kalangan  kanak-kanak  bawah  umur  ini  termasuklah 
Samrah  bin  Jundub,  Bara’  bin  Azib,  Anas  bin  Malik,  Zaid  bin  Thabith  dan 
Abdullah  bin  Umar  r. a.  . Ibn  Umar  r. a.  tidak  dibenarkan  menyertai  Perang  Uhud 
kerana  beliau  berumur  14  tahun  ketika  itu  dan  peperangan  pertama  yang 
disertainya  ialah  Perang  Ahzab  atau  dikenali  dengan  nama  Perang  Khandak. 
Oleh  itu,  had  umur  untuk  menyertai  satu-satu  peperangan  ialah  15  tahun. 
Angka  ini  amat  penting  sehingga  sesetengah  ahli  feqah,  dengan  berdasarkan 
riwayat  Ibn  Umar  ini,  telah  menetapkan  had  kematangan  ( baligh  ) adalah 
sekurang-kurangnya  15  tahun. 


Sekarang  perhatikan  sekiranya  Rasulullah  s. a. w.  hanya  membenarkan 
mereka  yang  berumur  15  tahun  ke  atas  untuk  mengambil  bahagian  dalam 
peperangan,  bagaimana  mungkin  seorang  kanak-kanak  perempuan  bawah  umur 
dibenarkan  untuk  turut  serta  dalam  peperangan? 


Perlu  diingat  bahawa  wanita  yang  mengambil  bahagian  di  dalam 
peperangan  mempunyai  pelbagai  tanggungjawab  seperti  mengangkat  dan 
merawat  mujahidin  yang  tercedera  di  medan  pertempuran,  memberi  minum 
kepada  mujahidin  yang  tercedera,  bahkan  mengangkat  senjata  bila  diperlukan. 
Adalah  jelas  bahawa  tidak  semua  wanita  mampu  melakukan  tugas-tugas  ini  . 
Bagaimana  mungkin  tugasan  sebegitu  penting  diserahkan  kepada  seorang 
kanak-kanak  perempuan  yang  baru  berusia  sembilan  atau  sepuluh  tahun? 


Seorang  wanita  mampu  melaksanakan  tugas  yang  sebegitu  penting 
sekiranya  dia  memiliki  kemahiran  dalam  teknik  bertempur  , dan  boleh 
mempertahankan  dirinya  sendiri  apabila  perlu,  dan  yang  utamanya  dia  mestilah 


mempunyai  keberanian  untuk  menyertai  pertempuran  apabila  diperlukan. 


Dengan  mempertimbangkan  hal  ini  dengan  cermat,  kita  terpaksa 
mengakui  bahawa  tanggungjawab  seperti  itu  tidak  boleh  diserahkan  kepada 
seorang  kanak-kanak  perempuan  bawah  umur.  Sekiranya,  pemuda  yang 
berusia  14  tahun  tidak  dibenarkan  untuk  mengambil  bahagian  di  dalam 
pertempuran,  kaum  wanita  yang  ingin  menyertai  peperangan  mestilah  seorang 
yang  cukup  matang  dan  berpengalaman  yang  faham  akan  risiko  yang  bakal 
ditanggung. 


Di  antara  wanita  yang  pernah  berperang  bersama  Rasulullah  s. a. w.  ialah  : 


1.  Ummu  Ammarah  r.a.  : 


Di  antara  wanita  yang  telah  menyertai  peperangan  Uhud  ialah  Ummu  Ammarah 
r.a.  yang  turut  melindungi  Rasulullah  s. a. w.  . Pada  hari  itu,  beliau  mendapat 
13  luka  dan  Nabi  s. a. w.  sendiri  telah  membalut  lukanya  sambil  berdiri. 


Ummu  Ammarah  r.a.  berhadapan  dengan  Ibn  Qamayyah  yang  melemparkan 
batu  kepada  Rasulullah  s. a. w.  Beliau  (Ummu  Ammarah  r.a.)  menyerang 
menggunakan  sebatang  kayu  (sedangkan  Ibn  Qamayyah  bersenjatakan  sebilah 
pedang)  , mengakibatkan  Ibn  Qamayyah  jatuh  tersungkur  dan  pecah 
kepalanya. 

Beliau  r.a.  juga  telah  menyertai  Peperangan  Yamamah  menentang  Musailamah 
al-Kazzab  dan  telah  berjuang  dengan  sepenuh  hati  dan  telah  mendapat  12  luka 
sehingga  menyebabkan  tangannya  tidak  boleh  digunakan  . 


2.  Ummu  Sulaim  r.a.  : 


Ibn  Sa'ad  telah  meriwayatkan  bahawa  Ummu  Sulaim  r.a.  membawa  bersamanya 
pisau  belati  pada  hari  Peperangan  Uhud. 


Anas  r.a.  telah  menceritakan  bahawa  Ummu  Sulaim  r.a.  membawa  pisau  belati 
bersamanya  sewaktu  Pertempuran  Hunain.  Abu  Talhah  r.a.  mengadu  kepada 
nabi  s. a. w.,  "Wahai  Rasulullah.,  ini  Ummu  Sulaim  dan  beliau  membawa  pisau 
belati  bersamanya".  Mendengarkan  kata-kata  itu,  Ummu  Sulaim  r.a.  berkata, 
"Wahai  Rasulullah.,  saya  menyimpan  pisau  ini  kerana  jika  ada  orang  kafir 
datang  mendekati  saya,  saya  akan  menikam  perutnya".  (Tabaqat  Ibn  Sa'ad,  Jilid 
VIII,  m/s  425) 


Wanita  yang  tidak  menyertai  pertempuran  secara  langsung  juga  turut  dilengkapi 
dengan  senjata. 


Keterangan  ini  jelas  menunjukkan  bahwa  menyertai  peperangan  bukanlah  tugas 
seorang  kanak-kanak  bawah  umur.  Ummu  Sulaim  r. a.,  ibu  kepada  Anas  r. a., 
adalah  seorang  wanita  dewasa  dan  berpengalaman  Beliau  telah  mengambil 
bahagian  dalam  beberapa  peperangan  bersama  Nabi  Muhammad  s. a. w. 


3.  Ummul  Mu'minin  Saidatina  'Aishah  r. a.  : 


Kami  telah  membuktikan  bahawa  Ummul  Mu'minin  Saidatina  'Aishah  r. a.  telah 
menyertai  Peperangan  Badar  sebagai  wanita  dewasa  dan  bukan  sebagai  kanak- 
kanak  bawah  umur.  Beliau  r. a.  juga  telah  mengambil  bahagian  di  dalam 
Pertempuran  Uhud  bersama-sama  dengan  Ummu  Sulaim  r. a. 


Anas  r. a.  mengatakan  bahawa  beliau  telah  melihat  'Aishah  binti  Abu  Bakar  r. a. 
dan  Ummu  Sulaim  r. a.  menyinsingkan  kaki  seluar  mereka  dan  sebahagian 
daripada  buku  lali  mereka  telah  terlihat  olehnya  (Anas  r. a.).  Kedua-dua  mereka 
bertugas  mengangkat  gereba  air  dan  memberi  minum  kepada  tentera  Islam. 
Mereka  berulang-alik  mengisi  air  dan  memberi  minum  kepada  Mujahidin. 
(Bukhari,  Jilid  I,  m/ s 403) 


Tugas  menyediakan  air  adalah  proses  yang  berterusan  di  medan  perang.  Tugas 
ini  hanya  boleh  dilakukan  oleh  wanita  yang  bersenjata  dan  berpengalaman,  dan 
bukan  seorang  gadis  mentah  berumur  sepuluh  tahun.  Sedangkan  untuk 
mengangkat  gereba  air  pun  suatu  tugas  yang  berat  untuknya  ( sekiranya  beliau 
r. a.  berumur  sepuluh  tahun  pada  masa  itu)  bagaimana  mungkin  beliau  sama- 
sama  memikul  tanggungjawab  bersama  Ummu  Sulaim  r. a.,  seorang  wanita 
dewasa?  Berganding  bahu  dengan  Ummu  Sulaim  r. a.  itu  sendiri  membuktikan 
bahawa  Ummul  Mu'minin  r. a.  sekali-kali  bukan  seorang  kanak-kanak  di  bawah 
umur  pada  masa  itu  . Dan  juga,  apabila  diakui  bahawa  kanak-kanak  lelaki  yang 
berumur  14  tahun  tidak  dibenarkan  menyertai  peperangan,  bagaimana  mungkin 
Ummul  Mu'minin  r. a.  yang  berumur  10  tahunn  dibebankan  dengan  tugas  berat 
ini. 


Saudara,  perbincangan  di  atas  adalah  dari  sudut  hadis.  Sekarang  mari  kita 
bincangkan  tajuk  ini  dari  aspek  sejarah,  yang  mana  akan  terus  menyokong 
pendapat  bahawa  Ummul  Mu’minin  tidak  berumur  enam  tahun  semasa  beliau 
r. a.  mengahwini  Rasulullah  s. a. w. 


HUJAH  KE- 12  - AISHAH  R.A.  LEBIH  MUDA  10  TAHUN 
DARI  KAKAKNYA  ASMA.  DAN  SEMASA  PERISTIWA 
HIJRAH  ASMA  R.A.  BERUMUR  27  ATAU  28  TAHUN 

Ahli  hadis  dan  ahli  sejarah  sepakat  bahawa  Ummul  Mu'minin  'Aishah  r. a. 
adalah  sepuluh  tahun  lebih  muda  daripada  kakaknya  Asma'  r. a.,  dan  Asma'  r. a. 
meninggal  dunia  sewaktu  berumur  100  tahun  pada  tahun  73  H.  Ini 
menunjukkan  Asma'  r. a.  berusia  27  atau  28  tahun  semasa  peristiwa  Hijrah. 
Apabila  sepuluh  tahun  ditolak  daripada  28,  umur  Ummul  Mu'minin  r. a.  menjadi 
18  tahun  ketika  peristiwa  Hijrah,  dan  jika  'Aishah  r. a.  mula  hidup  bersama-sama 
Rasulullah  s. a. w.  pada  tahun  1 H umurnya  ialah  19  tahun,  dan  sekiranya 
mereka  tinggal  bersama  pada  tahun  2 H umurnya  menjadi  20  tahun. 


Wali  al-Din  bin  Al-Khatib  menulis  di  dalam  bukunya  'Al-Ikmal  fi  Asma'  al- 
Rijal'  sebagaimana  berikut:  “Asma'  r. a.  adalah  ibu  kepada  Abdullah  bin  Zubair. 
Beliau  memeluk  Islam  di  awal  permulaan  Islam  di  Mekah.  Diriwayatkan  beliau 
merupakan  orang  ke  lapan  belas  memeluk  Islam.  Beliau  sepuluh  tahun  tua 
daripada  adiknya,  'Aishah.  Dia  meninggal  dunia  sepuluh  hari  selepas  kematian 
anak  lelakinya.  Ada  juga  pendapat  mengatakan  bahawa  selepas  20  hari  Ibn 
Zubair  diturunkan  daripada  gantungan,  beliau  (Asma'  r. a.)  genap  umurnya  100 
tahun,  dan  perstiwa  ini  berlaku  di  Mekah  pada  tahun  73  H”  (Mishkat,  m/s  556) 


Hafiz  Ibn  Hajar  menulis  di  dalam  'Taqrib-ul-Tahzib': 


"Asma  r. a.  hidup  selama  100  tahun  dan  meninggal  dunia  pada  tahun  73 
atau  74  H."  (Taqrib-ul-Tahzib,  m/s  565) 


Hafiz  Ibn  Kathir  menulis  di  dalam  kitab  sejarahnya  yang  terkenal,  'Al- 
Bidayah-wa  al-Nihayah':  "Adik  kepada  Asma'  ialah  'Aishah  r. a.,  ayahnya  ialah 
Abu  Bakar  As-Siddiq  r. a.,  datuknya  ialah  Abu  Qahafah  r. a.,  anak  lelakinya  ialah 
Abdullah  r. a.,  dan  suaminya  ialah  Zubair  r. a.,  dan  kesemuanya  adalah 
merupakan  sahabat  r. a." 


Asma'  r. a.,  bersama-sama  anaknya  Abdullah  dan  suaminya,  menyertai 
Perang  Yarmuk.  Beliau  lebih  tua  sepuluh  tahun  dari  adiknya  'Aishah  r. a. 


Beliau  menyaksikan  pembunuhan  anaknya,  Abdullah  bin  Az-Zubair  r. a., 
yang  menyedihkan  beberapa  hari  sebelum  kematiannya  ( pada  tahun  73  H)  . 
Setelah  lima  hari  kejadian  ini  berlaku,  menurut  sesetengah  pendapat 
mengatakan  'selepas  sepuluh  hari'  sementara  pendapat  yang  lainnya  pula 
mengatakan  'setelah  lebih  daripada  20  hari',  dan  beberapa  pendapat  lagi 
mengatakan  'selepas  100  hari',  Asma'  r. a.  meninggal  dunia.  Suatu  yang 
dimaklumi  semua  bahawa  beliau  berumur  100  tahun  semasa  kematiannya. 
Tiada  satupun  giginya  tanggal  malah  tidak  ada  sebarang  kekurangan  pada 
ingatannya.  (Al-Bidayah-wan-Nihayah  Jilid  VIII,  m/ s 346) 


Begitu  juga  az-Zahabi  telah  menulis  di  dalam  bukunya  'Siyar  -A’lam  al- 
Nubala'.  Beliau  mengatakan: 


"Asma'  r. a.  binti  Abu  Bakar  r. a.  adalah  lebih  kurang  sepuluh  tahun  lebih 
tua  daripada  Aishah  r. a."  (Siyar-A’lam  Al-Nubala,  Jilid  II,  m/s  208) 


Abdur  Rahman  bin  Abi  Zinad  mengatakan  bahawa  Asma'  r. a.  adalah 
sepuluh  tahun  lebih  tua  daripada  'Aishah  r. a.  . Urwah  juga  mengatakan  bahawa 
Asma'  r. a.  wafat  semasa  berumur  100  tahun. (Siyar-  Alam  Al-Nubala,  Jilid  II, 
m/s  213) 


Hafiz  az-Zahabi,  Hafiz  Ibn  Kathir  dan  Wali  al-Din  Al-Khatib  adalah  dikenal 
sebagai  ulama  hadis  . Tokoh-tokoh  ini  juga  adalah  ahli  sejarah  dan  ulama 
hadis  (muhaddis)  yang  terkenal  dalam  ilmu  Rijal  ( biografi  perawi)  . Mereka 
mengatakan  Ummul  Mu’minin  Aishah  r. a. ialah  sepuluh  tahun  lebih  muda  dari 
Asma’  r. a.  Berdasarkan  fakta  bahwa  umur  Asma’  adalah  100  tahun  semasa 
meninggal  dunia  , kita  dapati  umur  Ummul  Mu’minin  ialah  16  tahun  semasa 
berkahwin  dan  19  tahun  semasa  mula  hidup  bersama  dengan  Rasulullah  s. a. w. 
r. a.  Sekali  lagi  dibuktikan  bahawa  angka  ‘10’  telah  digugurkan  oleh  Hisham  di 
dalam  riwayatnya,  dan  beliau  telah  tersalah  bila  menyebut  hanya  satu  angka 
iaitu  ‘6’  dan  perkara  yang  serupa  bila  menyebut  angka  ‘9’.  Sekiranya  riwayat 
Hisham  adalah  benar  umur  Asma’  r. a.  menjadi  kurang  sebanyak  sepuluh  tahun. 


HUJAH  KE- 13  - AHLI  SEJARAH  AT-TABARI 
MENGATAKAN  AISHAH  R.A.  LAHIR  DI  ZAMAN 
JAHILLIYAH  ( SEBELUM  KERASULAN) 


Ahli  sejarah  Muhammad  bin  Jareer  al-Tabari,  menceritakan  tentang  keluarga 
Saidina  Abu  Bakar  r. a.  sebagaimana  berikut: 


"Abu  Bakar  r. a.  telah  berkahwin  sebanyak  dua  kali  semasa  zaman 
Jahiliyah.  Pertama  dengan  Qatilah  dan  memperolehi  Abdullah  dan  Asma'  r. a., 
dan  kedua  dengan  Ummu  Rumman  r. a.,  yang  daripadanya  'Aishah  r. a.  dan 
Abdur-Rahman  r. a.  telah  dilahirkan".  Kemudian  beliau  menyebut: 


"Empat  orang  anak  ini  telah  dilahirkan  oleh  dua  orang  isteri  sebagaimana 
dinyatakan  di  atas.  Kesemuanya  telah  dilahirkan  pada  zaman  Jahiliyah".  (Tarikh 
Tabari,  Jilid  IV,  m/ s 50) 


Ingat  bahawa  kaum  Shiah  mengatakan  umur  Aishah  ialah  enam  tahun 
bila  mengahwini  Rasulullah  s. a. w.  Al-Tabari  sendiri  merupakan  seorang  Syi'ah 
tulin  tetapi  beliau  mengesahkan  bahawa  Ummul  Mu'minin  r. a.  dilahirkan  pada 


zaman  Jahiliyah.  Hampir  setiap  Muslim  tahu  bahawa  zaman  sebelum  daripada 
Kerasulan  dipanggil  sebagai  'zaman  Jahiliyah'.  Jika  Ummul  mu'minin  r. a.  telah 
dilahirkan  meskipun  beberapa  bulan  sebelum  Kerasulan,  usianya  ialah  15  tahun 
pada  waktu  beliau  mula  tinggal  bersama  Rasulullah  s. a. w.  Dan  juga,  kami  telah 
membuktikan  sebelum  ini  bahawa  Ummul  Mu’minin  r. a.  telah  dilahirkan 
sekurang-kurangnya  lima  tahun  sebelum  Kerasulan.  Dengan  ini,  telah  pasti 
bahawa  Ummul  Mu’minin  r. a.  mula  hidup  bersama  Rasulullah  s. a. w.  ketika 
berusia  19  tahun.  Bagaimanapun,  mungkin  juga  usianya  lebih  tua  daripada 
sembilan  belas  tahun  tetapi  adalah  mustahil  beliau  lebih  muda  dari  itu. 


Pada  pandangan  kami,  semua  tipu  helah  ini  adalah  ciptaan  orang-orang  Kufah. 
Ini  adalah  kerana  mereka  mendakwa  Fatimah  r. a.  dilahirkan  lima  tahun  selepas 
kerasulan  dan  beliau  berkahwin  semasa  berumur  sembilan  tahun  Dicatitkan  di 
dalam  Tu’fatul  Awam’  iaitu  buku  fiqah  mereka,  bahawa  seorang  gadis 
sepatutnya  dikahwinkan  setelah  usianya  mencecah  sembilan  tahun.  Dengan  itu, 
orang  Kufah,  dengan  niat  untuk  menyembunyikan  muslihat  jahat  mereka  telah 
memalsukan  fakta  tentang  usia  Ummul  Mu’minin  r. a.  Bila  ahli  sunnah  dengan 
lantang  menolak  penipuan  orang  Syiah  ini,  mereka  akan  menjawab,  “ 
Bagaimana  kamu  boleh  menolak  fakta  ini  sedangkan  kamu  menerima  yang 
Fatimah  berkahwin  semasa  berumur  sembilan  tahun!” 


Sekiranya  kita  berpegang  bahawa  perbezaan  umur  di  antara  Aishah  r. a. 
dan  Asma’  r. a ialah  sepuluh  tahun,  maka  umur  Asma’  ialah  14  tahun  semasa 
nabi  s. a. w.  dilantik  menjadi  rasul.  Deangan  fakta  ini  Ummul  M’minin  r. a.  sudah 
pasti  dilahirkan  sebelum  kerasulan.  Ini  bermakna,  bahawa  Ummul  Mu’minin  r. a. 
dan  Saidatina  Fatimah  r. a.  adalah  hampir  sebaya.  Perbezaan  umur  sebanyak 
sepuluh  tahun  di  antara  kedua-duanya  hanyalah  rekaan  orang  Kufah. 


HUJAH  KE- 14  - AISHAH  R. A.  ADALAH  ANTARA  ORANG- 
ORANG  YANG  TERAWAL  MEMELUK  ISLAM 


Ibn  Hisham,  seorang  ahli  sejarah,  telah  menyenaraikan  nama  mereka  yang 
beriman  di  dalam  bukunya  ‘As-Seerat’  di  bawah  tajuk  “As-Sabiqun  al-Awwalun” 
(Orang-orang  Yang  Terawal  dan  Terkemuka).  Beliau  meletakkan  Ummul 
Mu’minin  Saidatina  Khadijah  r. a.  di  tempat  yang  teratas,  diikuti  lelaki,  wanita 
dan  kanak-kanak  mengikut  turutan  . Beliau  menulis: 


“Selepas  Saidatina  Khadijah  r. a.,  Usman  Ibn  Affan,  Zubair  bin  Al-Awwam, 
Abdur-Rahman  bin  ‘Auf,  Sa’ad  bin  Abi  Waqas  dan  Talhah  bin  Ubaidullah 
(termasuk  Zaid,  Ali  dan  Abu  Bakar)  r. a.  Ini  adalah  sekumpulan  lapan  orang  yang 
telah  memeluk  Islam  melalui  seruan  Abu  Bakar  r. a.  yang  terlebih  dahulu 
memeluk  Islam.  Kemudiannya  Abu  Ubaidah  bin  Al-Jarah  memeluk  Islam  diikuti 
oleh  Abu  Salamah  bin  Abdul  Asad  dan  Arqam  bin  Abi  Al-Arqam  (yang  mana 
rumahnya  terletak  di  atas  Bukit  Safa  yang  digunakan  oleh  Nabi  Muhammad 
s. a. w.  meyebarkan  Islam  secara  rahsia). 


Setelah  orang  Islam  berjumlah  40  orang,  mereka  telah  keluar  berdakwah  secara 
terang-terangan.  Hasil  daripada  usaha  tersebut,  mereka  ini  telah  menerima 
Islam,  Uthman  bin  Maz’un  beserta  adiknya  Qadamah  dan  Abdullah,  Ubaidah 
bin  Al-Harith,  Sa’id  bin  Zaid  dan  isterinya  Fatimah  (adik  perempuan  Umar  bin 
Al-Khattab),  Asma’  binti  Abu  Bakar  r. a.  dan  Aishah  binti  Abu  Bakar  r. a.,  kedua- 
duanya  masih  kecil,  dan  Khabab  bin  Al-Arth.  (Ibn  Hisham,  Jilid  I,  m/s  65) 


Dari  senarai  Ibnu  Hisham,  Asma’  dan  Aishah  r. a.  berada  di  tempat  ke  sembilan 
belas  dan  ke  dua  puluh.  Aishah  r. a.  telah  memeluk  Islam  lama  terlebih  dahulu 
sebelum  Saidina  Umar  r. a.,  iaitu  pada  tahun  nabi  s. a. w.  dilantik  menjadi  rasul. 
Kini,  jika  kita  hendak  menerima  riwayat  Hisham  , Ummul  Mu’minin  r. a.  telah 
memeluk  Islam  empat  tahun  sebelum  kelahirannya.  Oh  , amat  menakjubkan! 


Ibn  Ishaq  juga  menyenaraikan  dengan  turutan,  sahabat-sahabat  r. a.  yang  telah 
memeluk  Islam  pada  awal  permulaannya.  Dia  menyebut  nama  sembilan  sahabat 
r. a.  yang  telah  memeluk  Islam  di  peringkat  permulaan.  Ibn  Ishaq  berkata, 
“Kemudian  Abu  Ubaidah  r. a.  telah  memeluk  Islam,  selepasnya  Abu  Salamah  r. a., 
dan  Arqam  bin  Abi  Al-Arqam,  dan  Uthman  bin  Maz’un,  dan  Ubaidah  bin  Al- 
Harith,  dan  Sa’id  bin  Zaid  beserta  isterinya  Fatimah  (binti  Al-Khattab),  dan  Asma’ 
binti  Abu  Bakr  dan  ‘Aishah  binti  Abu  Bakar  r. a.  memeluk  Islam  dan  beliau 
masih  kecil  ketika  itu.  (As-Seerat-un-Nabawiyyah,  Jilid  I,  m/s  452) 


Di  sini,  Ibn  Ishaq  telah  meninggalkan  nama  dua  adik-beradik  kepada  Maz’un  r. a. 
, iaitu  Qadamah  dan  Abdullah,  meletakkan  nama  Asma’  dan  ‘Aishah  pada 
kedudukan  yang  ke- 17  dan  18;  dan  sekiranya  dua  nama  tadi  dimasukkan  maka 
Ummul  Mu’minin  Saidatina  ‘Aishah  r. a.  jatuh  di  tempat  yang  ke-20. 


Senarai  yang  sama  telah  dikeluarkan  oleh  Ibn  Suhaili  dalam  kitabnya  yang 
terkenal  iaitu  ‘Kitab-Al-Raudh  Al-A’yif’ 


Keterangan  di  atas  menjelaskan  bahawa  Ummul  Mu’minin  r. a.  adalah  di 
kalangan  Orang-orang  Yang  Terawal  Beriman,  dan  beliau  telah  menyatakan 
keimanannya  pada  tahun  pertama  Kerasulan.  Meskipun  beliau  seorang  gadis 
kecil  , yang  pastinya,  beliau  sudah  faham  tentang  makna  Islam  dan  Iman. 
Kemungkinan  besar  beliau  telah  dilahirkan  lima  tahun  sebelum  kerasulan  dan 
beliau  berumur  enam  tahun  semasa  menerima  Islam. 


Penulis  ‘Hayat  Sayyid  -ul-Arab’  meletakkan  Waraqah  bin  Naufal  sebagai  orang 
yang  pertama  sekali  memeluk  Islam.  Ia  telah  disokong  oleh  Hafiz  Balqinin  dan 
Hafiz  Iraqi.  Ibn  Mandah,  Ibn  Hajar,  Tabari,  al-Baghawi,  Ibn  Qan’iah  dan  Ibn  al- 
Sakan  juga  telah  menyatakan  Waraqah  adalah  salah  seorang  di  antara 
sahabat  r. a. 


Selepas  daripada  Waraqah,  Khadijah  r. a.  ialah  Orang  Yang  Terawal  Beriman. 


Kemudian  selepasnya  ialah  Abu  Bakar  r. a.  di  kalangan  lelaki  dewasa,  Ali  r. a.  di 
kalangan  kanak-kanak,  Za’id  bin  Harithah  r. a.  di  kalangan  hamba  sahaya. 
Kemudiannya  Ummu  Aiman,  dan  Ummu  Rumman  isteri  Abu  Bakar  r. a., 
kemudian  Ummu  Khair  ibu  kepada  Abu  Bakar,  selepas  itu  Asma’  r. a.  anak 
perempuan  Abu  Bakar.  Dan  telah  diakui  di  kalangan  ahli  sejarah  bahawa 
‘Aishah  dan  Asma’  telah  memeluk  Islam  bersama-sama.  Dengan  ini,  Ummul 
Mu’minin  Aishah  berada  di  tempat  yang  kesepuluh. 


Ibn  Sa’ad  menceritakan  bahawa  wanita  pertama  yang  memeluk  Islam  ialah 
Khadijah  r. a.  Selepasnya  ialah  Ummul  Fazal  r. a.  iaitu  isteri  kepada  Abbas. 
Kemudiannya  ialah  Asma’  anak  perempuan  Abu  Bakar  dan  ‘Aishah.  Ibnu  Abbas 
r. a.  meriwayatkan  sebagaimanan  turutan  ini. 


Akan  tetapi  amat  dikesali  bahawa  mereka  yang  terpengaruh  dengan  riwayat 
Hisham,  telah  menulis  sesuatu  yang  bercanggah  dengan  kenyataan  iaitu  bahawa 
Ummul  Mu’minin  r. a.  belum  lagi  dilahirkan  pada  masa  itu!  Kami  amat  terkejut 
bahawa  Shibli  tidak  memasukkan  langsung  seorang  pun  ahli  keluarga  Abu 
Bakar  di  dalam  senarai  Orang  Yang  Terawal  Beriman  di  dalam  bukunya  ‘Siratun 
Nabi,  Jilid  I’  . Beliau  telah  menggugurkan  nama  Ummu  Rumman,  Ummul  Khair, 
Asma’  dan  ‘Aishah  r. a.  daripada  senarai  ini.  Beliau  bukan  sahaja  melakukan 
kesilapan  di  segi  sejarah,  tetapi  melakukan  kesilapan  besar  bila  tidak  menyebut 
mana-mana  wanita  kecuali  Khadijah.  Bahkan,  beliau  tidak  menyebut  nama 
puteri-puteri  Rasulullah  s.  a.  w.  Seperti  dijangkakan  beliau  tidak  dapat 
melupakan  Ali! 


Hakim  Abdur  Rauf  Danapuri  telah  menulis  di  dalam  bukunya  ‘As’hah-ul-Sa’yer’ 
sebagai  j awapan  kepada  tulisan  Shibli  dalam  ‘Siratun  Nabi’,  di  mana  beliau  telah 
memberikan  satu  senarai  panjang  mereka  Yang  Terawal  Beriman  . Di  dalam 
senarai  ini,  beliau  telah  meletakkan  nama  Saidatina  Asma’  di  kedudukan  yang 
ke- 16  dan  nama  Ummul  Mu’minin  ‘Aishah  di  tempat  yang  ke- 17.  Namun  begitu, 
disebabkan  oleh  Riwayat  Hisham  yang  menghantui  fikirannya,  beliau  menulis 
nota  kaki  sebagaimana  berikut: 


“Riwayat  Bukhari  dan  Muslim  menyebut  bahawa  apabila  Nabi  Muhammad 
s. a. w.  mengahwini  beliau  (‘Aishah),  umurnya  enam  tahun;  dan  dalam  riwayat 
yang  lain  beliau  berusia  tujuh  tahun,  dan  apabila  mereka  mula  tinggal  bersama, 
beliau  berusia  sembilan  tahun.  Ibn  Sa’ad  menulis  bahawa  Rasulullah  s. a. w.  dan 
isterinya  ‘Aishah  r. a.  mulai  tinggal  bersama  di  bulan  Syawal  pada  tahun  pertama 
Hijrah”. 


Beliau  (‘Aishah  r. a.)  telah  dilahirkan  selepas  empat  atau  lima  tahun 
Kerasulan.  Bagaimanapun,  telah  difahamkan  beliau  adalah  salah  seorang  di 
antara  Orang-orang  Terawal  Beriman.  Ini  bermakna,  beliau  adalah  seorang 
Muslim  sejak  daripada  awal  kebangkitan  Islam.  (Abdur-Rauf  Danapuri,  ‘As’hah- 
ul-Sa’yer’,  m/ s 64) 


Hakim  Rauf  telah  menunjukkan  rasa  tidak  senangnya  mengapa  Ummul 
Mu’minin  r. a.  telah  disenaraikan  bersama-sama  Orang-orang  Terawal  Beriman  , 
kerana  beliau  r. a.  masih  belum  dilahirkan  ketika  itu.  Ini  kerana,  sebagaimana 
telah  dibuktikan  melalui  riwayat  oleh  Imam  Bukahri  dan  Muslim  (dari  Hisham), 
bahawa  beliau  (‘Aishah  r. a.)  dilahirkan  selepas  empat  atau  lima  tahun 
Kerasulan.  Hakim  Rauf  mengatakan  bahawa  Ummul  Mu’minin  r. a.  adalah 
seorang  Muslim  semenjak  dilahirkan.  Kita  hairan  mengapa  Hakim  Rauf  tidak 
memasukkan  Zainab  dan  Ruqayyah  r. a.,  anak  perempuan  nabi  s. a. w.  di  dalam 
senarai  ini. 


Ramai  orang  telah  terkeliru  disebabkan  riwayat  Hisham  sehingga  ke  hari 
ini  sebagaimana  yang  telah  dibincangkan  di  awal  tulisan  ini.  Riwayat  Hisham 
telah  menutup  pemikiran  sehingga  hadis  dan  riwayat  lain  tidak  dipedulikan. 
Mereka  tidak  dapat  menerima  yang  lain  kecuali  yang  satu  ini  dan  mata  mereka 
masih  lagi  tertutup  sehingga  hari  ini 


HUJAH  KE- 15  - ABU  BAKAR  R. A.  BERCADANG 
MENGAHWINKAN  AISHAH  R.A.  SEBELUM  BERHIJRAH 
KE  HABSHAH 


Ahli  sejarah  mendakwa  Ummul  Mu’minin  r. a telah  ditunangkan  dengan 
Jabir  bin  Mut’im  sebelum  Rasulullah  s. a. w.  mengahwini  beliau. 


Ibn  Sa’ad  telah  meriwayatkan  daripada  Ibn  Abbas  bahawa  sewaktu 
Rasulullah  s. a. w.  menyampaikan  hajatnya  kepada  Abu  Bakar  r. a.  untuk 
mengahwini  ‘Aishah  r. a.,  beliau  (Abu  Bakar)  meminta  tangguh  daripadanya 
s. a. w.,  “Wahai  Rasulullah!  Saya  telah  berjanji  dengan  Mut’im  bin  ‘Adi  bin  Nawfal 
untuk  mengahwinkan  ‘Aishah  dengan  anaknya  Jabir.  Berikan  saya  sedikit  masa 
supaya  saya  dapat  meleraikan  ikatan  janji  ini  daripadanya.”  Kemudiannya  Abu 
Bakar  r. a.  telah  membebaskan  dirinya  daripada  Mut’im  dan  anak  lelakinya. 
Selepas  daripada  itu,  beliau  mengahwinkan  anak  perempuannya  dengan 
Rasulullah  s. a. w. 


Ibn  Sa’ad  r. a.  telah  menukilkan  satu  riwayat  yang  lain,  melalui  Abdullah 
bin  Numeer,  daripada  Abdullah  bin  Abi  Mulaikah  sebagaimana  berikut: 


“Rasulullah  s. a. w.  telah  menyampaikan  hajatnya  kepada  Abu  Bakar  untuk 
mengahwini  ‘Aishah.  Abu  Bakar  telah  meminta  tangguh  , “Wahai  Rasulullah! 
Saya  telah  memberikan  ‘Aishah  kepada  anak  lelaki  Mut’im  bin  ‘Adi,  Jabir.  Tolong 
berikan  saya  sedikit  tempoh  supaya  saya  dapat  membebaskannya.  Jabir  telah 
membebaskan  ‘Aishah,  dan  Rasulullah  pun  mengahwini  beliau  (‘Aishah).” 
(Tabaqat  Ibn  Sa’ad,  Jilid  VIII,  m/s  58) 


Perhatikan  baik-baik  bahawa  rundingan  telah  dibuat  dengan  Mut’im  bin 


Adi  untuk  mengahwinkan  Ummul  Mu’minin  r. a.  dengan  anak  lelakinya  Jabir 
( bin  Mut’in  bin  Adi ) 


Semoga  Allah  mengampuni  Shibli  kerana  terkeliru  dengan  mengatakan 
bahawa  ‘Aishah  r. a.  telah  ditunangkan  dengan  anak  lelaki  Jabir  bin  Mut’im 
(bukannya  dengan  Jabir)  sebelum  daripada  Rasulullah  mengahwininya.  (Siratun 
Nabi,  m/s  405) 


‘Aishah  sebenarnya  ditunangkan  kepada  Jabir,  dan  bukannya  kepada 
anak  lelaki  Jabir  kerana  beliau  belum  berkahwin  pada  ketika  itu.  Shibli  telah 
melakukan  kesilapan,  dan  kesilapan  ini  telah  disalin  oleh  penulis-penulis 
kemudiannya. 


Almarhum  Syed  Sulaiman  Nadvi  menulis  di  dalam  bukunya: 


“Akan  tetapi  sebelum  ini  ‘Aishah  telah  ditunangkan  kepada  anak  lelaki 
Jabir  bin  Mut’im,  maka  adalah  perlu  untuk  bertanya  kepadanya  (Jabir)  terlebih 
dahulu.”  (Seerah  ‘Aishah,  m/ s 15) 


Niaz  Fatehpuri  menulis;  “Saidatina  ‘Aishah  telah  ditunangkan  kepada  anak 
lelaki  Jabir  bin  Mut’im  hingga  ke  waktu  itu,  jadi  Saidina  Abu  Bakar  telah 
bertanya  kepada  Jabir.  (Sahabiyyat,  m/s  36) 


Almarhum  Maulana  Said  Akbaradi,  iaitu  seorang  penyelidik  terkemuka, 
menulis;  “ Beliau  (Abu  Bakar)  berkata  bahawa  dia  telah  berjanji  dengan  Jabir  bin 
Mut’im.  Tetapi  apabila  Jabir  bin  Mut’im  diminta  untuk  memutuskannya,  beliau 
menolak.”  (Seerat-us-Siddiq,  m/s  16) 


Adalah  jelas  bahawa  kesemua  penulis  yang  hebat  ini  telah  mengakui 
bahawa  perhubungan  Ummul  Mu’minin  r. a.  telahpun  diputuskan,  akan  tetapi 
mereka  semua  tidak  mengetahui  kepada  siapa  sebenarnya  beliau  r. a.  telah 
ditunangkan.  Mereka  telah  menyalin  bulat-bulat  pernyataan  Shibli  itu,  dan 
mereka  telah  mempertunangkan  ‘Aishah  bukan  dengan  Jabir  tetapi  kepada  anak 
lelaki  Jabir  yang  tidak  pernah  wujud  sampai  ke  hari  ini.  Nampaknya,  tiada 
siapa  pernah  merujuk  kepada  kitab  “Ibnu  Sa’ad”.  Mereka  menjumpai  riwayat  ini 
di  dalam  “Siratun  Nabi’  dan  tanpa  usul  periksa  menyalin  cerita  ini  di  dalam 
tulisan  mereka.  Kami  tidak  menyalahkan  penulis-penulis  ini  tetapi  cukup  untuk 
kami  katakan  kekeliruan  ini  sebagai  “Kesilapan  Menyalin”  . 


Ahli  sejarah  Muhammad  bin  Jareer  Tabari  telah  menulis  tentang  peristiwa 
ini  dengan  terperinci  sebagaimana  berikut: 


“Apabila  Abu  Bakar  As-Siddiq  r. a.  berasa  amat  terganggu  dengan 
penindasan  yang  dilakukan  oleh  orang  kafir,  beliau  memutuskan  untuk 
berhijrah  ke  Habshah.  Beliau  terfikir  untuk  mengahwinkan  anaknya  Aishah 
sebelum  meninggalkan  Mekah. 


Abu  Bakar  pun  pergi  berjumpa  Mut’im  . Isteri  Mut’im  juga  ada 
bersamanya.  Apabila  Abu  Bakar  menyatakan  niatnya,  isteri  Mut’im  memberitahu 
Abu  Bakar  bahawa  jika  mereka  mengahwinkan  anak  lelaki  mereka  dengan  anak 
perempuan  Abu  Bakar,  sudah  tentu  Abu  Bakar  dan  anaknya  akan  membuatkan 
anak  mereka  , Jabir,  keluar  daripada  agama  asalnya  untuk  memeluk  agama 
Islam. 


Sambil  melihat  ke  arah  Mut’im,  Abu  Bakar  berkata,  “Apa  yang  dicakapkan 
oleh  isteri  kamu  ?”  (bermaksud,  bagaimana  beliau  menolak  lamaran  ini?).  Mut’im 
telah  menjawab  bahawa  apa  yang  dikatakan  oleh  isterinya  adalah  betul.  “Kami 
menganggap  kamu  dan  anak  perempuan  kamu  adalah  sama  (iaitu  berdakwah 
kepada  Islam).  Mendengarkan  ini,  Abu  Bakar  pun  beredar  dari  situ.  (Tabari, 
Jilid  I,  m/ s 493) 


Riwayat  oleh  Tabari  ini  telah  mendedahkan  beberapa  perkara  seperti 
berikut: 


1. Hubungan  yang  dimaksudkan  ialah  dengan  Jabir,  bukannya  dengan  anak 
lelaki  Jabir. 


2. Apabila  Saidina  Abu  Bakar  r. a bercadang  untuk  berhijrah  ke  Habshah, 
Ummul  Mu’minin  r. a.  adalah  seorang  gadis  remaja  ataupun  hampir 
dewasa.  Inilah  sebabnya  mengapa  Saidina  Abu  Bakar  memikirkan  tentang 
anak  perempuannya  sebelum  berhijrah  ke  Habshah. 


Menurut  riwayat  Hisham,  Ummul  Mu’minin  r. a.  belum  lagi  dilahirkan,  dan 
jika  beliau  telah  dilahirkan  pun,  beliau  mungkin  baru  berusia  dua  atau  empat 
bulan.  Bolehkah  kita  katakan  Ummul  Mu’minin  r. a.,  berkahwin  pada  usia  2-4 
bulan? 


Kita  hairan,  Mut’in  tidak  pernah  mengatakan  “Wahai  Abu  Bakar! 
Baguslah,  kamu  mempunyai  seorang  bayi  perempuan  , dia  akan  menjadi  isteri 
anak  saya.”  Tidak,  perkataan  seperti  ini  tidak  pernah  diucapkan. 


3.ini  juga  membuktikan  bahawa  ‘Aishah  r. a.,  sebagaimana  ayahnya,  Abu 
Bakar  telah  terkenal  dalam  mendaawahkan  Islam.  Mut’im  bimbang 
bahawa  anak  perempuan  Abu  Bakar  akan  mendaawah  anak  lelakinya 


memeluk  Islam  oleh  itu  adalah  lebih  baik  untuk  menghalang 
perkahwinan  itu.  Ini  satu  lagi  bukti  bahawa  beliau  (‘Aishah)  telah  remaja 
dan  mampu  berdaawah  kepada  Islam  . 


4.  Logiknya,  seorang  ayah  hanya  akan  mula  memikirkan  mengenai 
perkahwinan  anaknya  apabila  anaknya  melewati  usia  remaja.  Dalam 
keadaan  ini,  kita  akan  terfikir  bahawa  umurnya  sekurang-kurangnya  15 
tahun  pada  ketika  itu.  Berdasarkan  andaian  ini,  usianya  ialah  25  tahun 
pada  ketika  beliau  mula  tinggal  bersama  suaminya  s. a. w.  Adalah  tidak 
berasas  untuk  menetapkan  usia  yang  lebih  muda  dari  itu. 


HUJAH  KE- 16  - AISHAH  R. A.  DISEBUT  SEBAGAI  ‘GADIS’ 
DAW  BUKAN  ‘KANAK-KANAK’  SEMASA  DICADANGKAN 
UNTUK  BERNIKAH  DENGAN  RASULULLAH 


Juga  merupakan  satu  fakta  sejarah  bahawa  Khaulah  binti  Hakim  telah  memberi 
cadangan  kepada  Rasulullah  s. a. w.  untuk  mengahwini  ‘Aishah  r. a.  dan  Saudah 
r. a.  Khaulah  bt  Hakim  adalah  isteri  kepada  Uthman  bin  Maz’un,  dan  Uthman 
bin  Maz’un  adalah  adik  beradik  susuan  Baginda  s. a. w.  Dalam  hubungan  ini, 
Khaulah  adalah  isteri  kepada  adik  sesusuan  Nabi  s. a. w. 


Khaulah  telah  berkata,  “Wahai  Rasulullah!  Mengapa  anda  tidak  kamu 
berkahwin?”  Khaulah  mengusulkan  demikian  setelah  kematian  Ummul 
Mu’minin  Saidatina  Khadijah  r. a.  Lalu  Baginda  s. a. w.  bertanya,  “Dengan  siapa 
saya  patut  berkahwin?”  Khaulah  r. a.  menjawab,  “Dengan  seorang  gadis  atau 
janda”  Baginda  s. a. w.  berkata,  “Siapakah  gadis  itu,  dan  siapa  pula  janda  itu?” 
Khaulah  menjawab,  “Dia  adalah  anak  perempuan  orang  yang  paling  kau  sayangi 
di  atas  muka  bumi  ini  , Abu  Bakar,  iaitu  Aishah,  dan  janda  itu  pula  ialah 
Saudah  binti  Zam’ah.”  Lalu  Baginda  s. a. w.  berkata,  “Baiklah,  beritahu  tentang 
saya  kepada  kedua-duanya  , dan  tunggu  .” 


Hafiz  Ibn  Kathir  telah  menukilkan  riwayat  ini  dengan  panjang  lebar  dengan 
merujuk  kepada  ‘al-Baihaqi’  dan  ‘Musnad  Ahmad’.  Kedua-dua  kitab  tersebut 
bukanlah  buku  sejarah,  tetapi  kitab  hadis  dan  Ibn  Kathir  tidak  meminda  atau 
mengulas  riwayat-riwayat  ini.  Oleh  itu  , perbahasan  ini  bukanlah  dalil  sejarah, 
akan  tetapi  dalil  hadis. 


Dalam  Bahasa  Arab,  perkataan  ‘Jari'ah’  biasa  digunakan  untuk  gadis  kecil  yang 
belum  baligh,  sementara  perkataan  ‘Bakra’  digunakan  untuk  seorang  anak 
dara.  Perkataan  ini  tidak  diucapkan  untuk  seorang  anak  kecil  berusia  lapan  atau 
sembilan  tahun;  tetapi  ia  digunakan  untuk  anak  dara  yang  telah  baligh  . 
Sepertimana  Nabi  Muhammad  s. a. w.  pernah  bersabda,  “Persetujuan  hendaklah 


diperolehi  daripada  ‘bakra’  (anak  dara)  ( dalam  hal  nikah  ),  dan  diamnya  adalah 
persetujuannya.”  (Muslim) 


Perkataan  hakra’  dalam  Bahasa  Arab  adalah  lawan  kepada  perkataan  ‘thayb’. 
Thayb’  ialah  wanita 

berkahwin  yang  kematian  suami  atau  yang  telah  bercerai,  yang  mana  dalam 
Bahasa  Urdu  disebut  sebagai  ‘au'rat’(  dan  dalam  bahasa  Melayu  disebut  janda’ 
atau  ‘balu’  ) . Jika  anda  tidak  mempercayainya,  cubalah  panggil  seorang  anak 
dara  dengan  sebutan  ‘au'rat’,  dan  lihat  apa  yang  akan  terjadi! 


Itulah  sebabnya  satu  lagi  ayat  di  dalam  hadis  ini  ialah: 


“Dan,  seorang  ‘thayb’(janda  atau  balu  ) lebih  berhak  ke  atas  dirinya  berbanding 
dengan  wali  (Saheh  Muslim) 


Perkataan  ‘thayb’  ini  digunakan  sebagai  lawan  kepada  perkataan  ‘bakra’.  Di 
dalam  Riwayat  daripada  ‘Musnad  Ahmad’  dan  ‘Baihaqi’  , Khaulah  r. a. 
mengucapkan;  “ada  seorang  ‘bakra’(gadis  atau  anak  dara)  dan  ada  seorang 
‘thayb ’(j anda)”.  Perkataan  ‘bakra’  (gadis)  ini  adalah  suatu  bukti  bahawa  ‘Aishah 
ialah  seorang  anak  dara  yang  melepasi  usia  remaja.  Jika  Aishah  r. a.  adalah 
seorang  kanak-kanak  perempuan  berusia  enam  tahun,  maka  Khaulah  r. a. 
tentunya  akan  mengucapkan  perkataan  “ada  seorang  ‘jari’at’  (kanak-kanak 
perempuan)  dan  seorang  ‘thayb ’(j anda)”.  Beliau  tidak  mungkin  berdusta  yang 
sebegitu  jelas.  Beliau  juga  bukanlah  seorang  ‘ajami’  (bukan  Arab),  iaitu 
seseorang  yang  tidak  fasih  berbahasa  Arab  . Beliau  tidak  mungkin  melakukan 
kesilapan  sebodoh  ini. 


Telah  menjadi  suatu  kebiasaan  bagi  Nabi  Muhammad  s. a. w.  untuk  melawat 
rumah  Abu  Bakar  setiap  hari  di  waktu  pagi  dan  petang,  sepertimana  yang 
diriwayatkan  oleh  Bukhari.  Dalam  hal  ini,  mungkinkah  Nabi  s. a. w.  tidak 
menyedari  bahawa  apa  yang  Khaulah  beritahu  sebagai  ‘seorang  anak  dara’ 
hanyalah  seorang  kanak-kanak  perempuan  yang  baru  berusia  enam  tahun? 
Jikalau  benar  sedemikian  sudah  tentu  baginda  s. a. w.  akan  berkata: 


“Wahai  KhaulahlAdik  iparku!  Adakah  fikiran  anda  betul  ? Kamu  telah 
mencadangkan  kepada  saya  seorang  kanak-kanak  perempuan  dengan 
mengatakan  beliau  seorang  gadis  . Saya  biasa  melihatnya  setiap  pagi  dan 
petang”. 


Adalah  jelas  perkara  yang  sedemikian  tidak  pernah  berlaku  . Bahkan,  apabila 
Khaulah  menyampaikan  hasrat  Rasulullah  kepada  Abu  Bakar  r. a.,  beliau  (Abu 
Bakar)  menjawab  bahawa  beliau  telah  berjanji  untuk  mengahwinkan  Aishah 
dengan  anak  Mut’im,  dan  meminta  tempoh  untuk  menyelesaikan  perkara 
tersebut  dengan  sebaik  mungkin.  Abu  Bakar  tidak  pernah  mengatakan  Aishah 
r. a.  masih  lagi  kanak-kanak  kecil. 


Peristiwa  ini  adalah  bukti  bahawa  Saidatina  ‘Aishah  bukan  lagi  seorang  kanak- 
kanak  di  waktu  itu.  Sekiranya  tidak  , Abu  Bakar  r. a.  dan  Khaulah  binti  Hakim 
r. a.  mungkin  dianggap  sebagai  orang  kurang  siuman  , dan  kemungkinan  juga 
kemuliaan  Nabi  s. a. w.  akan  diperlekehkan  . (Semoga  Allah  melindungi  kita  dari 
semua  ini!) 


Khaulah  mencadangkan  seorang  anak  dara  kepada  Rasulullah  s. a. w.  Bapanya, 
Abu  Bakar  r. a.  dan  Rasulullah  s. a. w.  tidak  menolak  bila  mendengar  cadangan 
ini.  Jikalau  perkahwinan  ini  telah  berlaku  sewaktu  Ummul  Mu’minin  r. a.  baru 
berusia  enam  tahun,  maka  Nabi  Muhammad  s. a. w.  dan  Islam  kemungkinannya 
telah  menjadi  bahan  ejekan  dan  cemuhan  kaum  musyrikin  di  Mekah.  Dan,  tidak 
boleh  dibayangkan  tokoh-tokoh  yang  bijaksana  sebagaimana  nabi  s. a. w.  dan 
Abu  Bakar  r. a.  melakukan  kesilapan  sedemikian  rupa  sehingga  menjadi  sasaran 
dan  buah  mulut  orang  ramai. 


Sebelum  daripada  ini  kami  adalah  salah  seorang  yang  mempercayai  bahawa 
Ummul  Mu’minin  ‘Aishah  r. a.  telah  hidup  bersama  Rasulullah  s. a. w.  sejak 
umurnya  sembilan  tahun,  dan  kami  menerima  riwayat  ‘Bukhari’  dan  ‘Muslim’. 
Akan  tetapi  apabila  kami,  dengan  mengosongkan  fikiran,  membaca  buku-buku 
hadis  dan  sejarah,  dan  buku-buku  rijal  ( biografi  perawi  ),  kami  membuat 
kesimpulan  bahawa  selama  ini  kami  seolah-olah  katak  yang  berada  di  dalam 
telaga.  Namun,  kini  kami  telah  sampai  ke  peringkat  di  mana  sungai  Furat  dan 
Dajlah  , bahkan  Teluk  Farsi,  tidak  lagi  mengepung  kami.  Sekarang  doa  kami 
hanyalah  supaya  Ulama  kami  turut  keluar  daripada  tempurung  kejahilan  dan 
tipudaya,  dan  kemudian  lihatlah  berapa  banyak  manakah  sungai  yang  mengalir 
di  Pakistan  ini. 

HUJAH  KE- 17  - RASULLULAH  TIDAK  TINGGAL  BERSAMA 
AISHAH  R.A.  KERANA  MASALAH  MENDAPATKAN 
MAHAR,  BUKAN  KBRANA  UMUR  AISHAH  YANG  TERLALU 
MUDA 


Ibn  Saad  di  dalam  “Tabaqat”,  menukilkan  dari  Amra  binti  Abdur  Rahman 
bahawa  beliau  telah  bertanya  kepada  Ummul  Mu’minin  r. a.,  “Bilakah  Rasulullah 
mula  tinggal  bersama  dengan  anda?”  Beliau  (‘Aishah  r. a.)  menjawab,  “Apabila 
Rasulullah  s. a. w.  berhijrah  ke  Madinah,  baginda  telah  meninggalkan  saya  dan 
anak  perempuannya  di  Mekah.  Setelah  tiba  di  Madinah,  baginda  telah 
menghantar  Zaid  bin  Harithah  r. a.  untuk  membawa  kami  (ke  Madinah),  dan 
juga  menghantar  pembantunya  Abu  Rafa  r. a.  bersamanya  (Zaid),  dan  telah 
memberi  kepada  Zaid  dua  ekor  unta  dan  500  Dirham.  Baginda  s. a. w.  mendapat 
duit  ini  daripada  Abu  Bakar  r. a.,  dan  duit  ini  telah  diberi  kepada  Zaid  bin 
Harithah  untuk  tujuan  mereka  membeli  barang-barang  keperluan  dan  lebih 
banyak  unta,  jika  diperlukan. 


Abu  Bakar  r. a.  menghantar  Abdullah  bin  Ariqit  Al-dili  bersama  dengan  dua 
orang  ini,  dan  telah  memberikan  dua  atau  tiga  ekor  unta  (kepada  Al-dili).  Beliau 
(Abu  Bakar  r. a.)  telah  menulis  kepada  anaknya  Abdullah  dan  menyuruhnya 
menyiapkan  keluarganya  untuk  berhijrah.  Emak  saya  Ummu  Rumman  r. a.  dan 
isteri  Zubair,  Asma’  r. a.  dan  saya  keluar  bersama-sama.  Apabila  kami  telah  tiba 
di  Qadid,  Zaid  bin  Harithah  membeli  tiga  ekor  unta  dengan  harga  500  Dirham, 
dan  kami  mulai  bertolak  bersama-sama.  Di  dalam  perjalanan  kami  berjumpa 
Talhah  bin  Ubaidullah  yang  telah  keluar  dengan  niat  untuk  berhijrah  dan  beliau 
mahu  menyertai  rombongan  keluarga  kami  berhijrah  ke  Madinah. 


Zaid  bin  Harithah  r. a.  meneruskan  perjalanan  ke  Madinah  dengan 
membawa  bersama  Abu  Raf’a,  Fatimah,  Ummu  Kalthum  dan  Saudah  bin  Zam’ah 
r. a.  Zaid  juga  telah  membawa  bersama  isterinya  Ummu  Aiman  dan  anak 
lelakinya  Usamah  r. a.  Manakala  Abdullah  bin  Abu  Bakar  membawa  ibunya 
Ummu  Rumman  r. a.  dan  kedua-dua  adik  perempuannya.  Apabila  kami  sampai 
ke  tempat  bernama  Baidh  yang  terletak  berhampiran  dengan  Mina,  unta  saya 
telah  ketakutan  dan  lari.  Ketika  itu  saya  berada  di  dalam  mehfah,  ibu  saya  telah 
menangis,  “Oh!  Anak  ku.  Oh!  Pengantin  ku”.  Kemudian  mereka  menemui  unta 
kami  yang  turun  dari  gaung.  Allah  yang  Maha  Kuasa  telah  memeliharanya. 


Apabila  kami  tiba  di  Madinah,  saya  tinggal  bersama  dengan  keluarga  Abu 
Bakar  r. a.  (ayah  saya),  sementara  keluarga  Rasulullah  s. a. w.  telah  tinggal  di 
rumah  berdekatan  dengan  masjid.  Baginda  s. a. w.  pada  masa  itu  sibuk  membina 
masjid.  Kami  telah  tinggal  untuk  beberapa  hari  di  rumah  Abu  Bakar. 


Kemudian  Abu  Bakar  r. a.  telah  bertanya  kepada  Rasulullah  s. a. w., 
“Sekarang  apakah  halangan  kepada  tuan  untuk  tinggal  bersama  dengan  isteri 
tuan?”  Rasulullah  s. a. w.  menjawab,  “Maskahwin  ialah  halangannya.”  Kemudian 
Abu  Bakar  r. a memberi  kepada  baginda  s. a. w.  12  Ukyah  dan  beberapa  Nash 
(lebih  kurang  500  Dirham  atau  lebih  sedikit).  Rasululah  s. a. w.  kemudiannya 
telah  menghantar  wang  tersebut  kepada  kami  sebagai  mahar  perkah winan. 
Selepas  itu  saya  telah  datang  ke  rumah  ini  untuk  tinggal  bersamanya,  di  tempat 
saya  tinggal  sekarang  ini.  Di  rumah  inilah  Rasulullah  s. a. w.  wafat  . Dan, 
Rasulullah  telah  membina  sebuah  pintu  yang  menghala  ke  masjid  yang  terletak 
di  hadapan  rumah  saya.  Dan,  Rasulullah  juga  telah  hidup  bersama  Saudah  r. a. 
di  sebuah  rumah  di  anjung  masjid,  bersebelahan  dengan  rumah  saya.  (“Tabaqat 
Ibn  Sa’ad”,  Jilid  VIII,  m/ s 68) 


Meskipun  perawi  riwayat  ini  adalah  Waqidi,  seorang  pendusta,  tetapi  tidak 
semestinya  dia  akan  berdusta  setiap  masa.  Ada  masanya  dia  akan  bercakap 
benar.  Sekali  lagi,  tidak  sebagaimana  Shibli,  sesetengah  pakar  hadis  cuba  untuk 
membuktikan  bahawa  beliau  (Waqidi)  adalah  ‘thiqah’.  Kami  telah  menyalin 
riwayatnya  di  sini  disebabkan  oleh  apa  yang  kami  petik  di  atas  menyokong 
riwayat  ini.  Bayangkan,  akhirnya  sesuatu  yang  benar  telah  keluar  dari  mulut 
seorang  pendusta! 


Tujuan  kami  hanya  untuk  menunjukkan  jika  sekiranya  Ummul  Mu’minin 
baru  sahaja  berusia  lapan  tahun  selepas  berhijrah  ke  Madinah,  tidak  mungkin 
sekali-kali  Abu  Bakar  akan  meminta  Rasulullah  s. a. w.  untuk  tinggal  bersama 
Aishah  r. a.  Dalam  perkataan  lain,  seolah-olah  beliau  berkata:  “Berapa  lama  saya 
patut  membiarkan  anak  perempuan  saya  tingal  di  rumah  saya?  Dan  Rasulullah 
s. a. w tidak  akan  sekali-kali  menjawab  ‘Maskah winnya  adalah  penghalangnya’. 
Abu  Bakar  r. a.  tidak  suka  anak  perempuannya  tinggal  di  rumahnya.  Jadi  beliau 
menghantar  wang  hantaran  perkahwinan,  dan  kemudian  baginda  s. a. w.  telah 
mengadakan  majlis  perkahwinannya  dengan  Ummul  Mu’minin  ‘Aishah  r. a.”.  Ini 
telah  membuktikan  bahawa  tiada  sebarang  halangan  mengapa  Rasulullah  tidak 
membawa  isterinya  r. a.  tinggal  bersamanya  melainkan  kerana  tiada  maskahwin. 


HUJAH  KE- 18  - HADIS  YANG  MENSYARATKAN 
MENDAPAT  PERSETUJUAN  SEORANG  GADIS  SEBELUM 
DIKAHWINKAN  MEMERLUKAN  GADIS  TERSEBUT  TELAH 
CUKUP  UMUR 


Ibn  Abbas  meriwayatkan  yang  Rasulullah  s.aw.  bersabda:, 


“seorang  janda  lebih  berhak  terhadap  dirinya  daripada  walinya,  dan  persetujuan 
mestilah  diperolehi  daripada  seorang  anak  dara,  dan  diamnya  adalah 
menunjukkan  persetujuannya  ( Muslim,  jilid  1,  m/s  455) 


Namun  di  dalam  beberapa  riwayat,  disebutkan  “Anak  dara  mestilah  diminta 
pandangan  darinya”. 


Di  dalam  hadith  riwayat  Abu  Hurairah  r. a.,  nabi  s. a. w.  bersabda; 


“ Janganlah  kamu  mengahwinkan  janda  sebelum  meminta  pandangan  darinya 
dan  janganlah  kamu  mengahwinkan  anak  dara  sebelum  meminta  persetujuan” 
(Muslim,  Jilid  I,  m/ s 455) 


Berdasarkan  hadis-hadis  ini,  kerelaan  seorang  anak  dara  (yang  belum 
berkahwin)  ialah  satu  syarat  asas  bagi  perkahwinannya;  dan  jika  gadis  itu  di 
bawah  umur,  tidak  timbul  soalan  mengenai  kerelaannya.  Ia  disebabkan  beliau 
tidak  mengetahui  tujuan  perkahwinan  itu  sendiri.  Dengan  itu  ulama  fiqah 
menyelesaikan  masalah  ini  dengan  memutuskan  bahawa  wali  boleh 
menjalankan  pernikahan  seorang  kanak-kanak  bagi  pihak  kanak-kanak 
tersebut.  Ulama  fiqah  berdalilkan  riwayat  Hisham  kerana  tiada  riwayat  lain 
berkenaan  perkara  ini.  Oleh  kerana  riwayat  ini  terbukti  salah,  maka 
perkahwinan  kanak-kanak  belum  baligh  juga  adalah  salah. 


HUJAH  KE- 19  - KEBOLEHAN  LUARBIASA  AISHAH  R. A 
MENGINGATI  SYAIR  YANG  BIASA  DI  SEBUT  DI  ZAMAN 
JAHILIYAH  MEMBUKTIKAN  BELIAU  R.A.  LAHIR  DI 
ZAMAN  JAHILIYAH 


Telah  tercatat  dalam  buku  hadis  dan  sejarah  bahawa  apabila  Muhajirin 
berhijrah  ke  Madinah,  ramai  di  kalangannya  jatuh  sakit,  termasuklah  Abu 
Bakar  As-Siddiq  r.a.yang  mengalami  demam  kuat. 


Ummul  Mu’minin  Aishah  r. a.  telah  menjaga  ayahnya  sepanjang  ayahnya  jatuh 
sakit.  (Tabaqat  Ibn  Sa’ad,  Jilid  III,  m/ s 43) 


Iklim  di  Madinah  tidak  sesuai  dengan  sahabat  Muhajirin  untuk  beberapa  ketika. 
Mereka  jatuh  sakit  berulangkah,  hinggakan  Nabi  Muhammad  s. a. w.  telah  berdoa 
sebagaimana  berikut: 


“Ya  Allah!  Jadikanlah  Madinah  mengasihi  kami  sebagaimana  Mekah  mengasihi 
kami,  malah  lebih  lagi.  Sesuaikanlah  iklim  kepada  kami.  Berkatilah  kami  dengan 
udara  dan  permukaan  bumi.  Alihkan  demamnya  ke  arah  Jahfah” 

(Hadis  riwayat  Bukahri  dan  Muslim) 


Riwayat  ini  juga  diceritakan  oleh  Saidatina  ‘Aishah  r. a.  dan  dinukilkan  oleh 
Hisham  dari  ayahnya  Urwah.  Dan,  terdapat  riwayat  lain  oleh  Hisham  yang 
diriwayatkan  oleh  Imam  Malik  yaang  disebutkan  di  dalam  ‘Bukhari’  Jilid  II,  m/ s 
848. 


Aishah  r. a.  berkata  bahawa  Madinah  adalah  suatu  tempat  di  mana 
bersarangnya  penyakit-penyakit  dan  wabak-wabak.  Penduduknya  senantiasa 
menderita  penyakit  demam.  Saidina  Abu  Bakr  r. a.,  hambanya  ‘Amir  r. a.  bin 
Faheerah  dan  Bilal  r. a.  telah  terlantar  sakit  di  dalam  sebuah  rumah.  Dengan 
keizinan  daripada  Rasulullah  s. a. w.,  beliau  (‘Aishah  r. a.)  pergi  untuk  merawat 
mereka.  Pada  masa  itu,  perintah  mengenai  pemakaian  purdah  belum  lagi 
diturunkan.  Kesemua  mereka  sedang  terbaring  dengan  tidak  keadaan  separuh 
sedar  disebabkan  demam  yang  kuat.  Beliau  (‘Aishah  r. a.)  menyambung,  ‘Saya 
menuju  ke  arah  Abu  Bakar  r. a.  dan  berkata  kepadanya,  “Ayah!  Bagaimana 
keadaan  kamu?”  beliau  (Abu  Bakar)  menjawab: 


“Setiap  manusia  menghabiskan  waktunya  di  kalangan  sanak-saudaranya,  dan 
kematian  itu  adalah  lebih  hampir  daripada  tali  kasutnya.” 


Aishah  r. a.  berkata  bahawa  ayahnya  tidak  mengetahui  apa  yang  telah 


diucapkannya  ( disebabkan  oleh  fikirannya  terganggu  oleh  demam). 
Kemudiannya  saya  pergi  kepada  ‘Amir  r. a.,  dan  bertanya,  “Amir!  Apa  khabar?” 
beliau  (‘Amir)  berkata: 


“Saya  telah  merasai  keperitan  maut  sebelum  datang  kematian,  kerana  seorang 
penakut  akan  mati  dicucuk  hidungnya.  Semua  orang  berjuang  dengan 
kekuatannya,  seperti  mana  sehelai  kain  menyelamatkan  kulit  manusia  daripada 
sinarannya.” 


Saidatina  ‘Aishah  r. a.  berkata  lagi,  “Saya  fikir  beliau  juga  tidak  mengerti  apa 
yang  telah  diucapkannya.” 


Telah  menjadi  tabiat  Bilal  apabila  beliau  menghidap  demam,  beliau  selalunya 
berbaring  di  halaman  rumah,  dan  menangis  dengan  sekuat-kuat  hatinya.  Pada 
ketika  itu,  beliau  sedang  memperdengarkan  bait-bait  berikut: 


“Alangkah  baiknya,  jika  aku  melalui  malam  di  lembah  di  mana  rumput  liar  dan 
belalang  akan  berada  di  sekeliling  ku.  Dan  jika  aku  turun  pada  suatu  hari 
mengambil  air  di  Majnah  dan  alangkah  baiknya  kalau  aku  nampak  sha’mmah 
dan  tufail” 


Di  dalam  riwayat  ‘Bukhari’  tidak  disebut  mengenai  ‘Amir  bin  Fareehah,  tetapi 
Imam  Ahmad  di  dalam  ‘Musnad’nya  telah  meriwayatkan  tentang  ‘Amir  daripada 
Abdullah  bin  Urwah. 


Perhatikan  riwayat  ini  dengan  cermat.  Ummu  Rumman  r. a.  dan  Asma’  r. a.  juga 
berada  di  dalam  rumah  itu.  Ummul  Mu’minin  ‘Aishah  r. a. 

dipertanggungjawabkan  menjaga  orang-orang  sakit.  Adakah  munasabah 
tanggungjawab  penting  seperti  itu  diamanahkan  kepada  seorang  kanak-kanak 
perempuan  berusia  lapan  tahun  sedangkan  pada  masa  yang  sama  terdapat 
wanita  lain  yang  lebih  tua  di  dalam  rumah  itu?  Tugas  merawat  dan  menjaga  ini 
munasabah  jika  Ummul  Mu’minin  r. a.  sendiri  sudah  cukup  matang  dan  tahu 
tanggungjawabnya  . Tugas  melayan  orang  sakit  sebagaimana  yang  telah 
digambarkan  di  dalam  Tabaqat  Ibn  Sa’ad,  adalah  tidak  masuk  akal  untuk 
kanak-kanak  di  usia  8 atau  9 tahun. 


‘Aishah  r. a.  mengatakan  bahawa  beliau  menceritakan  keadaan  ayahnya,  ‘Amir 
bin  Fareehah  dan  Bilal  r. a.,  dengan  menyebut  bait-bait  ini  kepada  Rasulullah 
s. a. w.: 


“Mereka  ini  berjalan  terhuyung-hayang.  Mereka  menjadi  kurang  waras 
disebabkan  oleh  demam  yang  amat  kuat.” 


Keseluruhan  peristiwa  ini  membuktikan  bahawa  Ummul  Mu’minin  r. a.  telahpun 


menjadi  seorang  surirumah  pada  tahun  1 H.  Bayangkan  dia  meminta  izin 
suaminya  untuk  melawat  dan  merawat  orang  sakit.  Bayangkan  bagaimana 
sekembalinya,  beliau  r. a.  telah  mengulang  kesemua  bait-bait  yang  didengarinya, 
dan  memberi  tahu  suaminya  s.  a.  w.  bahawa  mereka  ini  melafazkan  bait-bait  ini 
di  dalam  keadaan  demam  kuat  dan  dalam  keadaan  tidak  sedar. 


Kesemua  perkara  ini  adalah  amat  payah  untuk  dilakukan  dan  difahami  oleh 
seorang  kanak-kanak  perempuan  berumur  sembilan  tahun  . Ini  adalah  urusan 
orang  dewasa  . Mengingati  dan  menghafal  syair-syair  adalah  mungkin,  hanya 
apabila  Ummul  Mu’minin  r. a.  telah  melalui  sebahagian  daripada  usianya  di 
dalam  persekitaran  begitu.  Walaubagaimanapun,  jika  kita  menerima  bahawa 
beliau  hidup  bersama  suami  (Rasulullah)  sewaktu  berusia  sembilan  tahun  dan 
beliau  dilahirkan  setelah  tahun  kelima  Kerasulan,  tidak  wujud  persekitaran 
rumah  yang  sedemikian  kerana  pada  masa  itu  rumah  mereka  dipenuhi  dengan 
bacaan  al-Quran  dan  bukannya  syair.  Bila  dan  di  mana  beliau  (‘Aishah)  belajar 
syair  ini?  Jawapan  mudahnya  ialah:  ‘beliau  telah  dilahirkan  sebelum  Zaman 
Kerasulan,  mindanya  telah  terdidik  dengan  kesusasteraan  sebagaimana 
penduduk  Mekah  yang  lain’.  Kita  akan  membincangkan  hal  ini  dengan  lebih 
lanjut  di  halaman  yang  selanjutnya. 


HUJAH  KE-20  - KEMAHIRAN  DALAM  SASTERA.  ILMU 
SALASILAH  DAN  SEJARAH  SEBELUM  ISLAM 


Waliuddin  Al-Khateeb,  penulis  Mishkath  menulis: 


“Saidatina  ‘Aishah  r. a.  merupakan  seorang  wanita  yang  faqih,  alim,  fasih,  dan 
fazilah.  Beliau  paling  banyak  meriwayatkan  hadis  daripada  Rasulullah  s. a. w. 
Beliau  r. a.  sangat  mahir  dalam  sejarah  peperangan  dan  syair-syair  Arab 
( sebelum  kedatangan  Islam). ”(‘Mishkat’,  m/s  612) 


Anak  saudaranya  Urwah  r. a.  menjelaskan  bahawa  beliau  tidak  pernah 
menjumpai  seseorang  yang  lebih  mahir  daripada  Saidatina  ‘Aishah  r. a.  di  dalam 
bidang  tafsir  al-Qur’an,  ilmu  Fara’id,  hukum  halal-haram,  hukum  fiqah,  syair, 
perubatan,  sejarah  Arab  dan  ilmu  salasilah.  (‘Al-Bidayah  wan-Nihayah’,  Jilid  VIII, 
m/s  92) 


‘Ata  bin  Abi  Rabah  mengatakan  bahawa  Ummul  Mu’minin  r. a.  adalah  seorang 
ahli  fiqah  yang  paling  hebat,  seorang  ulama’  yang  paling  tinggi  pengetahuannya 
dan  seorang  pemikir  yang  paling  tinggi  tahap  pemikirannya.  (‘Al-Bidayah  wan- 
Nihayah’,  Jilid  VIII,  m/s  92) 


Abu  Musa  Ashaari  r. a.  berkata  “Apabila  kami,  para  sahabat  mengalami  kesulitan 


dalam  memahami  hadis  nabi,  kami  akan  mendapat  penyelesaian  yang  mudah 
daripada  beliau”  (Tirmizi’,  ‘Al-Bidayah  wan-Nihayah) 


Abui  Zinad  menceritakan  bahawa  beliau  belum  pernah  melihat  seorang  lelaki 
yang  lebih  mahir  dalam  syair  berbanding  Urwah  . Beliau  telah  bertanya  kepada 
Urwah,  “Bagaimana  anda  boleh  menjadi  seorang  yang  sangat  hebat  dalam 
syair?”  Urwah  telah  menjawab  bahawa  beliau  mewarisinya  daripada  ibu 
saudaranya  Aishah  r. a.;  dan  menambah,  apabila  berlaku  sebarang  peristiwa, 
beliau  (‘Aishah  r. a.)  akan  melafazkan  secara  spontan  serangkap  syair  yang 
menggambarkan  keadaan  itu. 


Musa  bin  Talhah  menceritakan  bahawa  beliau  tidak  pernah  menemui  seseorang 
yang  lebih  petah  berbicara  dari  Aishah  r. a.  Urwah  r. a.  berkata  bahawa  beliau 
pernah  bertanya  kepada  Ummul  Mu’minin  r. a.,  “Wahai  ibu  saudaraku!  Saya 
tidak  hairan  bagaimana  anda  menjadi  seorang  yang  faqih,  ke  rana  anda  adalah 
isteri  kepada  Rasulullah  s. a. w.  dan  anak  perempuan  kepada  Abu  Bakar  r. a.  Saya 
juga  tidak  hairan  kerana  anda  dapat  mengingat  syair  dan  mahir  tentang  sejarah 
kerana  anda  adalah  anak  kepada  Abu  Bakar,  orang  yang  paling  alim.  Akan 
tetapi  saya  hairan  dengan  pengetahuan  anda  yang  mendalam  dalam  perubatan, 
daripada  manakah  anda  mempelajarinya?”  Ummul  Mu’minin  r. a.  menepuk  bahu 
Urwah  dan  berkata,  “Wahai  Urwah!  Rasulullah  s. a. w.  menderita  sakit  di  hari- 
hari  terakhir  kehidupannya,  dan  ramai  utusan  yang  datang  melihatnya  dari 
setiap  ceruk,  dan  mereka  mecadangkan  ubat-ubatan  untuknya  s. a. w , dan  saya 
memberikan  ubat  kepadanya  menurut  cadangan-cadangan  tersebut. 


Untuk  mencapai  kecekapan  di  dalam  kesusateraan  Arab,  syair,  ilmu  salasilah 
dan  sejarah  Arab,  memerlukan  masa  yang  lama  dan  seorang  pelajar  hendaklah 
cukup  berumur  untuk  memahami  dan  mengingati  ilmu  tersebut.  Dan  kita  tahu 
bahawa  ilmu  salasilah  dan  sejarah  Arab  adalah  topik  yang  membosankan. 


Berdasarkan  riwayat  Hisham,  beliau  (‘Aishah)  masih  lagi  seorang  kanak-kanak 
berumur  lapan  tahun,  semasa  berlakunya  peristiwa  Hijrah.  Abu  Bakar  r. a., 
meninggalkan  keluarganya  di  Mekah  dan  berhijrah  ke  Madinah.  Selepas 
beberapa  bulan  , beliau  membawa  ahli  keluarganya  (melalui  sahabatnya)  . 
Beliau  membawa  ahli  keluarganya  datang  ke  Madinah,  dan  Saidatina  ‘Aishah 
mulai  tinggal  bersama  suaminya  Rasulullah  setelah  beberapa  hari  tiba  di 
Madinah.  Dalam  tempoh  yang  sebegitu  singkat  beliau  tidak  akan  mendapat 
sebarang  peluang  untuk  menimba  ilmu  dan  pengalaman  daripada  ayahnya. 


Di  Madinah,  aktiviti  Rasulullah  s. a. w.  adalah  amat  berbeza  berbanding  semasa 
berada  di  Mekah.  Di  sini  baginda  mengajarkan  al-Qur’an,  solat  dan  puasa,  dan 
menyebarkan  Islam  ke  wilayah-wilayah. luar.  Persekitaran  ini  tiada  kaitan 
langsung  dengan  ilmu  salasilah  , ilmu  sejarah  dan  syair  . Saidatina  ‘Aishah  tidak 


mungkin  dapat  mencapai  kemahiran  dengan  memahami  dan  menyesuaikan 
syair-syair  melainkan  beliau  telah  melalui  masa  yang  agak  panjang  untuk 
memerhati  dan  mempelajari  syair.  Beliau  telah  menghafal  rangkap-rangkap  syair 
Arab  yang  terbaik  yang  akan  diungkapkan  bersesuaian  dengan  keadaan.  Beliau 
juga  telah  memahami  dengan  mendalam  rangkap-rangkap  prosa.  Hadis  yang 
dinyatakan  oleh  Ummu  Zar’i,  yang  diriwayatkan  dalam  ‘Muslim’,  merupakan 
karya  agung  sasteranya. 


Dengan  itu,  boleh  disimpulkan  bahawa  Ummul  Mu’minin  r. a.  adalah 
merupakan  seorang  wanita  yang  dewasa  sebelum  perkahwinannya.  Beliau  telah 
memperolehi  kemahiran  ini  samada  dengan  belajar  atau  memerhati  ayahnya. 
Disebabkan  oleh  daya  ingatan  dan  kebijaksanaannya  yang  luar  biasa,  beliau 
telah  mencapai  kecemerlangan  di  dalam  ilmu  salasilah  Arab,  juga  kemahiran 
yang  tinggi  di  dalam  syair  dan  sejarah. 


Saidatina  ‘Aishah  r. a.  berkata:  “Suatu  hari,  Rasulullah  sedang  membaiki 
kasutnya  dan  saya  memerhatikannya.  Dengan  melemparkan  pandangannya  ke 
arah  saya,  baginda  s. a. w.  bertanya,  “Kenapa?  Kamu  merenung  saya  dengan 
begitu  tekun.”  Saya  menjawab,  “Saya  melihat  kesepadanan  rangkap  syair  oleh 
Abu  Bakr  al-Hazli  pada  diri  kamu.  Jika  beliau  masih  hidup,  beliau  tidak  akan 
menemui  orang  lain  yang  lebih  sesuai  untuk  rangkap  syairnya.”  Baginda  s. a. w. 
bertanya  kepada  saya  apakah  rangkap  tersebut.  Kemudian  Ummul  Mu’minin  r. a. 
berkata: 


“Sesuatu  yang  tidak  ada  padanya  kekejian,  dan  daripada  kekotoran  pemerah 
susu  dan  daripada  setiap  penyakit  yang  berjangkit,  (dan)  apabila  kamu  melihat 
kepada  garis-garis  di  wajahnya,  (kamu  akan  melihat)  ia  bercahaya,  sebagaimana 
pipi  yang  terang  bercahaya.” 


Mendengarkan  rangkap  ini,  Rasulullah  s. a. w.  amat  gembira,  sambil  menggeleng- 
geleng  kepalanya,  baginda  bersabda,  “Ia  amat  menyenangkan  saya,  syair  ini 
tepat  pada  tempatnya” 


Ini  bermakna  bahawa  Ummul  Mu’minin  r. a.  bukanlah  sekadar  seorang  wanita 
alim  yang  kaku  bahkan  Rasulullah  s. a. w.  sendiri  juga  bukanlah  seorang  yang 
hambar  dan  membosanknan. 


Sewaktu  adiknya  Abdur  Rahman  meninggal  dunia,  beliau  (‘Aishah  r. a.)  dengan 
spontan  mengungkapkan  bait-bait  ini: 


“Kita  berdua  adalah  diibaratkan  seperti  dua  orang  pengiring  raja  Jazimah. 
Untuk  suatu  tempoh  yang  lama,  sangat  lama  mereka  bersahabat  hinggakan 
orang  berkata  bahawa  tidak  mungkin  mereka  akan  berpisah.  Namun  apabila 


kami  berpisah,  meskipun  saya  dan  Tuan  telah  bersama  dalam  tempoh  yang 
lama,  tetapi  rasanya  kami  tidak  pernah  tinggal  bersama  walaupun  satu  malam.” 


Ungkapan-ungkapan  Ummul  Mu’minin  r. a tentang  syair  , sejarah  dan  salasilah 
yang  ditemui  di  dalam  kitab-kitab  hadis,  sejarah  dan  kesusateraan  boleh 
dirumuskan  bahawa  beliau  adalah  seorang  ahli  hadis,  ahli  feqah,  ahli  tafsir  al- 
Quran,  ahli  sejarah  dan  pakar  salasilah  yang  terhebat  di  zamannya. 


Dengan  tujuan  untuk  menenggelamkan  ketokohan  Aishah  r. a.  dalam  bidang 
keilmuan  dan  kesusasteraan,  orang-orang  Shiah  mencipta  cerita  kononnya 
Ummul  Mu’minin  suka  bermain  dengan  anak  patung  dan  anak  patung  ini 
menjadi  sebahagian  penting  dari  hidupnya.  Bahkan  apabila  Rasulullah  s. a. w. 
kembali  daripada  Perang  Tabuk,  baginda  s. a. w.  melihat  anak  patung  yang  dihiasi 
di  suatu  sudut  rumahnya,  meskipun  setelah  sembilan  tahun  menjadi  isteri 
Rasulullah  s. a. w!!  Dalam  erti  kata  lain,  beliau  (‘Aishah)  tidak  melakukan 
sebarang  kerja,  melainkan  berterusan  bermain  dengan  anak  patungnya, 
walaupun  setelah  menjadi  salah  seorang  daripada  ahli  keluarga  Nabi  s. a. w. 


Sedangkan,  fakta  sebenarnya  ialah  setelah  menjadi  isteri  Nabi  s. a. w.,  Ummul 
Mu’minin  r. a.  telah  pun  mencapai  tahap  kemuncak  di  bidang  keilmuan  di  mana 
beliau  mampu  meletakkan  prinsip-prinsip  asas  hukum  fiqah  dan  hadis  yang 
diakui  dan  diguna  pakai  oleh  sahabat-sahabat  r. a. 


Contohnya,  Ummul  Mu’minin  memperkenalkan  satu  prinsip  iaitu  suatu  yang 
bercanggah  dengan  al-Quran  tidak  sekali-kali  akan  diterima,  sama  ada  ia 
ditakwil  atau  sememangnya  yang  ditolak. 


Untuk  mendapat  gambaran  yang  lebih  jelas  perhatikan  riwayat  tentang  orang 
kafir  yang  telah  terbunuh  di  dalam  Perang  Badar.  Rasulullah  s.  a.  w. 
mencampakkan  mayat  mereka  ke  dalam  satu  lubang  dan  sambil  berdiri  di  tepi 
lubang  tersebut  baginda  mengucapkan,  “Adakah  kamu  dapati  apa  yang 
dijanjikan  oleh  tuhanmu  benar.”  Lalu  para  sahabat  bertanya:  “Wahai 

Rasulullah!  Adakah  kamu  bercakap  dengan  orang  yang  telah  mati?  Baginda 
kemudiannya  menjawab:  “Kamu  tidak  akan  mendengar  lebih  daripada  mereka, 
cuma  mereka  tidak  dapat  menjawab.”  Mendengarkan  ini  Ummul  Mu’minin  r. a. 
berkata,  “ Rasulullah  tidak  pernah  mengucapkan  perkara  tersebut,  sebaliknya 
baginda  telah  mengucapkan:  “Kini  mereka  tahu  sesungguhnya  apa  yang  aku 
cakapkan  adalah  benar  ”.  Baginda  s. a. w.  tidak  mungkin  melafazkan  kata-kata 
sebagaimana  riwayat  di  atas,  kerana  Allah  Yang  Maha  Esa  telah  berkata: 
“Sesungguhnya  kamu  tidak  akan  dapat  membuatkan  orang  yang  telah  mati 
mendengar.”  (Bukhari  Jilid  I,  m/ s 183) 


Suatu  contoh  lagi  ialah  apabila  hampir  meninggal  dunia  Saidina  Umar  r. a.  telah 
mengucapkan  hadis  Nabi  ini:  “Sesungguhnya,  mayat  akan  diazab  dengan 
ratapan  daripada  ahli  keluarganya.”  Mendengarkan  ini,  Saidatina  ‘Aishah  r. a. 


berkata:  “Semoga  Allah  yang  Maha  Kuasa  mencucuri  rahmat  kepada  Umar  r. a. 
Rasulullah  s. a. w.  tidak  pernah  mengucapkan  hadis  ini,  yakni  bahawa  Allah 
S. W. T.  memberi  azab  terhadap  orang  Mu’min  disebabkan  oleh  ratapan  daripada 
ahli  keluarganya,  sebaliknya  Rasulullah  s. a. w.  telah  mengucapkan  bahawa  Allah 
S. W. T.  akan  melipatgandakan  azab  terhadap  orang  kafir  lantaran  ratapan  oleh 
ahli  keluarganya.  Dan  al-Qur’an  itu  adalah  mencukupi  bagi  kamu,  dan 
seseorang  tidak  akan  menanggung  dosa  orang  lain.” 


Di  dalam  riwayat  yang  lain  beliau  (Aishah)  menjelaskan,  “Apa  yang  sebenarnya 
berlaku  ialah  seorang  perempuan  Yahudi  telah  meninggal  dunia,  dan  ahli 
keluarganya  telah  meratapi  kematiannya.  Dengan  menujukan  kepada  mereka, 
Rasulullah  s. a. w.  telah  mengucapkan:  “Mereka  ini  sedang  meratapi  kematian 
beliau,  sedangkan  beliau  diazab  di  dalam  kuburnya.”  (Bukhari,  Jilid  I,  m/s  172,/ 
‘Muslim’,  Jilid  I,  m/s  303) 


Teguran  yang  diberikan  oleh  Ummul  Mu’minin  r. a.  dalam  dua  peristiwa  ini, 
mengasaskan  prinsip-prinsip  fiqah  dan  hadis  sebagaimana  berikut  : 


1-  Bila  makna  sesuatu  hadis  bercanggah  dengan  al-Quran,  walau 
betapa  tinggi  kedudukan  sanadnya,  ianya  adalah  tertolak.  Prinsip  ini 
digunakan  oleh  fiqah  mazhab  Hanafi. 


2 - Walau  setinggi  manapun  kedudukan  seseorang  perawi,  sesuatu  hadis  tetap 
tidak  akan  diterima  sekiranya  dia  meriwayatkan  sesuatu  yang  bercanggah 
dengan  al-Quran.  Tiada  siapa  akan  mencapai  kedudukan  seumpama  Saidina 
Umar  r. a.  dan  Saidina  Abdullah  bin  Umar  r. a.  Apabila  Ummul  Mu’minin  r. a. 
mengutamakan  ‘prinsip’  bila  berdepan  dengan  ‘peribadi’  perawi,  suatu  prinsip 
lain  diperkenalkan  iaitu,  ‘ bila  sahaja  seorang  perawi  dibandingkan  dengan  satu 
prinsip  maka  perawi  itu  akan  ditolak  dan  prinsip  itulah  yang  akan  diterima 
pakai. 


3-  Apabila  seseorang  mengatakan  sesuatu  yang  bercanggah  dengan  al-Quran 
atau  prinsip  ini,  beliau  dianggap  telah  tersalah  faham  atau  tidak  dapat 
mengingati  peristiwa  tersebut  dengan  tepat  ataupun  mungkin  beliau  tidak  dapat 
memahami  kedudukan  sebenar  peristiwa  itu. 


4-Sesungguhnya  al-Quran  itu  adalah  mencukupi  untuk  perkara  berkenaan 
Kaedah  dan  Rukun  keimanan.  Oleh  itu  kita  tidak  perlu  menyokong 
riwayat  tersebut. 


5-  Sayugia  diingat,  siapakah  Saidina  Umar  r. a.  ini.  Sedangkan  peribadi  agung 
seperti  Saidina  Umar  r. a.  tidak  boleh  diterima  sekiranya  riwayatnya  bercanggah 
dengan  al-Quran  . Lalu  , bagaimana  mungkin  kita  bertaqlid  buta  kepada 


seseorang  yang  berjuta  kali  lebih  rendah  daripada  Umar  r. a..  Sekiranya  telah 
jelas  terdapat  kecacatan  dalam  di  dalam  sesuatu  riwayat  maka  riwayat  tersebut 
hendaklah  ditolak. 


Apabila  Saidina  Abdullah  bin  Umar  r. a.  meriwayatkan  hadis  di  atas,  Ummul 
Mu’minin  r. a.  berkata:  “Semoga  Allah  mengampuni  segala  dosa  Abu  Abdur- 
Rahman.  Beliau  tidak  berdusta.  Akan  tetapi  mungkin  beliau  terlupa  atau 
tersilap.”  (‘Muslim’,  Jilid  I,  m/s  303) 


Dari  ungkapan  ini,  Ummul  Mu’minin  r. a.  mengasaskan  satu  lagi  prinsip,  iaitu; 


6-  Walau  bagaimana  jujur  dan  terpercayanya  seseorang  perawi,  meskipun  dia 
adalah  seorang  daripada  sahabat  yang  adil  yang  sememangnya  tidak  pernah 
berdusta,  mereka  mungkin  melakukan  kesilapan  iaitu  samada  ia  terlupa  atau 
kurang  memahami  maksud  sebenar.  Tiada  seorang  pun  yang  terkecuali  daripada 
kesilapan  seperti  itu. 


Oleh  itu  tidak  semestinya  setiap  riwayat  perawi  yang  thiqah  adalah  tepat  . Boleh 
jadi  beliau  tersilap  dalam  merawikan  atau  dia  tidak  mendengar  percakapan 
dengan  lengkap. 


Apabila  kemungkinan  seperti  itu  berlaku  di  kalangan  sahabat  r. a.,  untuk 
menganggap  bahawa  Hisham  terselamat  dan  bebas  daripada  kekurangan  atau 
kecacatan  , adalah  sama  seperti  mencela  kesucian  dan  kebenaran  Nabi  s. a. w. 
dan  juga  suatu  serangan  terhadap  kehormatan  sahabat  r. a.  Ulama  hadis 
menamakan  riwayat  sedemikian  sebagai  riwayat  ‘mungkar’  ( yang  disangkal)  . 
Oleh  kerana  itu,  masyhur  di  kalangan  mereka  istilah  seperti  mungkarat  Sufyan 
Uyainah,  Hammad  ibn  Salamah  dan  Sharik  bin  Abdullah  Al-Madani. 


Berdasarkan  alasan  ini  ulama  hadis  dan  juga  ahli  feqah  bersepakat  bahawa 
setiap  manusia,  secara  semulajadi,  mempunyai  mempunyai  sifat  pelupa  dan 
melakukan  kesilapan.  Ada  kemungkinan  seorang  sahabat  r. a.  melakukan 
kesilapan  dalam  memindahkan  lafaz  , ataupun  telah  tersilap  dalam  memahami 
maksudnya  yang  sebenar,  atau  mungkin  juga  beliau  tidak  menyaksikan 
keseluruhan  peristiwa  yang  berlaku  dan  membuat  kesimpulan  yang  salah. 
Ataupun  mungkin  telah  mendengar  sebahagian  daripada  percakapan  dan 
mengeluarkan  pendapat  berdasarkan  pertimbangannya  sendiri.  Mungkin  juga 
beliau  telah  terkeliru  bila  menyaksikan  hanya  sebahagian  daripada  sesuatu 
peristiwa.  Apabila  kita  menimbangkan  kemungkinan  kecacatan  ini  dalam 
riwayat  sahabat  kita  sepatutnya  perlu  lebih  berhati-hati  sebelum  menerima 
riwayat  dari  perawi  bukan  sahabat.  Dan  sekiranya  sebarang  kelemahan  ditemui 
di  dalam  mana-mana  riwayat,  maka  kita  perlu  lebih  berhati-hati  sebelum 
menerima  riwayat  tersebut.  Dengan  itu  setinggi  manapun  sanad  sesuatu  hadis 
ianya  tetap  dikatakan  ‘zanni’  (sangkaan  kuat)  dan  setiap  peringkat  tidak  terlepas 
dari  ‘zann’.  Bezanya  di  dalam  hadis  mutawatir  tahap  ‘zann’  (keraguan)  adalah 
paling  sedikit  berbanding  hadis  ahad.  Di  dalam  riwayat  Hisham  ini  kita  dapati 


ada  ‘keraguan”  di  setiap  peringkat  perawi. 


Jikalau  bilangan  perawi  lebih  sedikit  di  dalam  sesuatu  sanad  maka  semakin 
berkuranglah  ‘zann’  ( keraguan)  nya.  Itulah  sebabnya  mengapa  ulama  hadis 
akan  mengelaskan  sesebuah  hadis  yang  mempunyai  bilangan  dan  peringkat 
perawi  yang  sedikit  , sebagai  ‘Alee’  (yang  lebih  tinggi)’,  sementara  sebuah  hadis 
yang  mempunyai  bilangan  dan  peringkat  perawi  yang  banyak,  sebagai  ‘Safil’ 
(tahap  yang  lebih  rendah) . 


Sebagai  contohnya,  Imam  Bukhari  menukilkan  sebuah  riwayat  melalui  sanad 
ini: 


“Al-Humaidi  menceritakan  bahawa  Sufyan  berkata  kepadanya,  daripada  al- 
Zuhri,  daripada  Urwah,  daripada  ‘Aishah...”  Di  dalam  ‘sanad’  ini,  terdapat  lima 
orang  perawi  yang  menghubungkan  antara  Rasulullah  s. a. w.  dan  Bukhari. 
Berlainan  dengan  riwayat  yang  kedua  yang  telah  disampaikan  melalui  cara  ini: 


“Abu  ‘Asim  menceritakan  bahawa  Ad-Duhak  berkata  kepadanya,  daripada 
Salamah  bin  Al-Akwa’...”  Di  dalam  sanad  ini  hanya  terdapat  tiga  orang  perawi. 
Tahap  keraguan  di  dalam  riwayat  ini  adalah  kurang  berbanding  dengan  riwayat 
pertama.  Riwayat  kedua  dikatakan  ‘alee’  manakala  riwayat  kedua  dikatakan 
‘safil’.  Riwayat  yang  kedua  adalah  salah  satu  dari  ‘thulathiyyat’  Imam 
Bukhari(  iaitu  yang  mempunyai  sanad  yang  paling  sedikit  (iaitu  tiga  orang 
perawi)  dalam  saheh  Bukhari.  Di  dalam  Bukhari  hanya  terdapat  23  thulathiyyat; 
riwayat  yang  lain  adalah  lebih  rendah  tarafnya  daripada  23  riwayat  ini.  Dengan 
menggunakan  asas  yang  sama,  bahawa  riwayat-riwayat  Bukhari  yang 
mempunyai  empat  peringkat  perawi  di  dalam  sanadnya  , akan  menjadi  ‘alee’ jika 
dibandingkan  dengan  riwayat  yang  mempunyai  lima  peringkat  perawi  di  dalam 
sanadnya. 


Bila  Imam  Abu  Hanifah  r. a.  dan  Imam  Malik  r. a.  menukilkan  mana-mana 
riwayat,  kadangkala  terdapat  dua  atau  tiga  orang  perawi  di  dalam  sanadnya. 
Terutama  dalam  riwayat  Imam  Abu  Hanifah  di  mana  ada  riwayat  yang  hanya 
mempunyai  seorang  perawi  iaitu  sahabat  r. a..  Kesemua  riwayat  oleh  mereka  ini 
akan  menjadi  ‘alee’  daripada  Bukhari.  Malahan,  Riwayat  Bukhari  yang  paling 
‘alee’  ( tinggi  ) pun  adalah  ‘safil’  ( rendah)  berbanding  riwayat  Abu  Hanifah  dan 
Imam  Malik. 


Ummul  Mu’minin  ‘Aishah  r. a.  telah  meletakkan  satu  kaedah  asas  fiqah  dan 
hadis  yang  penting.  Peribadi  agung  Ummul  Mu’minin  r. a.  telah  membezakan 
dengan  jelasnya  di  antara  al-Quran  dan  as-Sunnah,  dan  beliau  telah 
menjelaskan  bahawa  ‘zann’  iaitu  sesuatu  yang  mempunyai  keraguan  tidak  boleh 
mengatasi  yang  ‘mutlak’  . Di  dalam  Islam,  hanya  ‘Kalam  Allah’  iaitu  al-Qur’an, 
yang  dijamin  ‘tepat  dan  sempurna  ’ sementara  hadith  Nabi  s. a. w adalah  ‘zann’ 
( yang  mempunyai  keraguan)  kerana  ianya  diriwayatkan  oleh  manusia  dan 


‘kekurangan’  adalah  sifat  semulajadinya.  Tidak  pernah  wujud  manusia  yang 
tidak  mempunyai  kelemahan  ini. 


Kami  telah  membaca  buku  ‘Sirah  ‘Aishah’  karya  Syed  Sulaiman  Nadwi.  Beliau 
telah  menulis  secara  ringkas  tentang  perkahwinan  Aishah  pada  mukasurat  225 
di  dalam  buku  tersebut.  Di  situ,  beliau  juga  telah  menyatakan  usia  Aishah  r. a., 
adalah  sembilan  tahun  semasa  berkahwin  dengan  Rasulullah  s. a. w..  Sudah 
tentu  kami  amat  kesal  dengan  kenyataan  ini  dan  kami  mengambil  masa  lima 
puluh  tahun  untuk  membetulkan  fakta  ini. 


Hadis  oleh  Fatimah  binti  Qais  adalah  satu  contoh  lain,  di  mana  beliau 
menyatakan  bahawa  seorang  wanita  yang  diceraikan  tidak  akan  sekali-kali  akan 
mendapat  rumah  untuk  tinggal,  mahupun  sebarang  nafkah.  Amirul  Mu’minin 
Saidina  Umar  r. a.  telah  menolak  ‘hadis’  ini  sambil  memberi  peringatan  bahawa 
kita  tidak  boleh  mengingkari  Kitab  Allah  hanya  dengan  berdasarkan  kata-kata 
seseorang.  Kami  telah  menghuraikan  peristiwa  ini  di  dalam  buku  kami  yang 
terdahulu  yang  bertajuk  ‘Usul-e-Fiqah’  dan  di  dalam  sebuah  buku  baru  yang 
berjudul  ‘Isal-e-Sawab  Qur’an  ki  Nazer  mein’.  Di  sini  kami  hanya  ingin 
menukilkan  kata-kata  yang  diucapkan  oleh  Ummul  Mu’minin  r. a.  berkenaan 
‘hadis’  Fatimah  binti  Qais  tersebut: 


“ Tidak  ada  kebaikan  bagi  Fatimah  menyebutkan  hadis  ini  (‘Saheh  Bukhari’, 
Jillid  I,  m/ s 485  / Jilid  II,  m/ s 803). 


Satu  lagi  riwayat  pula  dinyatakan  begini: 


“Adapun  beliau  tidak  mendapat  apa-apa  kebaikan  dengan  menyebutkannya.” 
(‘Saheh  Bukhari’,  Jilid  II,  m/s  802  / ‘Muslim’,  Jilid  I,  m/s  485) 


Qasim  bin  Muhammad  berkata  Ummul  Mu’minin  berkata  kepada  Fatimah  binti 
Qais  , “Tidakkkah  kamu  takut  kepada  Allah?”  (Saheh  Bukhari,  Jilid  I,  m/s  803). 


Jika  kami  ingin  mengumpulkan  riwayat-riwayat  yang  disanggah  oleh  Umul 
Mu’minin  tentunya  kami  akan  dapat  menghasilkan  sebuah  buku.  Tunggulah 
buku  kami  “Sirah  Aisha”  yang  akan  membincangkan  perkara  ini  dengan 
terperinci. 


(Nota:  Allama  Habibur  Rahman  Siddiqui  Kandhalwi  tidak  dapat 

menyempurnakan  buku  nya,  ‘Sirah  ‘Aishah’  disebabkan  oleh  sakitnya  yang 
panjang  dan  berterusan  ) 


Kami  memang  mengakui  bahawa  Hisham  adalah  seorang  perawi  ‘thiqah”.  Beliau 
adalah  salah  seorang  perawi  dalam  “Saheh  Bukhari”.  Beliau  adalah  seorang  yang 
boleh  dipercayai,  seolah-olah  turun  daripada  langit  di  dalam  bentuk  yang  suci. 
Namun  kami  katakan  bahawa  Hisham  yang  kami  hormati  ini  telah  terlupa 
angka  “sepuluh”  ketika  daya  ingatannya  lemah  . Dan,  hakikanya  apa  yang 
dinyatakan  oleh  Hisham  adalah  tidak  benar.  Ianya  tidak  benar  kerana  adalah 
tidak  masuk  akal  Ummul  Mu’minin  menguasai  bidang  kesusateraan,  ilmu 
salasilah,  sejarah  dan  pidato  semasa  berumur  sembilan  tahun.  Dan,  jika  ianya 
mungkin,  bantulah  kami  sekurang-kurangnya  menguasai  Bahasa  Inggeris 
supaya  kami  dapat  membidas  kembali  tulisan-tulisan  beracun  seumpama  ini  di 
dalam  bahasa  ini. 


HUJAH  KE-21  - KEINGINAN  MENDAPATKAN  ANAK  DAN 
NALURI  KEIBUAN  TIDAK  MUNGKIN  TIMBUL  DARI 
KANAK-KANAK  BAWAH  UMUR 


Adalah  suatu  naluri  semulajadi  seorang  wanita  dewasa  yang  telah 
berkahwin  berkeinginan  untuk  mendapatkan  anak.  Ia  adalah  suatu  perasaan 
semulajadi  yang  mana  tiada  seorang  pun  menafikannya.  Dan  perasaan  ini,  yang 
disebut  sebagai  ‘naluri  keibuan’,  tidak  mungkin  timbul  di  dalam  jiwa  seorang 
kanak-kanak  perempuan  kecil  , sebagaimana  seorang  kanak-kanak  lelaki  di 
bawah  umur  tidak  mempunyai  keinginan  untuk  menjadi  seorang  ayah. 


Adalah  suatu  kebiasaan  di  Tanah  Arab,  bahawa  bila  sahaja  seseorang 
menjadi  ayah,  beliau  akan  mengambil  ‘kunniyah’(nama  timangan)  sempena 
nama  anaknya  yang  dikasihi.  ‘Kunniyah’  ini  seringkah  diambil  daripada  nama 
anak  lelaki  sulung,  sebagaimana  Abu  Talib,  namanya  yang  sebenar  ialah  Abd 
Manaf  dan  Talib  adalah  anak  lelakinya.  Abui  Qasim  adalah  kunniyah  Rasulullah 
s. a. w.  sempena  nama  anak  lelaki  sulungnya  yang  bernama  Qasim.  Abui  Hassan 
adalah  kunniyah  Saidina  Ali  r. a.,  yang  diambil  daripada  nama  anak  lelaki 
sulungnya,  Hassan  r. a. 


Dengan  cara  yang  sama,  apabila  seseorang  wanita  telah  mendapat  anak 
setelah  perkahwinan,  beliau  akan  menggunakan  kunniyah  berdasarkan  nama 
anaknya  dan  akan  dikenali  dengan  nama  timangan  ini.  Dengan  berpandukan 
kepada  kunniyah  , orang  akan  mengetahui  bahawa  beliau  adalah  seorang  ibu 
kepada  anaknya.  Contohnya  seperti  Ummu  Habibah  r. a.,  Ummu  Salamah’  r. a., 
dan  Ummu  Sulaim  r. a. 


Kunniyah  ini  akan  mengukuhkan  lagi  kedudukan  seseorang  di  dalam 
masyarakatnya.  Apabila  beliau  dipanggil  dengan  menggunakan  kunniyah  , akan 
timbul  suatu  perasaan  bahawa  beliau  adalah  seorang  ayah  kepada  anaknya,  dan 


dengan  menjadi  seorang  ayah,  tanggungjawab  kebapaan  dipikul  olehnya.  Dengan 
cara  yang  sama,  apabila  disebutkan  seseorang  wanita  disebut  ‘ibu  kepada....’, 
maka  wanita  ini  akan  dapat  merasai  dirinya  adalah  seorang  ibu,  dan  ini  akan 
memuaskan  naluri  keibuannya. 


Bahkan,  setiap  perempuan  yang  telah  berkahwin  akan  mengimpikan 
untuk  mendapat  anak  setelah  beberapa  ketika  berkahwin.  Malah,  wanita  yang 
tiada  anak  seringkali  mengambil  anak  angkat  daripada  keluarga  lain  untuk 
mememuaskan  naluri  keibuannya  bila  anak  angkat  memanggilnya  dengan 
panggilan  ‘ibu’.  Dan,  keinginan  seperti  ini  tidak  mungkin  timbul  di  hati  seorang 
kanak-kanak  perempuan  yang  masih  mentah. 


Aishah  r. a.  tidak  mempunyai  anak  kandung,  namun  pada  suatu  hari  di 
bawah  tekanan  naluri  semulajadinya,  beliau  berkata,  “Wahai  Rasulullah! 
Kesemua  isterimu  yang  lain  telah  mengambil  kunniyah  daripada  nama  anak 
lelaki  mereka.  Bagaimana  saya  boleh  gunakan  satu  kunniyah?”  Lalu  Baginda 
s. a. w.  menjawab,  “Ambillah  kunniyah  daripada  nama  Abdullah,  anak  lelakimu.” 
(Abu  Daud  & Ibn  Majah) 


Abdullah  adalah  merujuk  kepada  Abdullah  bin  Zubair  (anak  saudara 
lelakinya).  Jadi  kunniyah  bagi  Ummul  Mu’minin  r. a.  adalah  Ummu  Abdullah 
(r. a.).  (Sunan  Abu  Daud  m/s  679  & Ibn  Majah  (terjemahan  Jilid  II,  m/s  416 
dan  Tabaqat,  Jilid  VIII,  merujuk  kepada  “Perbincangan  mengenai  ‘Aishah.”) 


Syed  Sulaiman  Nadwi  menulis:  Abdullah  bermaksud  Abdullah  bin  Zubair 
iaitu  anak  saudara  Aishah  r. a.  dan  anak  lelaki  kakaknya  Asma’  r. a..  Beliau 
adalah  anak  lelaki  Islam  yang  pertama  selepas  Hijrah.  Aishah  r. a.  mengambilnya 
sebagai  anak  angkatnya  dan  menyayangi  beliau  dengan  sepenuh  hati.  Abdullah 
r. a.  juga  mengasihi  Aishah  r. a.  melebihi  ibu  kandungnya  sendiri.  Selain 
Abdullah,  Aishah  r. a.  telah  membesarkan  ramai  lagi  kanak-kanak  lain  (Muwatta’ 
Kitab-uz-Zakat) . 


Masruq  bin  Al-Ajda’  , Umarah  binti  ‘Aishah,  ‘Aishah  binti  Talhah,  ‘Amarah 
binti  Abdur-Rahman  (Ansariyah),  Asma’  binti  Abdur-Rahman  bin  Abu  Bakar, 
Urwah  bin  Az-Zubair,  Qasim  bin  Muhammad  dan  saudara  lelakinya,  dan 
Abdullah  bin  Yazid  adalah  mereka  yang  telah  dibesarkan  oleh  Saidatina  ‘Aishah 
r. a.  Beliau  (‘Aishah)  juga  telah  membesarkan  anak-anak  perempuan  Muhammad 
bin  Abu  Bakar  dan  mengaturkan  perkahwinan  mereka.  (Sirah  Aishah,  m/ s 182) 


Saidatina  ‘Aishah  r. a.  telah  mengambil  anak  saudaranya  menjadi  anak 
angkatnya.  Dengan  sebab  ini,  Saidatina  Asma’  r. a.  tidak  mengambil  kunniyah 
berdasarkan  nama  anak  lelakinya  itu  . Dan  juga,  oleh  kerana  Ummul  Mu’minin 
r. a.  telah  biasa  memanggil  Abdullah  sebagai  anaknya  semenjak  awal,  maka 


Rasulullah  s. a. w.  mencadangkan  kepadanya  untuk  mengambil  kunniyah 
berdasarkan  nama  anak  saudaranya  itu.  Dengan  cara  ini,  naluri  keibuannya, 
yang  menjadi  impian  setiap  wanita  muda,  akan  dapat  dipenuhi.  Hal  ini  sendiri 
adalah  satu  hujah  bahawa  beliau  telah  dewasa  pada  ketika  itu,  dan  Abdullah, 
sekiranya  menurut  riwayat  Hisham,  hanyalah  lapan  tahun  lebih  muda 
daripadanya.  Dalam  keadaan  ini,  Abdullah  lebih  sesuai  dipanggil  sebagai  ‘adik’, 
tetapi  tidak  mungkin  dipanggil  sebagai  ‘anak’.  Peristiwa  ini  membuktikan 
bahawa  Aishah  r. a.  adalah  seorang  wanita  yang  matang  semasa 
perkahwinannya.  Dan,  beliau  , sebagaimana  wanita  lain  mempunyai  naluri 
semulajadi  untuk  mempunyai  anak.  Itu  adalah  sebabnya  mengapa  beliau 
menganggap  anak  saudaranya  sebagai  anaknya,  dan  selaku  seorang  wanita  yang 
tiada  anak,  beliau  membesarkan  ramai  kanak-kanak  perempuan  untuk 
memenuhi  naluri  perasaan  kasih  dan  keibuannya. 


HUJAH  KE-22-  AISHAH  R.A.  SEBAGAI  IBU  ANGKAT 
KEPADA  BASHAR  R.A.  YANG  BERUMUR  TUJUH  TAHUN 
SELEPAS  PERANG  UHUD 


Terdapat  satu  riwayat  daripada  Bashar  bin  ‘Aqrabah  bahawa  ayahnya 
telah  mati  syahid  di  dalam  Peperangan  Uhud,  dan  beliau  sedang  menangis 
apabila  secara  tiba-tiba  Rasulullah  s. a. w.  datang  kepadanya  dan  berkata: 
“Adakah  kamu  tidak  suka  jika  saya  menjadi  ayah  kamu  dan  ‘Aishah  sebagai 
ibumu?” 


Adakah  ungkapan  “ Aishah  sebagai  ibumu.”  sesuai  diucapkan  untuk 

seorang  kanak-kanak  perempuan  berumur  sepuluh  tahun? 


Bukankah  ianya  sesuatu  yang  mustahil  untuk  perkataan-perkataan  ini 
diungkapkan  oleh  Rasulullah  s. a. w,  melainkan  Ummul  Mu’minin  ‘Aishah  pada 
ketika  itu  bukan  kanak-kanak  di  bawah  umur. 


Bashar  adalah  seorang  kanak-kanak  yang  berusia  6 atau  7 tahun.  Dalam 
erti  kata  lain,  seorang  kanak-kanak  perempuan  yang  berusia  sepuluh  tahun 
menjadi  ibu  angkat  kepada  seorang  kanak-kanak  lelaki  berusia  tujuh  tahun!!  Ia 
akan  menjadi  gurauan  yang  tidak  masuk  akal!. 


Pada  pandangan  kami,  umur  Ummul  Mu’minin  r. a.,  sekurang-kurangnya 
adalah  dua  puluh  satu  tahun  semasa  berlakunya  Perang  Uhud. 


HUJAH  KE-23-  WUJUDKAH  PERKAHWINAN  GADIS 


BAWAH  UMUR  DI  TANAH  ARAB  DAN  DALAM 
MASYARAKAT  BERTAMADUN? 


Satu  lagi  persoalan  timbul  iaitu  adakah  perkahwinan  gadis  bawah  umur 
menjadi  kebiasaan  di  kalangan  masyarakat  Arab,  khususnya  di  zaman 
Rasulullah  s. a. w. 


Apabila  kami  meneliti  sejarah  Arab,  kami  tidak  menemui  sebarang  contoh 
seumpama  ini  sebelum  dan  selepas  kedatangan  Islam.  Bahkan,  di  zaman 
Rasulullah  s. a. w.,  semua  gadis  berkahwin  setelah  mencapai  usia  dewasa. 
Malah,  seorang  ibu  yang  terhormat  tidak  sekali-kali  akan  bersetuju  untuk 
mengahwinkan  anak  gadisnya  yang  baru  baligh,  kerana  gadis  itu  masih  lagi 
mentah  untuk  memahami  tanggungjawab  dalam  perkahwinan.  Contohnya, 
mungkin  dia  gagal  menjalankan  tanggungjawab  bagaimana  untuk 
membesarkan  dan  menjaga  anaknya  dengan  baik.  Dalam  masyarakat  yang 
bertamadun  seoran  gadis  akan  berkahwin  bila  cukup  matang.  Tahap 
kematangan  biasanya  dicapai  bila  seorang  gadis  berusia  lapan  belas  tahun  ke 
atas,  sebagaimana  kata-kata  Imam  Abu  Hanifah  bahawa  umur  baligh  ialah 
lapan  belas  tahun.  Dan,  kami  berpendapat  gadis  yang  baligh  ( secara  fizikal) 
pada  usia  13-14  tahun,  tidak  akan  matang  di  segi  pemikiran  sehingga  berumur 
18  tahun  . Dalam  erti  kata  lain,  sifat  keanak- anakannya  tidak  akan  hilang 
semasa  tempoh  remaja  . 


Ini  adalah  sebabnya  mengapa  Rasulullah  s. a. w.  mengaturkan  perkahwinan 
anak-anak  gadisnya  hanya  setelah  mereka  mencapai  usia  matang.  Oleh  sebab 
peristiwa  sebelum  hijrah  tidak  direkodkan  dengan  lenngkap  di  dalam  sejarah, 
maka  kami  tidak  dapat  pastikan  berkenaan  usia  anak  perempuan  baginda  yang 
telah  berkahwin  di  Mekah.  Akan  tetapi,  baginda  s. a. w.  telah  mengaturkan 
perkahwinan  dua  orang  anak  gadisnya  selepas  Hijrah  , dan  kedua-duanya  telah 
berkahwin  di  usia  yang  cukup  matang. 


PERKAHWINAN  SAIDATINA  FATIMAH  R.A. 


Upacara  perkahwinan  Saidaitina  Fatimah  r. a.,  menurut  sebilangan  ahli  sejarah, 
telah  berlangsung  pada  bulan  Syawal  tahun  kedua  Hijrah;  dan  menurut 
beberapa  penulis  yang  lainnya  ia  berlangsung  di  bulan  Muharam  tahun  ketiga 
Hijrah.  Berapakah  usianya  yang  sebenar  pada  waktu  itu?  Ulama  hadis  dan  juga 
ahli  sejarah  bersetuju  bahawa  Saidatina  Fatimah  r. a.  telah  dilahirkan  pada  masa 
orang-orang  kafir  membina  semula  bangunan  Ka’abah.  Pada  waktu  itu  umur 
Rasulullah  s. a. w.  adalah  35  tahun,  dalam  erti  kata  lain,  Fatimah  dilahirkan  lima 
tahun  sebelum  Kerasulan.  Dengan  ini,  pada  masa  berlangsungnya  Hijrah  ke 
Madinah,  usia  Saidatina  Fatimah  adalah  lapan  belas  tahun  dan  pada  waktu 


perkahwinannya,  Fatimah  berusia  21  tahun. 


Hafiz  Ibn  Hajar  menulis  bahawa  Saidatina  Fatimah  r. a.  adalah  lima  tahun  lebih 
tua  daripada  Saidatina  ‘Aishah  r.a.(Al-Asabah,  Jilid  IV,  m/s  377) 


Namun,  di  waktu  yang  lain,  beliau  menyokong  kuat  pendapat  bahawa  majlis 
perkahwinan  Ummul  Mu’minin  r. a.  berlangsung  semasa  berusia  sembilan  tahun. 
Sekarang,  jika  kita  mempertimbangkan  fakta  bahawa  ‘Aishah  r. a.  adalah  lima 
tahun  lebih  muda  daripada  Fatimah  r. a.,  dan  Fatimah  telah  dilahirkan  lima 
tahun  sebelum  Kerasulan,  ini  bermakna  bahawa  Ummul  Mu’minin  dilahirkan 
pada  tahun  baginda  s. a. w.  diangkat  menjadi  rasul.  Dengan  itu  , usia  Ummul 
Mu’minin  r. a.  menjadi  lima  belas  tahun  pada  masa  beliau  mula  hidup  bersama 
Rasulullah  s. a. w.  Bagaimanakah  ia  boleh  menjadi  sembilan  tahun? 


Puak  Shiah  pula  mendakwa  bahawa  Fatimah  r. a.  telah  dilahirkan  lima  tahun 
selepas  Kerasulan,  dan  oleh  itu  usianya  semasa  perkahwinan  adalah  8 atau  9 
tahun.  Bahkan,  berdasarkan  alasan  ini,  pendapat  fiqah  mereka  ialah:  kanak- 
kanak  perempuan  mencapai  sembilan  tahun  hendaklah  dikahwinkan.  Pada 
pandangan  kami,  puak  Shiah  sengaja  mengadakan  cerita  tentang  umur  Ummul 
Mu’minin  r. a.  dalam  usaha  untuk  menyembunyikan  cerita  yang  direka  oleh 
mereka  sendiri.  Dan,  ahli  Sunnah  tanpa  berfikir  panjang,  turut  menyebarkan 
pemikiran  mereka  ini  dengan  menyebarkan  riwayat  seperti  ini.  Kesannya, 
apabila  ahli  Sunnah  menerima  riwayat  yang  Ummul  Mu’minin  berkahwin 
semasa  berusia  sembilan  tahun  orang  Shiah  akan  mengejek  sambil  berkata  : 
Tuan!  Bagaimana  seorang  kanak-kanak  perempuan  yang  hanya  menghabiskan 
masanya  dengan  bermain  anak  patung,  dapat  memahami  agama  ini  ? 


PERKAHWINAN  SAIDATINA  UMMU  KALTHUM  R.A. 


Selepas  kematian  Ruqayyah  r. a.,  Ummu  Kalthum  r. a.  telah  berkahwin  dengan 
Saidina  Uthman  ibn  Affan  r. a.  di  bulan  Rabi’ul  Awal  tahun  ketiga  Hijrah. 
Sekiranya  Ummu  Kalthum  adalah  lebih  muda  daripada  Fatimah  r. a.,  maka 
umurnya  sembilan  belas  tahun  dan  jika  Ummu  Kalthum  lebih  tua,  sebagimana 
yang  dikatakan  oleh  ahli  sejarah  secara  umumnya,  maka  usianya  (Ummu 
Kalthum)  tidak  akan  kurang  daripada  23  tahun,  dan  beliau  adalah  seorang 
perawan  di  usia  itu. 


Alangkah  ajaibnya  ! Rasulullah  s.  a.  w.  mengatur  perkahwinan  anak 
perempuannya  pada  masa  mereka  berumur  melebihi  20  tahun,  sebagaimana 
perkahwinan  gadis  di  zaman  moden.  Namun  apabila  baginda  s. a. w.  sendiri 
berkahwin,  beliau  memilih  seorang  kanak-kanak  perempuan  yang  berusia 
sembilan  tahun  . Apakah  perasaan  anak  perempuan  baginda  s. a. w.  untuk 
memanggil  Aishah  r. a.  sebagai  ibu? 


PERKAHWINAN  SAIDATINA  ASMA’  R.A. 


Asma’  r. a.  ialah  kakak  ‘Aishah  r. a.,  yang  usianya  sepuluh  tahun  lebih  tua 
daripadanya  (‘Aishah  r. a.).  Beliau  telah  berkahwin  dengan  Zubair  r. a.  beberapa 
bulan  sebelum  peristiwa  Hijrah  ke  Madinah.  Beliau  sedang  mengandung  pada 
waktu  berlakunya  Hijrah.  Pada  masa  itu  beliau  berusia  27  tahun  dan  semasa 
perkahwinannya,  beliau  berusia  25  tahun.  Ini  bermakna  bahawa  Saidina  Abu 
Bakar  r. a.  memelihara  anak  perempuan  sulungnya  (Asma’  r. a.)  selama  26  tahun, 
dan  anak  perempuannya  yang  terkemudian  (‘Aishah  r. a.)  adalah  sangat 
membebankannya  sehinggakan  beliau  (Abu  Bakar  r. a.)  menguruskan 
perkahwinannya  meskipun  baru  berusia  sembilan  tahun! 


Kami  perhatikan  di  zaman  moden  ini,  rata-rata  pengantin  perempuan  berumur 
lebih  18  tahun.  Oleh  itu,  mengapakah  kisah  ini  hanya  dikhususkan  kepada 
Ummul  Mu’minin  r. a.?  Apakah  muslihat  yang  ada  di  sebaliknya? 


Alangkah  baiknya  sekiranya  ada  sesiapa  yang  mampu  untuk  mendedahkannya! 


Kami  yakin  segala  kekalutan  ini  berpunca  dari  sikap  permusuhan  puak  Syiah 
terhadap  Ummu  Mu’minin  Saidatina  Aishah  r. a. 

HUJAH  KE-24  - KESEPAKATAN  (IJMAK)  UMAT  DALAM 
MENOLAK  AMALAN  KAHWIN  BAWAH  UMUR 


Riwayat  Hisham  yang  keliru  ini  sentiasa  bercanggah  dengan  amalan  umat 
Islam.  Sehingga  hari  ini,  tiada  siapapun  yang  beramal  menurut  riwayat  ini  , 
malah  tiada  seorang  pun  yang  menawarkan  anak  perempuan  yang  berusia 
sembilan  tahun  untuk  tujuan  ini;  dan,  tiada  seorang  pun  kanak-kanak  di  usia 
mentah  begitu  yang  telah  diterima  untuk  dijadikan  sebagai  isteri. 


Kesimpulannya,  riwayat  ini  hanya  berlegar  di  atas  lidah  manusia.  Dalam  erti 
kata  lain,  riwayat  ini  tidak  diterimapakai  oleh  sesiapa  pun  dari  segi  amalan. 


Tetapi,  kita  bukanlah  dari  jenis  orang  yang  suka  membantah.  Oleh  itu  kita 
mempercayai  riwayat  ini  secara  lisannya,  tetapi  kita  ( dan  juga  masyarakat 
Islam  seluruh  dunia)  enggan  mengamalkannya. 


Wallahualam. 


PERBAHASAN  TENTANG  USIA  SEBENAR  KHADIJAH  R. A 
SEMASA  BERKAHWIN  DENGAN  RASULULLAH  S.A.W. 


Dikatakan  bahawa  Ummul  Mu’minin  Saidatina  Khadijah  r. a.  berumur  40  tahun 
ketika  beliau  berkahwin  dengan  Rasulullah  s. a. w.  Ia  adalah  suatu  riwayat  yang 
yang  tidak  berasas  tetapi  telah  disebarkan  sebegitu  rupa  dan  digarap  seolah- 
olah  sebahagian  daripada  ugama.  Ini  adalah  percubaan  untuk  membuktikan 
bahawa  Rasulullah  s. a. w.  telah  melalui  zaman  mudanya  bersama-sama  dengan 
seorang  wanita  tua.  Dalam  usia  lanjut  , beliau  r. a telah  melahirkan  empat  orang 
anak  perempuan  iaitu  Zainab,  Ruqayyah,  Ummu  Kalthum  dan  Fatimah  r. a.;  dan 
tiga  orang  anak  lelaki  yang  dinamakan  Qasim,  Tayyab  and  Tahir.  Menurut 
sesetengahnya  pula,  beliau  r. a.  telah  melahirkan  empat  orang  anak  lelaki;  ada 
seorang  yang  bernama  Abdullah,  sedangkan  setengah  yang  lainnya  pula 
menyatakan  bahawa  yang  sebenarnya  Abdullah  telah  dipanggil  sebagai  Tayyab 
dan  Tahir. 


Saidatina  Khadijah  r. a.  telah  berkahwin  sebanyak  dua  kali  sebelum  berkahwin 
dengan  Rasulullah  s. a. w.  Perkah winan  pertamanya  adalah  dengan  Abu  Halah 
Hind  bin  Banash  bin  Zararah.  Daripadanya,  beliau  telah  mendapat  seorang  anak 
lelaki  dan  seorang  anak  perempuan.  Nama  anak  lelakinya  ialah  Hind  dan  anak 
perempuannya  bernama  Halah.  Setelah  kematian  Abu  Halah,  Khadijah  r. a. 
berkahwin  dengan  Atiq  bin  Aid  Makhzumi.  Daripadanya  dia  mendapat  seorang 
anak  perempuan  yang  juga  bernama  Hind.  Inilah  sebabnya  mengapa  Saidatina 
Khadijah  r. a.  mendapat  kunniyah  sebagai  Ummu  Hind.  Anak  lelaki  Saidatina 
Khadijah,  Hind,  telah  memeluk  Islam.  (Seerat-un-Nabi  , Jilid  II,  m/s  402). 


Di  sini,  timbul  satu  persoalan,  iaitu  Saidatina  Khadijah  r. a.  telah  melahirkan 
empat  orang  anak  sahaja  di  usia  mudanya,  namun  semasa  usia  tuanya  beliau 
telah  melahirkan  tujuh  atau  lapan  orang  anak,  yang  mana  ia  agak  bertentangan 
dengan  logik  akal.  Sebabnya,  menurut  Sains  Perubatan,  seorang  wanita  menjadi 
tidak  subur  untuk  melahirkan  anak,  biasanya  apabila  melewati  usia  45  tahun. 
Bagaimana  pula  boleh  dipercayai  bahawa  lapan  orang  anak  telah  dilahirkan 
setelah  melepasi  usia  40  tahun? 


Pihak  Orientalis  dan  musuh-musuh  Islam  telah  memberi  perhatian  khusus 
terhadap  riwayat  ini,  kerana  peristiwa  ini  jelas  bertentangan  dengan  akal. 
Dengan  mendedahkan  peristiwa  seperti  ini,  mereka  mengambil  kesempatan 
untuk  mencemuh  Islam. 


Namun  begitu,  ulama  kita  sebaliknya  menganggap  kejadian  ini  sebagai  ‘satu 
mukjizat’  Rasulullah  s. a. w.  Tambahan  lagi  mereka  menganggap  inilah 
keistimewaan  nabi  s. a. w.  kerana  sanggup  mengahwini  wanita  yang  tua 
sedangkan  baginda  s. a. w.  sendiri  muda  belia. 


Di  pihak  yang  lain  golongan  Shiah  mendakwa  adalah  tidak  mungkin  melahirkan 
sebegitu  ramai  anak  di  usia  tua.  Oleh  itu,  Zainab,  Ruqayyah  dan  Ummu 
Kalthum  tidak  diiktiraf  sebagai  anak  nabi  s. a. w. 


Golongan  Shiah  mengatakan  bahawa  umur  Khadijah  r. a.  ialah  40  tahun 
semasa  berkah win  dengan  Rasulullah  s. a. w.  Meskipun  mereka  amat  mahir 
bermain  dengan  angka,  mereka  telah  melakukan  kesilapan  bodoh  bila 
mendakwa  bahawa  Fatimah  r. a.  dilahirkan  lima  tahun  selepas  kenabian.  Dalam 
hal  ini,  Khadijah  sudah  berumur  60  tahun  semasa  melahirkan  Fatimah  r. a.. 
Dengan  ini  tidak  mungkin  Ruqayyah  dan  Kalthum  adalah  anak  kepada  Khadijah 
kerana  mereka  adalah  lebih  muda  dari  Fatimah. 


Kita  akan  membuktikan  bahawa  empat  orang  anak  perempuan  ini  adalah 
dilahirkan  oleh  Saidatina  Khadijah  r. a.  dari  Rasulullah  s. a. w.  Tetapi  sebelum  itu 
orang  Shiah  perlu  membuktikan  bahawa  seorang  wanita  yang  berusia  60  tahun 
boleh  melahirkan  anak.  Dan  apabila  mereka  membuktikannya,  mereka  mesti 
juga  membuktikan  bahawa  Fatimah  r. a.  adalah  anak  kepada  Khadijah  r. a. 


Sebenarnya  terdapat  perbezaan  pendapat  tentang  usia  sebenar  Khadijah  r. a bila 
berkahwin  dengan  Rasulullah  s. a. w.  Ada  yang  berkata  umurnya  40  tahun  . Ada 
yang  berpendapat  usianya  35  tahun.  Yang  lain  pula  mengatakan  30  tahun  , dan 
sesetengah  pula  mengatakan  27  tahun,  manakala  ada  pula  yang  menyatakan 
bahawa  usianya  25  tahun.  Ahli-ahli  sejarah  Shiah  sependapat  mengatakan 
umurnya  40  tahun,  dan  mereka  menolak  pendapat  lain.  Dan  mereka  riuh 
rendah  menyebarkan  pendapat  ‘40  tahun’  ini  seolah-olah  pandangan  lain 
tidak  pernah  wujud.  Ulama  kita  dan  ahli-ahli  sejarah  yang  terkemudian  juga 
terpengaruh  dengan  daayah  ini  dan  menyangkakan  bahawa  pendapat  golongan 
Shiah  inilah  yang  ‘tepat’. 


Hafiz  Ibn  Kathir  menulis: 


“Baihaqi  telah  memetik  daripada  Hakim  iaitu  apabila  Rasulullah  mengahwini 
Khadijah  r. a.,  baginda  s. a. w.  adalah  berumur  dua  puluh  lima  tahun  dan 
Saidatina  Khadijah  r. a.  berumur  tiga  puluh  lima  tahun,  dan  ada  pendapat  lain 
mengatakan  usianya  dua  puluh  lima  tahun.”  (al-Bidayah,  Jilid  II,  m/s  295) 


Dengan  lain  perkataan,  Baihaqi  dan  Hakim  menyatakan  bahawa  Saidatina 
Khadijah  r. a.  berusia  tiga  puluh  lima  tahun  pada  waktu  itu.  Bersama-sama 
dengan  itu,  mereka  juga  turut  mengatakan  bahawa  ada  pendapat  bahawa  beliau 
r. a.  berusia  dua  puluh  lima  tahun. 


Di  tempat  lain  , Hafiz  Ibn  Kathir  mengatakan  usia  Saidatina  Khadijah  r. a.  pada 
masa  kewafatannya,  sebagaimana  berikut:  “Usia  Saidatina  Khadijah  mencapai 


65  tahun.  Satu  pendapat  mengatakan  beliau  meninggal  pada  usia  50  tahun. 
Dan  pendapat  ini  (iaitu  50  tahun)  adalah  yang  benar.”  (al-Bidayah  wan 
Nihayah,  Jilid  II,  m/s  294) 


Ulama  Hadis  dan  ahli  sejarah  bersetuju  bahawa  Saidatina  Khadijah  r. a. 
menjalani  hidup  sebagai  isteri  Rasulullah  s. a. w.  selama  25  tahun  dan  beliau  r. a. 
meninggal  dunia  pada  tahun  ke- 10  Kerasulan.  Hafiz  Ibn  Kathir  berkata; 
‘pendapat  yang  benar  adalah  usianya  mencecah  50  tahun’  telah  membuktikan 
bahawa  usia  Saidatina  Khadijah  pada  masa  perkah winannya  ialah  25  tahun. 
Dan  juga,  Hafiz  Ibn  Kathir  juga  telah  membuktikan  bahawa  ‘maklumat’  yang 
diterima  pada  hari  ini  (iaitu  umur  Khadijah  r. a.  40  semasa  berkahwin  dengan 
Rasulullah  s. a. w.  ) adalah  salah  dan  tidak  benar  sama  sekali.. 


Meskipun  dengan  fakta  yang  sebegini  jelas,  kita  masih  mempercayai  (dan 
terperangkap)  dalam  berita  yang  lebih  merupakan  khabar  angin  semata-mata. 


Apabila  kami  mengkaji  ‘Al-Bidayah  wan-Nihayah’  yang  ditulis  oleh  Ibn  Kathir, 
barulah  kami  menyedari  akan  kesilapan  kami.  Semoga  Allah  yang  Maha  Kuasa 
mengampuni  kami,  kerana  kami  adalah  mangsa  kepada  suatu  salah  faham  yang 
besar.  Moga  Allah  yang  Berkuasa  mengurniakan  kepada  kita  semua  kefahaman 
akan  Kebenaran. 


Aamin!  Ya  Rabbal  Aalamin 

